title: ইয়ান বোথাম

text: স্যার ইয়ান টেরেন্স বোথাম, ওবিই (; জন্ম: ২৪ নভেম্বর, ১৯৫৫) চেশায়ারে জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ক্রিকেট খেলায় ব্যাটিং ও বোলিং - উভয় বিভাগেই তিনি অসামান্য ক্রীড়ানৈপুণ্য প্রদর্শন করে বিশ্বের ক্রিকেট ইতিহাসে প্রকৃত অল-রাউন্ডারের মর্যাদা পেয়েছেন। ইংল্যান্ড দলের পক্ষ হয়ে ১৪টি সেঞ্চুরি ও ৩৮৩টি টেস্ট উইকেট লাভ করেন ইয়ান বোথাম। শতাধিক টেস্টে অংশগ্রহণের পাশাপাশি অধিনায়কত্ব করেছেন তিনি। ১৯৮১ সালে অ্যাশেজ সিরিজে অস্ট্রেলিয়াকে পরাভূত করতে ব্যাপকভাবে সহায়তা করেছিলেন। এ সিরিজটি ‘বোথামের অ্যাসেজ’ নামে পরিচিতি বহন করে আসছে। "বিফি" ডাকনামেও তিনি সমান জনপ্রিয়। মাঠ ও মাঠের বাইরে বিতর্কিত খেলোয়াড়রূপে তিনি একগুচ্ছ রেকর্ডের অধিকারী হিসেবে ২০১৫ সাল পর্যন্ত ইংল্যান্ডের বোলারদের পক্ষে সর্বাধিক উইকেট লাভের রেকর্ডটিও ধরে রেখেছিলেন। বর্তমানে তিনি টেলিভিশনে কাজ করছেন। দাতব্য প্রতিষ্ঠানের অর্থ সংগ্রহের জন্যে দীর্ঘদিন ধরে কাজ করে চলেছেন। ২০০৭ সালে নাইট পদবীতে ভূষিত হন। ডেনিস কম্পটন, জিম কাম্বস ও আর্নল্ড সাইডবটমের ন্যায় তিনিও ফুটবল লীগের অন্যতম ফুটবলার হিসেবে ১১টি খেলায় অংশগ্রহণ করেছেন।


title: ইয়ান বোথাম

text: উইর‌্যাল উপত্যকার হেসওয়াল এলাকায় বোথাম জন্মগ্রহণ করেন। বাবা হার্বার্ট লেসলি বোথাম ওয়েস্টল্যান্ড এয়ারক্রাফটে কাজ করতেন। মা ভায়োলেট ম্যারি (বিবাহ-পূর্ব কোলেট) ছিলেন একজন নার্স। পিতা-মাতা উভয়েই ক্রিকেট খেলতেন। সমরাসেটের ইয়োভিলে মিলফোর্ড জুনিয়র স্কুলে অধ্যয়ন করেন। সমারসেটেই খেলার সাথে ভালোবাসা জন্মায় ও সমারসেট অনূর্ধ্ব-১৫ ক্রিকেট দলে খেলেন। বাকলার্স মিড কমিউনিটি স্কুল থেকে ১৫ বছর বয়সে জিসিএসই লেভেল শেষ না করেই সমারসেট কাউন্টি ক্রিকেট ক্লাবে খেলতে যান। এসময়ে তিনি ক্রিস্টাল প্যালেস ফুটবল ক্লাব থেকেও খেলার জন্যে প্রস্তাব পান। শৈশবকাল থেকেই তিনি একাকী চলতে পছন্দ করতেন। যখন জানা যায় যে বোথাম ক্রীড়াব্যক্তিত্ব হতে চান, তখন তাঁর স্কুলের ক্যারিয়ার মিসট্রেস বলেন, ‘চমৎকার, প্রত্যেকেই খেলতে চায়, কিন্তু আসলেই তুমি কি হতে চাচ্ছ?’


title: ইয়ান বোথাম

text: ১৬ এপ্রিল, ২০১৫ তারিখ পর্যন্ত ইংল্যান্ডের টেস্ট ক্রিকেটের ইতিহাসে সর্বাধিক ৩৮৩ উইকেট নিয়ে রেকর্ডের অধিকারী ছিলেন। কিন্তু, ১৭ এপ্রিল, ২০১৫ তারিখে ওয়েস্ট ইন্ডিজ সফরে অ্যান্টিগুয়ার স্যার ভিভিয়ান রিচার্ডস স্টেডিয়ামে অনুষ্ঠিত ১ম টেস্টের দ্বিতীয় ইনিংসে দিনেশ রামদিনকে আউট করে জেমস অ্যান্ডারসন বোথামের গড়া সর্বোচ্চ টেস্ট উইকেট লাভের রেকর্ডটি ভেঙ্গে ফেলেন।


title: ইয়ান বোথাম

text: বোথামকে ইংল্যান্ডের টেস্ট ক্রিকেটের ইতিহাসে সর্বকালের সেরা অল-রাউন্ডার হিসেবে বিবেচনা করা হয়ে থাকে। এছাড়া তারকা মর্যাদাও পেয়েছেন তিনি। দাতব্য প্রতিষ্ঠানে অনন্য সাধারণ অবদান রাখায় তাঁকে নাইটহুড পদকে ভূষিত করা হয়। ৮ আগস্ট, ২০০৯ তারিখে আইসিসি ক্রিকেট হল অব ফেমে বোথামকে অন্তর্ভুক্ত করা হয়।


title: ইয়ান বোথাম

text: ১৯৭৬ সালে ডনকাস্টার বোরায় ক্যাথরিন ওয়ালার (বর্তমানে - লেডি বোথাম) নাম্নী এক রমণীর পাণিগ্রহণ করেন। বিবাহের পূর্বে জুন, ১৯৭৪ সালে তাঁদের প্রথম স্বাক্ষাৎ হয়। বিয়ের পর ১৯৮০-এর দশকের শেষ দিক পর্যন্ত স্কানথর্পের কাছাকাছি এপওয়ার্থ এলাকায় বসবাস করতে থাকেন। তাঁদের এক পুত্র ও দুই কন্যা জন্মগ্রহণ করে। আগস্ট, ১৯৭৭ সালে জন্মগ্রহণকারী পুত্র লিয়াম সাবেক পেশাদার ক্রিকেটার ও রাগবি খেলোয়াড়। বর্তমানে তিনি স্পেনের আলমেরিয়া এলাকায় বসবাস করছেন। সেখানে দুইটি বাড়ির মালিক তিনি। কন্যা সারাহ রেস্তোঁরা ব্যবসা ও শহরে মদের বার পরিচালনায় নিয়োজিত।


title: ইয়ান বোথাম

text: ফুটবলের দিকে প্রবল আসক্তি রয়েছে তাঁর এবং চেলসির সমর্থক তিনি। স্কানথর্প ইউনাইটেড ফুটবল ক্লাবের সহ-সভাপতির দায়িত্ব পালন করছেন। এছাড়াও, গল্ফ খেলতে ভালোবাসেন তিনি।


title: আলফাজ আহমেদ

text: আলফাজ আহমেদ (জন্ম: ৬ জুন, ১৯৭৩, সিলেট, বাংলাদেশ) বাংলাদেশের জাতীয় ফুটবল দলের সাবেক অধিনায়ক ও ফুটবল খেলোয়াড়।


title: আলফাজ আহমেদ

text: ১৯৭৩ সালে বাংলাদেশের সিলেট জেলায় জন্ম নেন। ১৯৮৫ সালে কিশোর ফুটবল লিগ দিয়ে ফুটবল ক্যারিয়ার শুরু আলফাজের। ১৯৮৭ সালে পাইওনিয়ার লিগে ওরিয়েন্ট স্পোর্টিংয়ের জার্সি গায়ে দেন। ১৯৮৮-৮৯ মৌসুমে দ্বিতীয় বিভাগে খেলেছেন লালবাগ স্পোর্টিংয়ের হয়ে। প্রথম বিভাগ লিগে অভিষেক ১৯৯১-৯২ মৌসুমে রহমতগঞ্জের হয়ে।


title: আলফাজ আহমেদ

text: ১৯৯২ সালে আবাহনীতে যোগ দেন। ১৯৯৪ সালে যোগ দেন আরামবাগে। ১৯৯৫ সালে আরামবাগ থেকে চলে আসেন মোহামেডানে। ২০০১ সাল পর্যন্ত টানা সাত বছর মোহামেডানে খেলে মুক্তিযোদ্ধায় যোগ দেন তিনি। ২০০৩ সালে যোগ দেন ব্রাদার্স ইউনিয়নে। পরবর্তীতে ২০০৫ সালে আবারো মোহামেডানে ফিরেছিলেন তিনি। এরপর শেখ রাসেল, বিজেএমসির হয়েও খেলেছেন তিনি। মাঝে আবার খেলেছেন আবাহনী ও আরামবাগের হয়ে। কলকাতায় ইস্ট বেঙ্গলেও খেলেছেন কিছুদিন।


title: আলফাজ আহমেদ

text: ১৯৯৫ থেকে ২০০৮ সাল পর্যন্ত টানা জাতীয় দলের হয়ে খেলেন। ১৯৯৫ সালে জাতীয় দলের জার্সি গায়ে দেন। ১৯৯৯ সাফ গেমসের এবং ২০০৩ সাফ ফুটবল চ্যাম্পিয়নশিপ জয়ী দলের সদস্য ছিলেন। ১৯৯৯ সালের সাফ গেমসের ফাইনালে বাংলাদেশের পক্ষে জয়সূচক গোলটি করেন তিনি। ১৯৯৬ সালের আগস্টে এশিয়ান ফুটবল কনফেডারেশনের (এএফসি) মাস-সেরা ফুটবলার হয়েছিলেন।


title: আলফাজ আহমেদ

text: সফল খেলোয়াড়ী জীবন শেষে ৭ এপ্রিল, ২০১৩ তারিখে আবাহনী-মোহামেডানের মধ্যকার খেলায় আলফাজ ফুটবল খেলা থেকে অবসর গ্রহণ করেন।


title: গৌতম গম্ভীর

text: গৌতম গম্ভীর (; জন্ম: ১৪ অক্টোবর, ১৯৮১) নয়াদিল্লিতে জন্মগ্রহণকারী ভারতের শীর্ষস্থানীয় ক্রিকেটার। "গৌতি" ডাকনামে তিনি সমর্থকদের কাছে পরিচিত হয়ে আসছেন। বামহাতি উদ্বোধনী ব্যাটসম্যান হিসেবে তিনি মাঠে নামেন। ২০১০ সালের শেষার্ধ্ব থেকে ২০১১ সালের শেষার্ধ্ব পর্যন্ত একদিনের ক্রিকেটে অধিনায়কত্ব করেছেন। বর্তমানে ভারতের পক্ষ হয়ে টুয়েন্টি২০ আন্তর্জাতিকে শীর্ষ রান সংগ্রহকারী ও একদিনের আন্তর্জাতিক ক্রিকেটে নবম সর্বোচ্চ রান সংগ্রহকারীর ভূমিকায় অবস্থান করছেন। সহ-খেলোয়াড় বীরেন্দ্র শেওয়াগ তাকে সুনীল গাভাস্কারের পর সেরা উদ্বোধনী ব্যাটসম্যানরূপে উল্লেখ করেছেন।


title: গৌতম গম্ভীর

text: টেক্সটাইল ব্যবসায়ী দীপক গম্ভীর পিতা ও গৃহিণী সীমা গম্ভীরের সন্তান গৌতম গম্ভীর ১৪ অক্টোবর, ১৯৮১ তারিখে নয়াদিল্লিতে জন্মগ্রহণ করেন। একতা নাম্নী তার ছোট বোন রয়েছে। নয়াদিল্লির মডার্ন স্কুলে ভর্তি হন। পরবর্তীতে দিল্লি বিশ্ববিদ্যালয়ের অধীনে হিন্দু কলেজ থেকে স্নাতক ডিগ্রী লাভ করেন।


title: গৌতম গম্ভীর

text: ২৮ অক্টোবর, ২০১১ তারিখে নাতাশা জৈন নাম্নী বিখ্যাত ব্যবসায়ী পরিবারের কন্যার পাণিগ্রহণ করেন তিনি। বর্তমানে তারা দিল্লির রাজেন্দ্রনগরে বসবাস করছে।


title: গৌতম গম্ভীর

text: ২০০৩ সালে বাংলাদেশ দলের বিপক্ষে একদিনের আন্তর্জাতিকের মাধ্যমে অভিষেক ঘটে তার। পরের বছর অস্ট্রেলিয়ার বিরুদ্ধে টেস্টে অভিষিক্ত হন। একমাত্র ভারতীয় ব্যাটসম্যান হিসেবে ধারাবাহিকভাবে চারটি টেস্ট সিরিজে তিন শতাধিক রান করেছেন। এছাড়াও, আন্তর্জাতিক পর্যায়ের চারজন ব্যাটসম্যানের একজন হিসেবে ধারাবাহিকভাবে পাঁচটি টেস্টে পাঁচটি শতক হাকিয়েছেন।


title: গৌতম গম্ভীর

text: ভারত সরকার প্রদত্ত দ্বিতীয় সর্বোচ্চ ক্রীড়া সম্মাননা হিসেবে অর্জুন পুরস্কার লাভ করেছেন গৌতম গম্ভীর। ২০০৯ সালে আইসিসি প্রবর্তিত টেস্ট র‌্যাঙ্কিং প্রথায় সংক্ষিপ্ত সময়ের জন্য প্রথম স্থানে অধিষ্ঠিত ছিলেন। একই বছর আইসিসি বর্ষসেরা টেস্ট খেলোয়াড়ের পুরস্কারও তিনি লাভ করেছিলেন।


title: আউডিতোরিও দে তেনেরিফে

text: আউডিতোরিও দে তেনেরিফে "অ্যাডাম মার্টিন" (স্পেনীয় ভাষা: "Auditorio de Tenerife, "আউডিতোরিও দে তেনেরিফে"") (পূর্বে নামে আউডিতোরিও দে তেনেরিফে, যা এখনও বৃদ্ধমান) স্থায়ী অবকাঠামোবিশেষ। একে স্থপতি সান্টিয়াগো কালাত্রাভা ভাল্লস দ্বারা পরিকল্পনা করা হয়েছিল। এটা কানারির রাজধানী সান্টা ক্রুজ দে তেনেরিফে (কানারি দ্বীপপুঞ্জ, স্পেন) সংবিধানের এভিনিউতে অবস্থিত এবং সান্তা ক্রুজ দে তেনেরিফে বন্দরে দক্ষিণ অংশে আটলান্টিক মহাসাগর। এটির নির্মাণ কাজ ১৯৯৭ সালে শুরু হয় এবং শেষ হয় ২০০৩ সালে। ২৬শে সেপ্টেম্বর, ২০০৩ সালে মিলনায়তনটি আস্তুরিয়াসের যুবরাজ ফেলিপে দে বোরবোন এর উপস্থিতিতে উদ্বোধন হয়, এবং পরে সাবেক মার্কিন প্রেসিডেন্ট বিল ক্লিনটন একে পরিদর্শন করেন।


title: আউডিতোরিও দে তেনেরিফে

text: মিলনায়তনের রাজকীয় পার্শ্বচিত্র সান্তা ক্রুজ দে তেনেরিফে, তেনেরিফে দ্বীপপুঞ্জ এবং ক্যানারি দ্বীপপুঞ্জ শহরের একটি স্থাপত্য-সংক্রান্ত প্রতীক হয়ে উঠেছে। এটি ক্যানারি দ্বীপপুঞ্জের শ্রেষ্ঠ আধুনিক ভবন হিসাবে গণ্য করা হয় এবং স্প্যানিশ স্থাপত্যের সবচেয়ে এম্বলেমাতিক ভবনসমূহের একটি। মার্চ ২০০৮ সালে, এটির ছয়টি ডাকটিকিটের (কোরেওস) একটি সেট পোস্ট অফিস বের করে যা স্প্যানিশ স্থাপত্যের সবচেয়ে এম্বলেমাতিক চিত্রিত কাজ ছিল। ২০১১ সালে, তেনেরিফে অডিটোরিয়ামে চিত্র ৫ ইউরোর স্মারক মুদ্রার একটি সিরিজের অন্তর্ভুক্ত ছিল যা বিভিন্ন স্প্যানিশ শহরসমূহের সবচেয়ে এম্বলেমাতিক চিহ্ন প্রদর্শন করে।


title: লাওস জাতীয় স্টেডিয়াম

text: লাওস জাতীয় স্টেডিয়াম ভিয়েনতিয়েন লাওসের একটি নতুন বহু-ব্যবহারিক স্টেডিয়াম। এটি ২০০৯ সালে নির্মাণ করা হয়। এখানে অ্যাথলেটিকের বিভিন্ন ইভেন্টের খেলা হলেও এটি ফুটবল খেলার জন্য বেশি ব্যবহৃত হয়। লাওস জাতীয় ক্রীড়া কমপ্লেক্স ভিয়েনতিয়েন শহরের কেন্দ্র থেকে প্রায় ১৬ কিমি দূরে অবস্থিত এবং ২৫,০০০ আসন বিশিষ্ট স্টেডিয়াম।


title: তেনেরিফে

text: তেনেরিফে () হল সাতটি ক্যানারি দ্বীপপুঞ্জের বৃহত্তম এবং সবচেয়ে জনবহুল দ্বীপ।আটলান্টিক মহাসাগর একটি দ্বীপ অন্তর্গত হয় কানারি দ্বীপপুঞ্জ, স্পেন। এটি ৮৯৮.৬৮০ জন বাসিন্দারা এর একটি জনসংখ্যা স্পেন সবচেয়ে জনবহুল দ্বীপ এবং ক্যানারি দ্বীপপুঞ্জ সর্ববৃহৎ দ্বীপ আছে। রাজধানী সান্টা ক্রুজ দে তেনেরিফে হয়।


title: তেনেরিফে

text: দ্বীপে তেইদে জাতীয় উদ্যান যেখানে তেইদে, এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। হয় এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি।


title: তেনেরিফে

text: তেনেরিফে কিছু গ্রাম আছে প্রায় ২০০০ মিটার পাহাড়ের ওপরে। সামান্য কিছু সমতল রয়েছে সেখানে আর চারিদিক ঘেরা পাহাড়ে। পাহাড়ের গ্রামগুলোতে যাবার রাস্তা খুব ভয়ঙ্কর। সমতলে তাপ মাত্রা ডিসেম্বর মাসে ও ২৪/২৫ ডিগ্রি থাকে তাই পাহাড়ে মেঘের স্তরে ঠান্ডা আবহাওয়া থাকার জন্য মানুষ পাহাড়কে বেছে নিয়েছে বসবাস ও চাষাবাদের জন্য। পাহাড় কেটে চাষ হচ্ছে কমলা, কলা টমেটো আরো অন্যান্ন সব্জি। প্রায় সব বাগানেই প্রাচীর ও উপরে চট দিয়ে ঘেরা হয় সুর্যের আলো ও পাখি থেকে রক্ষা করার জন্য।


title: পলকজুঁই

text: পলকজুঁই (বৈজ্ঞানিক নাম: Ixora undulata) যা পলকাজুঁই, পালুকাজুঁই ইত্যাদি নামেও পরিচিত একধরণের বড়সড় ধরনের গুল্ম এবং ছোট আকৃতির চিরসবুজ গাছ। দেখতে রঙ্গনের মত যদিও পাতা ও ফুলের গড়ন রঙ্গন থেকে অনেকটাই আলাদা। সুঘ্রাণের জন্য এই গাছের খ্যাতি আছে।


title: পলকজুঁই

text: গাছটির আদি আবাস পশ্চিম ভারত।


title: পলকজুঁই

text: পলকজুঁই প্রায় চার মিটার পর্যন্ত উঁচু হতে পারে এবং মাঝারি উচ্চতার গাছ। সারা বছরই পর্যায়ক্রমে নতুন পাতা গজায়। অসংখ্য ডালপালা ও পাতায় সজ্জিত বৃক্ষ। পাতা ৮ থেকে ১২ সেন্টিমিটার লম্বা, আয়তাকার, মসৃণ ও উজ্জ্বল সবুজ। পাতায় বোঁটা নেই বললেই চলে, কিংবা থাকলে বেশ খাটো। বসন্তের শেষ ভাগে ও গ্রীষ্মের শুরুতে সারা গাছ ভরে বড় বড় থোকায় ফুল ফোটে। ফুলের রং সাদা, ছোট ও সুগন্ধি। দল নল এক সেন্টিমিটার লম্বা ও পাপড়ির সংখ্যা চার। পাপড়ি নল মসৃণ, আট মিলিমিটার পর্যন্ত লম্বা, খণ্ডক আয়তাকার, আগা ভারী ও চার মিলিমিটার দীর্ঘ। ফল ছোট, চার-পাঁচ মিলিমিটার চওড়া, গোলাকার ও কালো। বীজ ছাড়া শিকড় থেকেও চারা গজাতে পারে।


title: সালমা খাতুন

text: সালমা খাতুন (জন্ম: ১ অক্টোবর, ১৯৯০) খুলনা জেলায় জন্মগ্রহণকারী বাংলাদেশের প্রথিতযশা প্রমিলা ক্রিকেটার। মহিলাদের ক্রিকেটে তিনি ডানহাতে ব্যাটিং করে থাকেন। পাশাপাশি ডানহাতে অফ ব্রেক বোলিংও করে থাকেন। ৮ এপ্রিল, ২০১৩ তারিখে আহমেদাবাদে অনুষ্ঠিত খেলায় তার সর্বোচ্চ অপরাজিত ৭৫* রান আসে ভারতীয় মহিলা দলের বিপক্ষে। তার অল-রাউন্ড ক্রীড়ানৈপুণ্য থাকা সত্ত্বেও বাংলাদেশ ৫ উইকেটে পরাজিত হয়। পূর্বে তিনি বাংলাদেশ দলের অধিনায়কের দায়িত্ব পালন করেছেন। ২০১২ সালে মহিলাদের টি২০ এশিয়া কাপেও অধিনায়কের দায়িত্ব পালন করেছিলেন তিনি। বৈশ্বিক ক্রিকেটাঙ্গনে তাকে অন্যতম সেরা মহিলা ক্রিকেটার হিসেবে বিবেচনা করা হয়।


title: সালমা খাতুন

text: ২৬ নভেম্বর, ২০১১ তারিখে সাভারে অনুষ্ঠিত খেলায় আয়ারল্যান্ড মহিলা ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার। এছাড়াও ২৮ আগস্ট, ২০১২ তারিখে ডাবলিনে আয়ারল্যান্ড দলের বিপক্ষে টুয়েন্টি২০ আন্তর্জাতিকে অভিষিক্ত হন সালমা।


title: সালমা খাতুন

text: ২১ সেপ্টেম্বর, ২০১২ সালে মিরপুরে অনুষ্ঠিত দক্ষিণ আফ্রিকা জাতীয় মহিলা ক্রিকেট দলের বিপক্ষে প্রথম টি২০ খেলায় সালমা গুরুত্বপূর্ণ অবদান রাখেন। তার অল-রাউন্ড ক্রীড়া নৈপুণ্য প্রদর্শনের ফলেই বৃষ্টিবিঘ্নিত খেলায় বাংলাদেশ ৭ উইকেটে দক্ষিণ আফ্রিকাকে হারিয়েছিল।


title: সালমা খাতুন

text: আঘাতপ্রাপ্ত হওয়ায় তাকে ছাড়াই ২০১৬ সালে আয়ারল্যান্ড সফরের জন্য বাংলাদেশ দলের সদস্যদের তালিকা প্রকাশ করা হয়।


title: সালমা খাতুন

text: চীনের গুয়াংজুতে অনুষ্ঠিত ২০১০ সালের এশিয়ান গেমসের ক্রিকেটে রৌপ্যপদক বিজয়ী বাংলাদেশ দলে গুরুত্বপূর্ণ ভূমিকা রাখেন তিনি। ব্যাট ও বল হাতে চীনা দলকে পরাজিত করে বাংলাদেশ দল।


title: বিদায় হজ্জ

text: বিদায় হজ (Arabic: "Hujjat al-wada'") ছিল ইসঅরমের নবী মুহাম্মদ-এর জীবনের শেষ হজ্জ; সেই সাথে এটি তার জীবনের একমাত্র হজ্জও ছিল। ৬৩২ সালে তিনি এই হজ্জ-ব্রত পালন করেন।


title: হিরণ চট্টোপাধ্যায়

text: হিরণ চট্টোপাধ্যায় (জন্ম: ১৯শে ডিসেম্বর, ১৯৮২) একজন ভারতীয় রাজনীতিবিদ ও সদ্য বিদায়ী চলচ্চিত্র অভিনেতা, গায়ক, প্রযোজক।


title: হিরণ চট্টোপাধ্যায়

text: হিরণ রোমান্টিক, কমেডি এবং অ্যাকশন সব রকম চলচ্চিত্রে দক্ষতা বৃদ্ধির উদ্দেশ্যে অভিনয় করেছেন। তার ডাকনাম "পাপাই"। তার স্ত্রীর নাম অনিন্দিতা চট্টোপাধ্যায়, মেয়ের নাম নিয়াসা এবং তার একজন বোন রয়েছে। তিনি টালিগঞ্জে পরিবারসহ বাস করেন। তার জন্ম হাওড়ার উলুবেরিয়ায় যেখানে তিনি অস্বছলতার মধ্য দিয়ে বেড়ে উঠেছেন। শৈশবেই তিনি পিতা-মাতাকে হারান। উলুবেরিয়ায় ১৪ বছর পড়াশোনা করেন। তিনি পড়াশুনায়ও বেশ ভালো ছিলেন। পরে তিনি "মানিকটোলা আশ্রম"-এ বসবাস শুরু করেন, বেঁচে থাকার তাগিদে। 'রবীন্দ্রভারতী বিশ্ববিদ্যালয়ে তিনি সন্ধ্যার ক্লাস করতেন এবং সে সময় দিনের বেলায় একটি জাহাজ কোম্পানিতে কাজ করতেন। এরপর তিনি রিলায়েন্স কোম্পানিতে যোগদান করে মুম্বাই চলে যান। সেখানে 'লজিস্টিক, সাপ্লাই চেইন এন্ড ল' ইন কাস্টমস' (Logistics, Supply Chain And Law In Customs) বিষয়ে ম্যানেজমেন্ট পাস করেন। এরপর অভিনয়ের নেশায় তিনি এই চাকরি ছেড়ে দিয়ে কলকাতায় ফিরে আসেন।


title: হিরণ চট্টোপাধ্যায়

text: তার প্রথম ছবি কোয়েল মল্লিকের বিপরীতে "নবাব নন্দিনী"। হারানাথ চক্রবর্তী পরিচালিত এই ছবি তাকে প্রচুর খ্যাতি এনে দেয়। টলিউডে তাকে এক জনপ্রিয় মুখে পরিণত করে এই ছবি। এরপর তিনি "ভালবাসা ভালবাসা" ও "চিরসাথী" ছবিতে অভিনয় করেন। "ভালবাসা ভালবাসা" ছবিটি বেশ নাম করে এবং তাকে লোক "চকোলেট বয়" বলে ডাকতে শুরু করেন। এরপর তার অভিনীত 'জ্যাকপট" ও "রিস্ক" সমালোচক কর্তৃক প্রশংসিত হয়। এরপর তার অভিনীত ছবি "লে হালুয়া লে" ও "মাচো মুস্তানা"। "লে হালুয়া লে" বেশ জনপ্রিয় হয়।


title: হিরণ চট্টোপাধ্যায়

text: তিনি "বিন্দাস" নামে একটি ভিডিও গানের সিডি বের করেছেন। এখানে তিনি এবং তার স্ত্রী অভিনয় করেছেন এবং গান গেয়েছেন। ভিডিওটি ইতিমধ্যে ইউটিউবে মুক্তি পেয়েছে।তিনি "ভয়েস অফ ওয়ার্ল্ড" নামক একটি এন.জি.ও'র সাথে যুক্ত। তিনি এখানের একজন নিয়মিত দাতা এবং তিনি সত্যিকার অর্থেই একজন সমাজসেবক। তার এ ভূমিকা সত্যিই প্রশংসনীয়।


title: শাহ আহমদ শফী

text: আল্লামা শাহ আহমদ শফী বাংলাদেশের একজন বিশিষ্ট ইসলামী চিন্তাবিদ, বাংলাদেশ কওমী মাদরাসা শিক্ষা বোর্ড এর চেয়ারম্যান, দারুল উলুম মুঈনুল ইসলাম মাদরাসার মহাপরিচালক এবং চট্টগ্রামের হাটহাজারী থেকে পরিচালিত সংগঠন হেফাজতে ইসলাম বাংলাদেশ এর আমীর।


title: শাহ আহমদ শফী

text: আহমদ শফীর জন্ম ১৯২০ সালে, চট্টগ্রামের রাঙ্গুনিয়া থানার পাখিয়ারটিলা গ্রামে। ১০ বছর বয়সে তিনি আল্-জামিয়াতুল আহলিয়া দারুল উলূম মুঈনুল ইসলাম মাদ্রাসায় ভর্তি হন। ওই বয়সে কিছুদিনের মধ্যে তিনি পিতা-মাতা উভয়কে হারান। এরপর ১০ বছর আল্-জামিয়াতুল আহলিয়া দারুল উলূম মুঈনুল ইসলাম হাটহাজারী মাদ্রাসায় অতিবাহিত করেন। ২০ বছর বয়সে (১৯৪১ সালে) তিনি ভারতের দারুল উলুম দেওবন্দ মাদরাসায় ভর্তি হন। ব্রিটিশ বিরোধী আন্দোলনে আলেমদের কাছে দূর্গ হিসেবে পরিচিত ছিল এ মাদ্রাসাটি। ওই সময় তিনি সাইয়্যেদ হুসাইন আহমাদ মাদানীর হাতে বায়আত গ্রহণ করেন।


title: শাহ আহমদ শফী

text: আল্লামা শাহ্ আহমদ শফী একাধারে চার বছর অধ্যয়ন ও বিশ্ববিখ্যাত ধর্মগুরুদের পদাঙ্ক অনুসরণের মাধ্যমে হাদিস, তাফসির, ফিকাহশাস্ত্র বিষয়ে জ্ঞান অর্জন করেন। তিনি আল্লামা মাদানির প্রতিনিধি হয়ে ভারত থেকে বাংলাদেশে আসেন। এরপর চট্টগ্রামে আল্-জামিয়াতুল আহলিয়া দারুল উলূম মুঈনুল ইসলামে শিক্ষক হিসেবে তিনি নিযুক্ত হন। ১৪০৭ হিজরিতে এর মহাপরিচালকের দায়িত্ব পান। বর্তমানে মহাপরিচালকের পাশাপাশি শায়খুল হাদিসের দায়িত্বও তিনি পালন করছেন।


title: শাহ আহমদ শফী

text: অনৈসলামিক কর্মকাণ্ড বন্ধ ও ইসলামি প্রচারণার জন্য আল্লামা শফি ‘হেফাজতে ইসলাম বাংলাদেশ’ নামে একটি অরাজনৈতিক সংগঠন গঠন করেন।


title: শাহ আহমদ শফী

text: ভারতে বাবরি মসজিদ ধ্বংস, ফারাক্কা বাঁধ, তসলিমা নাসরীন ইস্যু, সরকারের ফতোয়া বিরোধী আইনের বিরুদ্ধে আন্দোলনে তৎকালীন সময়ে আল্লামা শফি ছিলেন প্রথম সারিতে। ওই সময় মরহুম শায়খুল হাদীস আল্লামা আজিজুল হক (মুহাদ্দিস)-সহ (খেলাফত মজলিসের প্রতিষ্ঠাতা) শীর্ষস্থানীয় আলেমদের নেতৃত্বে বিভিন্ন ইসলামী সংগঠন আন্দোলন করে।


title: শাহ আহমদ শফী

text: উর্দুবাংলা


title: শাহ আহমদ শফী

text: কয়েকটি পত্রিকায় প্রকাশিত খবর এবং কিছু সংগঠনের পক্ষ থেকে অভিযোগ করা হয় আহমদ শফী বাংলাদেশের স্বাধীনতা যুদ্ধকালীন সময়ে, হানাদার পাকিস্তান সেনাবাহিনীকে সহায়তা এবং বাংলাদেশের স্বাধীনতার বিরোধীতার উদ্দেশ্যে রাজাকার বাহিনী গঠন করেছিলেন। যদিও হেফাজতে ইসলামের পক্ষে সংগঠনের সেক্রেটারি জেনারেল জুনায়েদ বাবুনগরী শফীর বিরুদ্ধে আনীত এই অভিযোগ সম্পূর্ণ ভিত্তিহীন এবং ষড়যন্ত্র মুলক বলে অস্বীকার করেন।


title: শাহ আহমদ শফী

text: চট্টগ্রামের হাটহাজারী এলাকায় আহমদ শফীর দেয়া একটি ধর্মীয় বক্তৃতায় নারীদের প্রতি অবমাননাকর শব্দ ব্যবহার ও তাদের শিক্ষাগ্রহণের নিরুত্সাহিত করার নির্দেশ দানে বিভিন্ন নারী সংগঠন, বিশিষ্ট নাগরিক সমাজ এবং জনসাধারনের মাঝে ব্যপক সমালোচনার সৃষ্টি করে এবং তার বিরুদ্ধে নারী অবমাননার অভিযোগ করা হয়; এমনকি বাংলাদেশের প্রধানমন্ত্রী শেখ হাসিনা আহমদ শফীর এই বক্তৃতার সমালোচনা করেন।


title: শাহ আহমদ শফী

text: যদিও আহমদ শফীর সংগঠন হেফাজতে ইসলামের পক্ষ থেকে দাবি করা হয় যে, আহমদ শফীর বক্তব্য নিয়ে গণমাধ্যমে অপপ্রচার চালানো হয়েছে।


title: শাহ আহমদ শফী

text: ১৮ এপ্রিল ২০১৪ তে কক্সবাজারের পেকুয়া উপজেলার প্রধান বাণিজ্যিক কেন্দ্র আলহাজ কবির আহমদ চৌধুরী বাজারের হকার-ব্যবসায়ী আয়োজিত ইসলামি মহাসম্মেলনে আল্লামা শফী প্রধান অতিথির বক্তব্যে বলেন 'নাস্তিকদের গালি দিলে কারও গায়ে লাগলে আমার করার কিছু নাই। আল্লাহর দেশে থাকতে হলে আল্লাহকে না দেখে আল্লাহর অস্তিত্ব মানতে হবে, না হলে তুমি আল্লাহর দেশে থাকতে পারবে না।' তিনি আরো বলেন, "আমরা তোমাদের প্রধানমন্ত্রীকে গালি দিই নাই, শুধু শুধু আমাদের দিকে চোখ বড় করে তাকাও কেন? নাস্তিকরা তোমরা মুরতাদ হয়ে গেছ, তোমাদের কতল (হত্যা) করা আমাদের ওপর ওয়াজিব হয়ে গেছে।"


title: শাহ আহমদ শফী

text: তাঁর এ বক্তব্যের তীব্র সমালোচনা হয়। কালের কণ্ঠ পত্রিকায় প্রকাশিত প্রবন্ধে বলা হয়, যেখানে আল কোরআনে বলা আছে যে, কোনো নিরপরাধ ব্যক্তিকে হত্যা করা, দুনিয়ার সমগ্র মানবগোষ্ঠীকে হত্যা করার সামিল; আর কারো প্রাণ রক্ষা করা পৃথিবীর সমগ্র মানবগোষ্ঠীকে প্রাণে রক্ষা করার ন্যায়। যখন তিরমিজি শরিফের হাদিসে বলা হয়েছে, 'দুনিয়া ধ্বংস করে দেওয়ার চেয়েও আল্লাহর কাছে ঘৃণিত কাজ হলো মানুষ হত্যা করা।' সেখানে আল্লামা বা ইসলামী শাস্ত্রে মহাপণ্ডিতের এধরনের ফতোয়া অধিক ধর্মবিরোধী। পত্রিকায় আরো বলা হয়, এখন কোনো নাস্তিক খুন হলে তার দায় কি আল্লামা বা হেফাজতে ইসলাম নিবে? পত্রিকায় বলা হয়, হেফাজত ইসলামও জামাতে ইসলামের ন্যায় জঙ্গিবাদিতা, ধর্মান্ধতা এবং সর্বপ্রকার আধুনিকতার বিরোধী।


title: শাহ আহমদ শফী

text: এক জনসভায় শফি ইহুদীদের উৎপাদিত মুসলিম ধ্বংসকারী মোবাইল ফোনের উৎপাদনকে সমাজের অস্থিরতার কারণ বলে অভিহিত করেছেন। মোবাইল ফোনের কারণে মানসিক অস্থিরতা, অশান্তি ও সন্তান ও স্বামীকে হত্যাকাণ্ডের মতো ঘটনা বেড়ে যাচ্ছে বলে জানান তিনি। তিনি বলেন, "এই ইয়াহুদ (ইহুদি) আমাদেরকে ধ্বংস করার জন্য চাইতেছে মোবাইলিজম সৃষ্টি কইরা। আপনারা আমার মতে একমত নি?" তার এ বক্তব্যের তীব্র সমালোচনা করেন, নির্বাসিতা লেখিকা ও বিতর্কিত কলামিষ্ট তসলিমা নাসরিন। তাঁর মতে হুজুরের প্রতিটা কথা অক্ষরে অক্ষরে মেনে চললেও তাঁর অনুসারীরা এটা মানতে অপারগ থাকবে। তিনি বলেন,


title: হেলমুট কোল

text: ড. হেলমুট জোসেফ মাইকেল কোল (; ৩ এপ্রিল, ১৯৩০ - ১৬ জুন, ২০১৭) জার্মানির বিশিষ্ট রক্ষণশীল রাজনীতিবিদ ও জার্মানির সাবেক চ্যান্সেলর। ১৯৬৯ থেকে ১৯৭৬ সাল পর্যন্ত রাইনল্যান্ড-প্যালেটাইনেট প্রদেশের মিনিস্টার-প্রেসিডেন্ট ছিলেন। এছাড়াও, ১৯৮২ থেকে ১৯৯৮ সময়কালে সংযুক্ত জার্মান প্রজাতন্ত্রের চ্যান্সেলরের দায়িত্ব পালন করেন। জার্মানির পুণঃএকত্রিকরণে অবিস্মরণীয় ভূমিকা রাখেন ও ইউরোপের একতায় গুরুত্বপূর্ণ অবদান রাখেন। তাঁর দল ক্রিস্টিয়ান-ডেমোক্র্যাটিক ইউনিয়ন (সিডিইউ)-এর অনুদান সম্পর্কীত বিষয়ে জড়িত ছিলেন। দলের আইনের বিরুদ্ধে তিনি নীতিগত অবস্থান রাখতেন যা রাখঢাক রেখে চলতেন না।


title: হেলমুট কোল

text: ১৯৬০ সালে লাডবিগশাফেনের পৌর কাউন্সিলের নির্বাচনে জয়লাভ করেন। সেখানেই তিনি সিডিইউ দলের নেতা হিসেবে ১৯৬৯ সাল পর্যন্ত নেতৃত্ব দেন। এছাড়াও, ১৯৬৩ সালে ল্যান্ডট্যাগ থেকে নির্বাচিত হন ও ঐ সংসদীয় আসন থেকে সিডিইউ’র নেতার ভূমিকা পালন করেন। ১৯৬৬ থেকে ১৯৭৩ সাল পর্যন্ত সিডিইউ’র প্রাদেশিক শাখার প্রধান ছিলেন ও কেন্দ্রীয় সিডিইউ বোর্ডের সদস্য ছিলেন। দলের সভাপতি হিসেবে তিনি পিটার আলমেয়ারের স্থলাভিষিক্ত হন।


title: হেলমুট কোল

text: অটো ভন বিসমার্কের পর থেকে কোল দীর্ঘ ১৬ বছর জার্মানির চ্যান্সেলর হিসেবে ছিলেন। স্নায়ু যুদ্ধসহ জার্মানির পুণঃএকীকরণ দৃশ্য অবলোকন করেছেন। তন্মধ্যে জার্মানির পুণঃএকীকরণে প্রধান রূপরেখা প্রণয়নকারী হিসেবে তিনি বৈশ্বিকভাবে পরিচিতি পেয়ে আসছেন। ফরাসি প্রেসিডেন্ট ফ্রাঁসোয়া মিতেঁরার সাথে ম্যাসট্রিখট চুক্তির অধীনে ইউরোপীয় ইউনিয়ন গঠনে অসামান্য অবদান রেখেছেন।


title: হেলমুট কোল

text:
১৯৮৮ সালে হেলমুট কোল, ফ্রাঁসোয়া মিতেঁরার সাথে যৌথভাবে সার্লেম্যাগনে পুরস্কার লাভ করেন। ফ্রাঙ্কো-জার্মান বন্ধুত্ব ও ইউরোপীয় ইউনিয়নে অবদান রাখায় একই সালে উভয়কে কার্লস্প্রিস প্রদান করা হয়।
আন্তর্জাতিক সহযোগিতায় অসামান্য অবদান রাখায় ১৯৯৬ সালে তিনি সম্মানসূচক প্রিন্স অব অস্টারিয়াস পুরস্কার পান। ১১ ডিসেম্বর, ১৯৯৮ সালে ইউরোপীয় রাষ্ট্রপ্রধানদের পক্ষ থেকে ইউরোপীয় সার্বভৌমত্ব ও সহযোগিতায় অসাধারণ অবদান রাখায় কোলকে ইউরোপের সম্মানিত নাগরিকের পদবী প্রদান করা হয়। তাঁর পূর্বে শুধুমাত্র জ্যঁ মনেটকে এ সম্মাননা প্রদান করা হয়েছিল।


title: হেলমুট কোল

text: মার্কিন প্রেসিডেন্ট জর্জ এইচ. ডব্লিউ. বুশ এবং বিল ক্লিনটন তাঁকে বিংশ শতকের দ্বিতীয়ার্ধের সর্বশ্রেষ্ঠ ইউরোপীয় নেতা হিসেবে উল্লেখ করেন।


title: পাকিস্তান অধিরাজ্য

text: পাকিস্তান অধিরাজ্য ( "মোমালেকাত-এ-পাকিস্তান"; ) ১৪ অগস্ট ১৯৪৭ থেকে ২৩ মার্চ, ১৯৫৬ পর্যন্ত স্থায়ী একটি স্বাধীন রাষ্ট্র যা ব্রিটিশ ভারতের পূর্ব বাংলা, পশ্চিম পাঞ্জাব, সিন্ধু প্রদেশ, বেলুচিস্তান প্রদেশ, উত্তর-পশ্চিম সীমান্ত প্রদেশ নিয়ে গঠিত হয়েছিল।


title: পাকিস্তান অধিরাজ্য

text: ১৯৪৭ সালে ভারতে ব্রিটিশ শাসনের সমাপ্তি ঘটলে ব্রিটিশ ভারত দ্বিধাবিভক্ত হয়ে ভারত অধিরাজ্য ও পাকিস্তান অধিরাজ্য গঠিত হয়। ব্রিটিশ পার্লামেন্টে বিধিবদ্ধ "ভারতীয় স্বাধীনতা অধিনিয়ম ১৯৪৭" অনুসারে উক্ত রাষ্ট্রদুটির মেয়াদ ছিল তাদের নিজস্ব সংবিধান প্রখ্যাপিত না হওয়া পর্যন্ত। পাকিস্তানের ক্ষেত্রে সংবিধান কার্যকর করার তারিখ ছিল ২৩ মার্চ, ১৯৫৬। এই দিনই প্রতিষ্ঠিত হয় ইসলামী প্রজাতন্ত্রী পাকিস্তান।


title: পাকিস্তান অধিরাজ্য

text: ডোমিনিয়ন পর্যায়ে ব্রিটেনের রাজা ভারত ও পাকিস্তান উভয় রাষ্ট্রের রাষ্ট্রপ্রধান পদে বৃত থাকেন। তাঁর প্রতিনিধিত্ব করেন দুই রাষ্ট্রের গভর্নর-জেনারেলগণ।ডোমিনিয়ন পর্যায়ের পাকিস্তানের গভর্নর-জেনারেল হলেন:


title: ২০১৩ বাংলাদেশ ক্রিকেট দলের জিম্বাবুয়ে সফর

text: বাংলাদেশ ক্রিকেট দল এই সফরে দুটি টেস্ট, তিনটি ওয়ানডে ও দুটি টি-টুয়েন্টি ম্যাচ খেলে। হারারে স্পোর্টস ক্লাবে ১৭ এপ্রিল অনুষ্ঠিত প্রথম টেস্ট দিয়েই শুরু হয় বাংলাদেশের সফর। দুই ম্যাচের টেস্ট সিরিজ ১-১ এ ড্র হয়। ৩ ম্যাচের ওডিআই সিরিজে বাংলাদেশ প্রথম ম্যাচ জিতলেও পরের দুইটি ম্যাচ জিতে জিম্বাবুয়ে ২-১ ওডিআই সিরিজ জয় করে নেয়। এছাড়া টি২০আই সিরিজও ১-১ এ ড্র হয়।


title: কার্ডিফ বিশ্ববিদ্যালয়

text: কার্ডিফ বিশ্ববিদ্যালয় যুক্তরাজ্যের ওয়েলসের কার্ডিফে অবস্থিত একটি সরকারি বিশ্ববিদ্যালয়।


title: মার্ক বার্ত্রা

text: মার্ক বার্ত্রা আরেগাল (জন্ম ১৫ জানুয়ারি ১৯৯১) একজন স্পেনীয় পেশাদার ফুটবলার, যিনি বরুসিয়া ডর্টমুন্ড এর হয়ে একজন সেন্ট্রাল ডিফেন্ডার হিসেবে খেলেন।


title: মার্ক বার্ত্রা

text: কাতালোনিয়ার সান্ত জাউমে দেল দমেনিস এ জন্মগ্রহন করেন বার্ত্রা। ১১ বছর বয়সে তিনি বার্সেলোনার যুব প্রকল্প লা মাসিয়ায় যোগ দেন। ২০০৯ সালে তিনি বি দলে সুযোগ পান।


title: মার্ক বার্ত্রা

text: ২০১০ সালের ১৪ ফেব্রুয়ারি, অ্যাটলেটিকো মাদ্রিদের বিপক্ষে খেলায় বার্সেলোনার হয়ে তার অভিষেক হয়। জেফ্রেন সুয়ারেজের বদলি হিসেবে তিনি মাঠে নামেন। খেলায় বার্সেলোনা ২–১ ব্যবধানে পরাজিত হয়। এর এক বছর তিন মাস পর লা লিগায় দেপর্তিভো লা করুনার বিপক্ষে খেলায় প্রথম একাদশে জায়গা পান বার্ত্রা। তিনি পুরো ৯০ মিনিট খেললেও, খেলাটি গোলশূন্য ড্র হয়।


title: মার্ক বার্ত্রা

text: ২০১১ সালের ২১ মে, বার্সেলোনার হয়ে বার্ত্রা তার প্রথম গোল করেন। মালাগার বিপক্ষে ঐ খেলায় বার্সেলোনা ৩–১ ব্যবধানে জয় লাভ করে। ২০১২–১৩ মৌসুমে সিনিয়র দলে জায়গা পাকা করলেও হ্যাভিয়ের মাশ্চেরানো, অ্যালেক্স সং এবং আদ্রিয়ানো করেইয়ার মত ডিফেন্ডারদের কারণে প্রথম একাদশে জায়গা করে নেয়া বার্ত্রার জন্য কঠিন ছিল। এছাড়া ম্যানেজার টিটো ভিলানোভা বার্ত্রার পরিবর্তে তাদের উপরই অধিক ভরসা করতেন। ঐ মৌসুমে বার্ত্রা সব ধরণের প্রতিযোগিতায় ১৬টি খেলায় মাঠে নামেন, সব মিলিয়ে মোট ৯০২ মিনিট তিনি মাঠে ছিলেন।


title: মার্ক বার্ত্রা

text: ২০১৩ সালের ২৪ সেপ্টেম্বর, বার্সেলোনার হয়ে নিজের দ্বিতীয় গোল করেন মার্ক বার্ত্রা। খেলার প্রথমার্ধে ইনজুরি আক্রান্ত মাশ্চেরানোর বদলি হিসেবে নেমেছিলেন তিনি। ক্যাম্প ন্যু-তে রিয়াল সোসিয়েদাদের বিপক্ষে ঐ খেলায় বার্সেলোনা ৪–১ গোলের ব্যবধানে জয় লাভ করে।


title: মার্ক বার্ত্রা

text: ২০১৬ সালে ৮০ লক্ষ ইউরোর বিনিময়ে বারত্রা জার্মান ক্লাব বরুসিয়া ডর্টমুন্ড এ যোগ দেন।


title: মার্ক বার্ত্রা

text: ১৪ অগাস্ট ২০১৬ অনুসারে।


title: নাথান ব্র্যাকেন

text: নাথান ওয়াদে ব্র্যাকেন (; জন্ম: ১২ সেপ্টেম্বর, ১৯৭৭) নিউ সাউথ ওয়েলস প্রদেশে জন্মগ্রহণকারী সাবেক অস্ট্রেলীয় ক্রিকেটার। লম্বা বামহাতি ফাস্ট-মিডিয়াম বোলার হিসেবে তিনি উইকেটের উভয়দিকেই বলকে সুইং করাতে পারতেন। ক্রিকেট খেলার সকল স্তরে অস্ট্রেলিয়া দলের প্রতিনিধিত্ব করেছেন। ঘরোয়া ক্রিকেটে নিউ সাউথ ওয়েলস এবং ইংলিশ কাউন্টিতে গ্লুসেস্টারশায়্যার কাউন্টি ক্রিকেট ক্লাবের পক্ষ হয়ে খেলেছেন।


title: নাথান ব্র্যাকেন

text: হাঁটুর আঘাতপ্রাপ্তিজনিত কারণে ২৮ জানুয়ারি, ২০১১ তারিখে ক্রিকেট খেলা থেকে অবসরের ঘোষণা দেন। পরবর্তীতে ৯ ফেব্রুয়ারি, ২০১২ তারিখে জানা যায় যে, তিনি হাঁটুর আঘাতপ্রাপ্তিতে ক্রিকেট অস্ট্রেলিয়াকে পুরোপুরি সেবা দিতে অক্ষম ছিলেন।


title: নাথান ব্র্যাকেন

text: নিউ সাউথ ওয়েলসের পেনরিথে ব্র্যাকেন জন্মগ্রহণ করেন। তার বাবা-মায়ের নাম "গর্ডন" ও "রবিন"। শৈশবকাল অতিক্রমণ করেন ব্লু মাউন্টেন্স এলাকায়। সেখানে ফলকনব্রিজ প্রাইমারী ও স্প্রিংউড হাইস্কুলে অধ্যয়ন করেন।


title: নাথান ব্র্যাকেন

text: বর্তমানে তিনি সেন্ট্রাল কোস্টে বসবাস করছেন। "হ্যালি রিচ-ব্র্যাকেন" নাম্নী এক রমণীকে বিয়ে করেন। তাদের সংসারে "চেজ" নামীয় সন্তান রয়েছে।যোগাযোগ বিষয়ে স্নাতক-পূর্ব শ্রেণীতে পড়াশোনা করছেন।


title: নাথান ব্র্যাকেন

text: ২০০৩ সালের ৪ ডিসেম্বর বর্ডার-গাভাস্কার ট্রফি প্রতিযোগিতায় ভারতীয় দলের বিপক্ষে ব্র্যাকেনের টেস্টে অভিষেক ঘটে। অস্ট্রেলিয়া দলের অন্যতম বোলার গ্লেন ম্যাকগ্রার আঘাতপ্রাপ্তির ফলেই তার এ অংশগ্রহণের সুযোগ ঘটে। টেস্টটি ড্র হয়, যাতে তার পরিসংখ্যান ছিল প্রথম ইনিংসে ২৬ ওভারে ১/৯০ ও দ্বিতীয় ইনিংসে ৪ ওভারে ২/১২। এরফলে অ্যাডিলেডে অনুষ্ঠিত দ্বিতীয় টেস্টে ওয়েস্টার্ন অস্ট্রেলিয়ান পেসার ব্রড উইলিয়ামস তার স্থলাভিষিক্ত হন। নির্বাচকমণ্ডলী শেষ দুই টেস্টের জন্য অ্যান্ড্রু বিকেলের পরিবর্তে তাকে জায়গা দেন। সিরিজটি ড্র হয়। এতে ব্র্যাকেন ৫৮.৫০ গড়ে ৬ উইকেট দখল করেন। অধিকাংশ বোলারই তেমন সফলকাম হননি।


title: নাথান ব্র্যাকেন

text: ব্র্যাকেন তার সমগ্র খেলোয়াড়ী জীবনে তিনবার একদিনের আন্তর্জাতিক ক্রিকেটে ও একবার টুয়েন্টি২০ আন্তর্জাতিকে ম্যান অব দ্য ম্যাচের পুরস্কার লাভ করেন। ২০০১ সালে ব্র্যাডম্যান বর্ষসেরা তরুণ ক্রিকেটার নির্বাচিত হন। ২০০৭-০৮ মৌসুমে কমনওয়েলথ ব্যাংক সিরিজে নাথান ব্র্যাকেন ম্যান অব দ্য সিরিজ নির্বাচিত হন।


title: জন বন জভি

text: জন ফ্রান্সিস বনজিওভি, জুনিয়র (English: John Francis Bongiovi, Jr.;জন্ম ২ মার্চ ১৯৬২), সাধারণত জন বন জভি নামে পরিচিত, একজন মার্কিন সুরকার, গীতিকার, গায়ক, রেকর্ড প্রযোজক এবং অভিনেতা। তিনি রক ব্যান্ড বন জভির প্রতিষ্ঠাতা এবং প্রধান গায়ক হিসেবে অধিক পরিচিত, যা ১৯৮৩ সালে প্রতিষ্ঠিত হয়।


title: জন বন জভি

text: ১৯৭৫সালে বন জভি ১৩ বছর বয়সে তার প্রথম ব্যান্ড 'Raze' এর সাথে গিটার ও পিয়ানো বাজানো সুরু করেন। ১৬ বছর বয়সে তিনি David Briyan এর সাথে দেখা করেন এবং "Atlantic City Expressway" নামে একটি ব্যান্ড গঠন করেন। ১৯৮০ সালে তিনি "The Rest" নামে আরেকটি ব্যান্ড বানান।


title: ওয়াশিংটন বিশ্ববিদ্যালয়

text: ইউনিভার্সিটি অব ওয়াশিংটন ওয়াশিংটনের সিয়াটলে অবস্থিত একটি সরকারি বিশ্ববিদ্যালয়। এটি ১৮৬১ সালে প্রতিষ্ঠিত হয়।


title: ডেল টমাস মর্টেনসেন

text: ডেল টমাস মর্টেনসেন একজন মার্কিন অর্থনীতিবিদ। তিনি ২০১০ সালে অর্থনীতিতে নোবেল পুরস্কার লাভ করেন।


title: ডেল টমাস মর্টেনসেন

text: মর্টেনসেন কার্নেগী মেলন ইউনিভার্সিটি থেকে অর্থনীতিতে পিএইচডি ডিগ্রি অর্জন করেন।


title: ফুটবলার

text: ফুটবলার বা ফুটবল খেলোয়াড় () একজন ব্যক্তির পোষাকি রূপ, যিনি বিশ্বের অনেক ধরনের ফুটবলের যে-কোন একটিতে অংশগ্রহণ করেন। বিশ্বে অনেকগুলো পৃথক ধরনের ক্রীড়া ফুটবল নামে পরিচিত। সর্বাধিক জনপ্রিয় ক্রীড়া ফুটবলের মধ্যে রয়েছে ফুটবল, আমেরিকান ফুটবল, কানাডিয়ান ফুটবল, অস্ট্রেলিয়ান রুলস ফুটবল, গেইলিক ফুটবল, রাগবি লীগ ও রাগবি ইউনিয়ন। তন্মধ্যে, উত্তর আমেরিকায় ফুটবলের সাথে জড়িত খেলোয়াড়গণ সচরাচর সকার প্লেয়ার নামে আখ্যায়িত হয়ে থাকেন। বিশ্বজুড়ে ফুটবল খেলোয়াড়দের প্রায় ২৫০ মিলিয়নের অধিক সংস্থা রয়েছে। এইসব সংস্থা খেলোয়াড়দের বিভিন্ন প্রকরের অধিকারসহ সুযোগ সুবিধা প্রদানের জন্য কাজ করে যাচ্ছে। অনেক ফুটবলারই বিশ্বব্যাপী বিভিন্ন নামী-দামী ক্লাবে চুক্তিতে আবদ্ধ হয়ে খেলেন ও প্রচুর অর্থ উপার্জন করেন। তারা দর্শকদের বিনোদনের লক্ষ্যে চোখ ধাঁধানো ক্রীড়াশৈলী উপস্থাপনা করে সংশ্লিষ্ট সকলের নজর কাড়েন। গুরুত্বপূর্ণ ফুটবল খেলাগুলো সরাসরি টেলিভিশনে প্রদর্শনের ফলে সংশ্লিষ্ট দর্শক-সমর্থকগণ নির্মল আনন্দ উপভোগ করেন।


title: ফুটবলার

text: ধারনা করা হয় যে, বিশ্বে আনুমানিক ২৫০ মিলিয়ন ফুটবল খেলোয়াড় রয়েছেন। তাদের অনেকেই বিভিন্ন ধরনের ফুটবলের সাথে জড়িত আছেন।


title: ফুটবলার

text: গবেষণায় দেখা গেছে যে, ফুটবল খেলোয়াড়গণ রেফারী কর্তৃক পেনাল্টি কিকে বাঁশী বাজানোর ২০০ মিলি সেকেন্ডের মধ্যে গোলপোস্টে শট নিলে তা অধিক কার্যকরী হয়। অন্যদিকে ফুটবলারগণ যদি সেকেন্ডের চেয়ে বেশী সময় নেন, তাহলে শটটি লক্ষ্যভ্রস্ট হবার সম্ভাবনা অধিক থাকে।


title: ফুটবলার

text: ফুটবল খেলোয়াড়রা প্রথমে অপেশাদার হিসেবে তাদের ক্যারিয়ার শুরু করে। পর্যায়ক্রমে তারা পেশাদারিত্ব ফুটবলের মাধ্যমে খ্যাতির উচ্চ পর্যায়ে নিজেদের নিয়ে যায়। সাধারণত স্থানীয় কোন দলে নিজেকে যুক্ত করার মাধ্যমে ফুটবলে যুক্ত হয়। যখন তারা নিজেদের মেধা,দক্ষতা প্রদর্শন করে তখন বিভিন্ন ফুটবল ক্লাব তাদেরকে নিজেদের দলে চুক্তি করতে আগ্রহ প্রকাশ করে। নিজস্ব দক্ষতা, অনন্য প্রতিভাগুণে সংশ্লিষ্টদের মনোযোগ আকর্ষণপূর্বক অন্যত্র খেলার প্রস্তাবনা পান ও চুক্তিতে আবদ্ধ হন। একবার চুক্তিতে স্বাক্ষর করা হয়ে গেলে তারা আরও নিখুঁত সুন্দর খেলা উপহার দেয়ার লক্ষ্যে আরো উন্নততর ফুটবলের কৌশল শিখতে থাকেন। সেরা খেলোয়াড়গণ একসময় উচ্চ পর্যায়ের দলে পেশাদারী খেলোয়াড় হিসেবে আবির্ভূত হন ও এর মাধ্যমে জীবনধারন করেন। এভাবে পর্যায়ক্রমে জাতীয় দলে অংশগ্রহণ করার মাধ্যমে বিভিন্ন আন্তর্জাতিক ক্লাবের হয়ে খেলার দ্বার উন্মুক্ত হয়।


title: ফুটবলার

text: ২০১০ সালের মার্চে, ফুটবলভিত্তিক ফরাসি ম্যাগাজিন ফ্রান্স ফুটবল বিশ্বের সবচেয়ে ধনী ফুটবলারদের তালিকায় লিওনেল মেসিকে শীর্ষস্থানে রাখে। ২৯.৬ মিলিয়ন পাউন্ড (৩৩ মিলিয়ন ইউরো) বার্ষিক আয় নিয়ে ডেভিড বেকহ্যাম ও ক্রিস্তিয়ানো রোনালদোকে পেছনে ফেলে তিনি শীর্ষস্থান দখল করেন। বেতন, বোনাস ও মাঠের বাহিরের বিভিন্ন মাধ্যম হতে তিনি এই অর্থ আয় করে থাকেন। তার সর্বমোট সম্পত্তি হিসাব করা হয়েছে ১১০ মিলিয়ন ইউএস ডলার।


title: ফুটবলার

text: আমেরিকান ফুটবল খেলোয়াড়েরা সম্মুখে ঝুঁকে মাথায় বল লাগানোয় আঘাতপ্রাপ্তি ঘটে। এরফলে তারা আলঝেইমারে আক্রান্ত হতে পারেন। ট্যাকেল দেবার ফলে অধিকাংশ ফুটবলে আঘাত হয়ে থাকে।


title: এলিনর অস্ট্রম

text: এলিনর অস্ট্রম একজন মার্কিন অর্থনীতিবিদ।


title: এলিনর অস্ট্রম

text: ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৫৪ সালে রাষ্ট্রবিজ্ঞানে বিএ ডিগ্রি অর্জন করেন। এখান থেকেই ১৯৬২ সালে এমএ এবং ১৯৬৫ সালে পিএইচডি ডিগ্রি অর্জন করেন।


title: লিওনিদ হারউইচ

text: লিওনিদ হারউইচ (জন্ম: ২১ আগস্ট, ১৯৭১ - মৃত্যু: ২৪ জুন, ২০০৮) একজন পোলিশ-মার্কিন অর্থনীতিবিদ। তিনি ২০০৭ সালে অর্থনীতিতে নোবেল পুরস্কার পান।


title: লিওনিদ হারউইচ

text: হারউইচ রাশিয়ার মস্কোতে জন্মগ্রহণ করেন। ১৯৩৮ সালে ইউনিভার্সিটি অব ওয়ারশো থেকে তিনি এলএলএম ডিগ্রি অর্জন করেন।


title: সিঁদুরে হলুদ মৌটুসি

text: সিঁদুরে হলুদ মৌটুসি (বৈজ্ঞানিক নাম: Cinnyris Cinnyris) যা টোনা বা টুনি হিসেবেও পরিচিত মৌটুসি জাতের পাখি। বাহারি এই পাখির রঙের মেলা শুধু পুরুষ পাখি বা টোনার দেহেই দেখা যায়। অন্যান্য মৌটুসি-নীলটুনির মতো টুনির দেহ অনুজ্জ্বল জলপাই রঙের।


title: সিঁদুরে হলুদ মৌটুসি

text: সিঁদুরে হলুদ মৌটুসি পাখির ওজন মাত্র ছয় গ্রাম। ঠোঁটের আগা থেকে লেজের ডগা পর্যন্ত লম্বায় মাত্র ১৪-১৫ সেন্টিমিটার, যার মধ্যে লেজ চার ও ঠোঁট দুই সেন্টিমিটার। লেজ ছোট ও গোলাকার। পেট হালকা হলদে। মাথা ও মুখমণ্ডল ধূসর বা নীলচে ধূসর। অন্যদিকে, বাহারি টোনার মাথার চাঁদি, মুখমণ্ডল, কান-ঢাকনি ও গলা ধাতব নীল থেকে বেগুনি। মাথার পেছন, ঘাড়, পিঠ ও দেহের ওপরটা সিঁদুরে লাল। ডানার ওপরটা জলপাই। বুক-পেট ও লেজের নিচের দিক হলুদ। লেজের পালক নীল। এদের চোখ বাদামি রঙের। ঠোঁট, পা ও নখ কালো।


title: সিঁদুরে হলুদ মৌটুসি

text: সিঁদুরে হলুদ মৌটুসি গানের পাখি। এরা চমৎকার জিট্-জিট্ স্বরে গান গায়। বেশ চঞ্চল, বেশিক্ষণ এক জায়গায় থাকে না। বাতাসে ঢেউ খেলিয়ে আলোর ঝিলিকের মতো একগাছ থেকে আরেকগাছে এবং ফুলে ফুলে উড়ে বেড়ায়।


title: সিঁদুরে হলুদ মৌটুসি

text: এই পাখি অন্যান্য মৌটুসির মতো শূন্যে স্থির থেকে ফুলের মধু পান করে। মধুর অভাবে ছোট ছোট পোকা ও মাকড়সাও খেতে পারে।


title: সিঁদুরে হলুদ মৌটুসি

text: সাধারণত এপ্রিল থেকে আগস্টের মধ্যে প্রজনন করে। গাছের পাতায় মাকড়সার জাল ও শেওলা দিয়ে ছোট ঝুলন্ত বাসা বানায়। বাসার একদিকে থাকে প্রবেশ পথ। তাতে দু-তিনটি সাদাটে ডিম পাড়ে স্ত্রী পাখি, যার ওপর থাকে হালকা লালচে-বাদামি ছিট। ডিম ফোটে ১৪-১৫ দিনে। স্ত্রী ও পুরুষ পাখি একত্রে মিলে ছানাদের খাওয়ায়।


title: চেস্টার বেনিংটন

text: চেস্টার চার্লস্ বেনিংটন (, জন্ম: ২০ মার্চ, ১৯৭৬ - মৃত্যু: ২০ জুলাই ২০১৭) ছিলেন একজন মার্কিন গায়ক, গানলেখক এবং অভিনেতা। তিনি বহুল পরিচিত লিংকিন পার্কের সহযোগী গীতিকার ও কন্ঠশিল্পী হিসেবে যুক্ত ছিলেন। এছাড়া দুটি রক ব্যান্ড ডেড বাই সানরাইজ ও স্টোন টেম্পল পাইলটসের কারণেও পরিচিত।


title: চেস্টার বেনিংটন

text: চেস্টার বেনিংটন পরিচিতি লাভ করেন ২০০০ সালে লিংকিন পার্কের প্রথম অ্যালবাম হাইব্রিড থিওরি-তে ভোকাল হিসেবে গান গাওয়ার মাধ্যমে, যেটি ব্যাপক বানিজ্যিক সাফল্য অর্জন করেছিল। এ্যালবামটিকে ২০০৫ সালে হিরা উপাধি প্রদান করে আরআইএএ, কেননা এটি ঐ দশকের সেরা বিক্রিত অ্যালবাম ছিল, এবং এই অ্যালবামের মত সামান্য কিছু অ্যালবামই আছে যা সফল হিসেবে এত বিক্রি হয়েছে। লিংকিন পার্কের পরবর্তী স্টুডিও অ্যালবাম গুলো হল মীটিওরা, মিনিটস্ টু মিডনাইট, এ থাউজ্যান্ড সানস্ এবং লিভিং থিংস্, এগুলো যথাক্রমে প্রকাশ পেয়েছে ২০০৩, ২০০৭, ২০১০ এবং ২০১২ সালে। বেনিংটন সাইড প্রজেক্ট হিসেবে ২০০৫ সালে তার নিজের ব্যান্ড ডেড বাই সানরাইজ-এর আবির্ভাব ঘটান। এই ব্যান্ডটির আত্মপ্রকাশমূলক অ্যালবাম আউট অব এ্যাশেজ ২০০৯ সালের অক্টোবরের ১৩ তারিখে প্রকাশ পায়। বেনিংটনকে "শ্রেষ্ঠ ১০০ হেভি মেটাল ভোকালিস্ট"-এর তালিকায় স্থান দেয় হিট প্যারাডার।


title: চেস্টার বেনিংটন

text: ২০ জুলাই, ২০১৭-এ বেনিংটনকে তার পালোস ভার্ডেস এস্টেটস, ক্যালিফোর্নিয়ায় অবস্থিত তার বাড়িতে তাকে ঝুলন্ত ভাবে আত্নহত্যারত অবস্থায় মৃত পাওয়া যায়।


title: চেস্টার বেনিংটন

text: চেস্টার বেনিংটনের জন্ম ২০ মার্চ, ১৯৭৬। তার মা ছিল একজন নার্স এবং বাবা ছিলেন একজন পুলিশ ডিটেকটিভে্র কর্মকর্তা। শৈশবে চেস্টারের জীবন কাটে অ্যারিজোনার ফিনিক্সে। শৈশব থেকেই বেনিংটনের সংগীতের প্রতি ভীষণ আগ্রহ ছিল।


title: বব উলমার

text: রবার্ট অ্যান্ড্রু উলমার (; জন্ম: ১৪ মে, ১৯৪৮ - মৃত্যু: ১৮ মার্চ, ২০০৭) ভারত অধিরাজ্যের কানপুরে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, পেশাদার ক্রিকেট কোচ ও পেশাদার ক্রিকেট ধারাভাষ্যকার ছিলেন। ইংল্যান্ড ক্রিকেট দলের পক্ষ হয়ে ১৯টি টেস্ট ও ৬টি একদিনের আন্তর্জাতিক ক্রিকেটে অংশগ্রহণ করেন। পরবর্তীকালে দক্ষিণ আফ্রিকা, ওয়ারউইকশায়ার ও পাকিস্তান দলের কোচের দায়িত্ব পালন করেন বব উলমার।


title: বব উলমার

text: ভারতের উত্তর প্রদেশের কানপুরে উলমার জন্মগ্রহণ করেন। ক্লেরেন্স উলমার ছিলেন তাঁর বাবা। রঞ্জি ট্রফিতে তাঁর বাবা খেলতেন। দশ বছর বয়সে প্রথম-শ্রেণীর ক্রিকেটে হানিফ মোহাম্মদের অবিস্মরণীয় ৪৯৯ রানের বিশ্বরেকর্ডের ইনিংসটি দেখেছিলেন উলমার। এর প্রায় ৩৫ বছর পর ওয়ারউইকশায়ারের কোচের দায়িত্ব পালনকালীন সময়ে হানিফের রানটি অতিক্রমণকারী ওয়েস্ট ইন্ডিয়ান ও কাউন্টি’র ব্যাটসম্যান ব্রায়ান লারা’র অপরাজিত ৫০১ রানের নতুন বিশ্বরেকর্ডীয় ইনিংসটিরও দর্শক ছিলেন তিনি।


title: বব উলমার

text: ১৯৭০-এর দশকে পাকিস্তানী ব্যাটসম্যান মুশতাক মোহাম্মদ রিভার্স সুইপের সাহায্যে নিয়মিতভাবে ব্যাটিং করতেন। তাঁর ভাই হানিফ মোহাম্মদকে মাঝে-মধ্যে রিভার্স সুইপের আবিষ্কারক হিসেবে চিহ্নিত করা হয়। কিন্তু বব উলমার এ ধরণের স্ট্রোককে জনপ্রিয় করতে উদ্যোগী ভূমিকা পালন করেন।


title: বব উলমার

text: ১৮ মার্চ, ২০০৭ তারিখে বব উলমার আকস্মিকভাবে জ্যামাইকায় মৃত্যুবরণ করেন। ২০০৭ সালের বিশ্বকাপ ক্রিকেটে আয়ারল্যান্ডের কাছে পাকিস্তানের অপ্রত্যাশিত পরাজয়ের অল্প কয়েক ঘন্টা পর এ ঘটনাটি ঘটে। এর পরপরই জ্যামাইকার পুলিশ এ মৃত্যুর তদন্ত করতে শুরু করে। নভেম্বর, ২০০৭ তারিখে জ্যামাইকার বিচারকমণ্ডলী জানান যে, অপর্যাপ্ত প্রামাণ্য দলিলের ফলে এ ঘটনাটি অপরাধ আইন কিংবা স্বাভাবিক কারণ হিসেবে চিহ্নিত হয়ে রয়েছে।


title: বব উলমার

text: ১৯৭৬ সালে তিনি উইজডেন কর্তৃক বর্ষসেরা পাঁচজন ক্রিকেটারের একজনরূপে মনোনীত হন। পাকিস্তানের ক্রিকেটে উল্লেখযোগ্য অবদান রাখায় সর্বোচ্চ বেসামরিক পুরস্কার সিতারা-ই-ইমতিয়াজ (মরণোত্তর) পদকে ভূষিত করা হয়। তাঁর স্মরণে লাহোরের ক্রিকেট একাডেমীর নাম পরিবর্তন করে ‘বব উলমার ন্যাশনাল ইনডোর ক্রিকেট একাডেমী লাহোর’ রাখা হয়।


title: হানিফ মোহাম্মদ

text: হানিফ মোহাম্মদ (; জন্ম: ২১ ডিসেম্বর, ১৯৩৪- মৃত্যু: ১১ আগস্ট, ২০১৬) তৎকালীন ব্রিটিশ ভারতের জুনাগড় ও মনবদর (বর্তমান: গুজরাট, ভারত) এলাকায় জন্মগ্রহণকারী বিখ্যাত পাকিস্তানী আন্তর্জাতিক ক্রিকেট তারকা ছিলেন। টেস্ট ক্রিকেটের ইতিহাসে সবচেয়ে দীর্ঘ সময়ব্যাপী ইনিংস খেলে স্মরণীয় হয়ে রয়েছেন।


title: হানিফ মোহাম্মদ

text: খেলোয়াড়ী জীবনের শীর্ষে অবস্থানকালে তিনি বিশ্বের অন্যতম সেরা ব্যাটসম্যানরূপে স্বীকৃতি পান। ঐ সময়ে পাকিস্তানে খুব কমসংখ্যক টেস্ট খেলা হতো। সুদীর্ঘ ১৭ বছরের খেলোয়াড়ী জীবনে তিনি ৫৫ টেস্টে অংশ নিয়েছেন।


title: হানিফ মোহাম্মদ

text: মা ‘আমির বি’ ভারতের স্বাধীনতার পূর্বেকার জাতীয় ব্যাডমিন্টন ও টেবিল টেনিসের শিরোপাধারী ছিলেন। ভারত বিভাগের পর তাদের পরিবার করাচিতে চলে যায়। মুশতাক, সাদিক এবং ওয়াজির - ভাইত্রয় সকলেই পাকিস্তানের দলের হয়ে খেলেছেন। পাঁচ ভাইয়ের মধ্যে হানিফের অবস্থান ছিল মধ্যম। পুত্র শোয়েব মোহাম্মদ ও ভাই রইছ মোহাম্মদ একসময় পাকিস্তান দলের দ্বাদশ খেলোয়াড় ছিলেন। তাঁর চার ভাইপো প্রথম-শ্রেণীর ক্রিকেট খেলেছেন।


title: হানিফ মোহাম্মদ

text: পাকিস্তান দলের পক্ষে তিনি সর্বমোট ৫৫টি টেস্ট খেলেন। ১৯৫২-৫৩ মৌসুম থেকে ১৯৬৯-৭০ মৌসুম পর্যন্ত ৪৩.৯৮ রান গড়ে ১২টি শতক করেন। ১৬ অক্টোবর, ১৯৫২ তারিখে ভারতীয় দলের বিপক্ষে অনুষ্ঠিত টেস্টে তাঁর অভিষেক ঘটে।


title: হানিফ মোহাম্মদ

text: ১৯৫৭-৫৮ মৌসুমে ব্রিজটাউনে অনুষ্ঠিত ছয়-দিনব্যাপী টেস্টে ওয়েস্ট ইন্ডিজের বিপক্ষে ব্যক্তিগত সর্বোচ্চ ৩৩৭ রান করে সংশ্লিষ্ট সকলকে তাক লাগিয়ে দেন। এরফলে পাকিস্তান ৪৭৩ রানের বিশাল শূন্যতা পূরণে সক্ষম হয় ও তৃতীয় দিন বিকেলে খেলা ছাড়ে। এ রান করতে হানিফ ষোল ঘন্টা ঊনচল্লিশ মিনিট সময় ব্যয় করেন। টেস্টটি ড্র হয়েছিল। অদ্যাবধি টেস্ট ক্রিকেটের ইতিহাসে সবচেয়ে দীর্ঘ সময়ব্যাপী ইনিংস। চল্লিশ বছরের অধিককাল এ ইনিংসটি প্রথম-শ্রেণীর ক্রিকেটে দীর্ঘস্থায়ী ছিল। এছাড়াও, একমাত্র টেস্ট হিসেবে দ্বিতীয় ইনিংসে ত্রি-শতক হয়ে রয়েছে। এরফলে তিনি "লিটল মাস্টার" উপাধিপ্রাপ্ত হন।


title: হানিফ মোহাম্মদ

text: ১৯৫৮-৫৯ মৌসুমে তিনি তৎকালীন সময়ে প্রথম-শ্রেণীর ক্রিকেটে গড়া ডন ব্রাডম্যানের সর্বোচ্চ রানের ব্যক্তিগত রানের ইনিংসটি অতিক্রমণ করেন। পাঁচশত রান স্পর্শের পূর্ব মুহুর্তে অর্থাৎ ৪৯৯ রান করে তিনি রান আউটের শিকার হন। এ রেকর্ডটি পঁয়ত্রিশ বছর টিকেছিল। পরবর্তীতে ১৯৯৪ সালে ব্রায়ান লারা পাঁচশত রান করে নতুন বিশ্বরেকর্ড গড়েন। প্রথম-শ্রেণীর ক্রিকেটে ৫৫টি শতক হাঁকান যার গড় ৫২.৩২। বোলিংসহ উইকেট-রক্ষকের ভূমিকায়ও অবতীর্ণ হয়েছেন হানিফ।


title: হানিফ মোহাম্মদ

text: ১৯৬৮ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ইমরান খান ও জাভেদ মিয়াঁদাদের সাথে তিনিও আইসিসি’র হল অব ফেমের উদ্বোধনী ৫৫জন খেলোয়াড়ের পাশে অন্তর্ভুক্ত হন।


title: হানিফ মোহাম্মদ

text: তাঁকে স্মরণ করে ইএসপিএনক্রিকইনফো মন্তব্য করে যে, প্রকৃত 'লিটল মাস্টার' হিসেবেই তিনি সম্মানিত হয়েছেন যা পরবর্তীকালে সুনীল গাভাস্কার ও শচীন তেন্ডুলকর উপাধিপ্রাপ্ত হয়েছেন।


title: হানিফ মোহাম্মদ

text: ১৯৭০-এর দশকে রিভার্স সুইপ ব্যবহারে অন্যতম প্রথম ক্রিকেটার ছিলেন মুশতাক মোহাম্মদ। তবে কখনো কখনো জ্যেষ্ঠ ভ্রাতা হিসেবে হানিফ মোহাম্মদকে এর কৃতিত্ব দেয়া হয়ে থাকে। পরবর্তীকালে বিখ্যাত ক্রিকেট কোচ বব উলমার স্ট্রোকটিকে বিশ্বব্যাপী জনপ্রিয় করে তোলেন।


title: গোল্ডেন গেট ব্রিজ

text:
গোল্ডেন গেট ব্রিজ যা সোনালি দুয়ার হিসেবে খ্যাত যুক্তরাষ্ট্রের স্যানফ্রান্সিসকোতে অবস্থিত বিশ্বের অন্যতম আকর্ষণীয় বস্তু। এই ব্রিজকে সানফ্রান্সিস্কোতে একতা আইকন প্রতীক হিসেবে ধরা হয়। এটা তৈরি হওয়ার আগ পর্যন্ত লোকজন বিশ্বাস করত না যে এরকম ব্রিজ হবে। স্যানফ্রান্সিসকোর সঙ্গে মেরিন কান্ট্রির যোগাযোগব্যবস্থার আশ্চর্য নিদর্শন এই সেতুটি। ১৮ শতকের পরবর্তী সময়েও গোল্ডেন গেট পার হওয়ার একমাত্র উপায় ছিল ফেরি বা নিজস্ব নৌযোগাযোগ-ব্যবস্থা।
১৯১৬ সালে ব্রিজটির ভিত্তিপ্রস্তর করা হয়। কিন্তু প্রথম বিশ্বযুদ্ধের ডামাডোলে এই সেতুটির প্রতি মনোযোগ দিতে পারেনি যুক্তরাষ্ট্র। ১৯৩০ সালে যুক্তরাষ্ট্রের সংশি্লষ্ট বিভাগ সেতুটি নির্মাণের অনুমতি দেয়। নকশায় সেতুটির প্রধান স্তম্ভটি ৪০০২ ফুট করার পরিকল্পনা করা হয়েছিল। সেতু নির্মাণের কাজ শুরু হয় ৫ জানুয়ারি ১৯৩৩ সালে। নানারকম সমস্যা কাটিয়ে প্রায় বাইশ বছর ধরে এর নির্মাণ কাজ চলে। সেতুটি নির্মাণে খরচ হয়েছিল ২৭ থেকে ৩৫ মিলিয়ন ডলার। সেতুটির নির্মাণকাজ শেষ হয় ১৯৩৭ সালে। তত্কালীন প্রেসিডেন্ট ফ্রাঙ্কলিন ডি রুজভল্টে উদ্বোধন করেন। ২৭ মে এটি সবার জন্য উন্মুক্ত করা হয়।


title: গোল্ডেন গেট ব্রিজ

text: সেতুটির দৈর্ঘ্য ২ দশমিক ৭ কিলোমিটার আর প্রস্থ ২৭ দশমিক ৪০ মিটার (৯০ ফুট)। ছয় লেন-বিশষ্টি এই সেতুটি দিয়ে দৈনিক এক লাখ ১৮ হাজারেরও বেশি যানবাহন চলাচল করে।


title: গোল্ডেন গেট ব্রিজ

text: বিভিন্ন জরিপের ফলাফল থেকে পাওয়া তথ্য অনুযায়ী, বিশ্বে আত্মহত্যার স্থান হিসেবে এক নম্বর স্থানটি দখল করেছে যুক্তরাষ্ট্রের সানফ্রান্সিসকোর ঝুলন্ত সেতু ‘দ্য গোল্ডেন গেট ব্রিজ’।


title: গোল্ডেন গেট ব্রিজ

text: যুক্তরাষ্ট্রের সোসাইটি অব সিভিল ইঞ্জিনিয়ার্সের মতে, আধুনিক বিশ্বের সপ্তম আশ্চর্যের একটি হলো দ্য গোল্ডেন গেট ব্রিজ। পৃথিবীর সবচেয়ে বেশি ছবি তোলা হয়েছে যে বিষয়গুলোর, তাদের অন্যতম এ সেতুটি। এই ব্রিজটি দেখতে প্রতিদিন হাজার হাজার ভ্রমণপিপাসু মানুষ ভিড় করে।


title: রজতাভ দত্ত

text: রজতাভ দত্ত () ভারতীয় বাংলা চলচ্চিত্র, ধারাবাহিক এবং থিয়েটারের এক বিখ্যাত অভিনেতা। তিনি অসংখ্য বাংলা ছবিতে অভিনয় করেছেন। তিনি "কামিনের" মত হিন্দি চলচ্চিত্রে এবং "মিস্টার এন্ড মিসেস লায়ার"-এর মত ইংরেজি চলচ্চিত্রেও অভিনয় করেছেন। তিনি জি বাংলায় প্রচারিত জনপ্রিয় কমেডি শো মীরাক্কেলের একজন বিচারক।


title: রজতাভ দত্ত

text: তিনি বালিগঞ্জ সরকারি উচ্চ বিদ্যালয় থেকে ১৯৮৩ সালে মাধ্যমিক পাস করেন। তিনি গোয়েঙ্কা কলেজ অব কমার্স থেকে উচ্চ মাধ্যমিক পাস করেন। ১৯৮৭ সালে তিনি নেতাজি নাগর কলেজ থেকে গ্রাজ্যুয়েট হন।


title: রজতাভ দত্ত

text: রজতাভ দত্ত (তিনি রণিদা নামে সমধিক পরিচিত) ১৯৮৭ সাল থেকে থিয়েটারে অভিনয় করছেন। তিনি স্বপ্নসন্ধানী থিয়েটার গ্রুপে অভিনয় করেছেন। তিনি চলচ্চিত্রে একজন জুনিয়র আর্টিস্ট হিসেবে কাজ শুরু করেন। তিনি এরপর ক্রমে ক্রমে তিনি খ্যাতির শীর্ষে আরোহন করেন। সব রকম চরিত্রে মানিয়ে যাবার এক আশ্চর্য ক্ষমতা আছে তার। এটাই তার এগিয়ে যাবার মূল হাতিয়ার।


title: জোসেফ মুরে

text: জোসেফ এডওয়ার্ড মুরে একজন মার্কিন প্লাস্টিক সার্জন। ১৯৫৪ সালের ২৩ ডিসেম্বর মানবদেহে তিনিই প্রথম কিডনি প্রতিস্থাপন করেন। তিনি ১৯৯০ সালে চিকিৎসাবিজ্ঞানে নোবেল পুরস্কার লাভ করেন।


title: জোসেফ মুরে

text: মুরে ম্যাসাচুসেটসের মিলফোর্ডে জন্মগ্রহণ করেন।


title: আরএনএ ট্রান্সক্রিপশন

text: ট্রান্সক্রিপশন প্রথম ধাপ। এখানে ডিএনএ এর নির্দিষ্ট অংশ থেকে এনজাইমের সাহায্যে আরএনএ তৈরি হয়। আরএনএ এবং ডিএনএ দুইটিই । এরা এদের সম্পূরক () এক এক জোড়া নাইট্রোজেন ক্ষারক () ভাষা হিসেবে ব্যবহার করে। এই ভাষা নির্দিষ্ট এনজাইমের ক্রিয়ায় ডিএনএ থেকে আরএনএ এবং আরএনএ থেকে ডিএনএ তে স্থানান্তর হতে পারে। ট্রান্সক্রিপশনের ক্ষেত্রে ডিএনএ এর এই ভাষাটি পড়ে । সেটি ডিএনএ এর খণ্ডে বসে নির্দিষ্ট ডিএনএ খণ্ড থেকে সম্পূরক আরএনএ তৈরি করে। এটিই ট্রান্সক্রিপশন প্রক্রিয়া।


title: আরএনএ ট্রান্সক্রিপশন

text: ডিএনএ এর যে অংশটি আরএনএ তে পরিণত হয় তাকে বলে ট্রান্সক্রিপশন ইউনিট। এই ইউনিটটি কমপক্ষে একটি জিনকে এনকোড করতে পারে। যে জিনটি আরএনএ তে স্থানান্তরিত হলো সেটি যদি প্রোটিন তৈরির সংকেত বহন করে তাহলে সেই আরএনএটি হবে বা mRNA।


title: আখিম ম্যুলার

text: আখিম ম্যুলার (; জন্ম: ১৪ ফেব্রুয়ারি, ১৯৩৮, জার্মানির ডেটমল্ড শহরে) একজন বিশিষ্ট জার্মান বিজ্ঞানী। বর্তমানে তিনি বিলেফিল্ড বিশ্ববিদ্যালয়ের রসায়ন বিভাগে গবেষণারত আছেন।


title: আখিম ম্যুলার

text:
আখিম ম্যুলার গটিংগেন বিশ্ববিদ্যালয় থেকে রসায়ন ও পদার্থবিদ্যায় পড়াশনা করেন এবং সেখান থেকেই পি.এইচ.ডি. ডিগ্রী (১৯৬৫) ও হ্যাবিলিটেশনে (১৯৬৭) সম্মানিত হন। ১৯৭১ সালে তিনি ডর্টমুন্ড বিশ্ববিদ্যালয়ে অধ্যাপক পদে যোগ দেন। ১৯৭৭ সাল থেকে তিনি বিলেফিল্ড বিশ্ববিদ্যালয়ের অজৈব রসায়ন বিভাগে অধ্যাপক হিসেবে কর্মরত এবং বর্তমানে সেখানেই গবেষণারত। তাঁর গবেষণার মুখ্য বিষয়গুলো হল সন্ধিগত মৌলের (ট্রানজিশন মৌল) সংশ্লেষণের রসায়ন, বর্ণালিবীক্ষণ (স্পেকট্রোস্কোপি) এবং ন্যানোরসায়ন (এছাড়াও তথ্যসূত্র [৮-১৩]) সম্পর্কিত তাত্ত্বিক গবেষণা। এছাড়াও তাঁর গবেষণার ব্যাপ্তি নানান বিষয় জুড়ে; যেমন বায়ো-অজৈব রসায়ন ও জৈবিক নাইট্রোজেন স্থিতিকরণ (বায়োলজিক্যাল নাইট্রোজেন ফিক্সেশন), আণবিক চুম্বক (মলিকুলার ম্যাগণেট), আণবিক পদার্থবিদ্যা এবং বিজ্ঞানের ইতিহাস ও দর্শন। এখনো পর্যন্ত তিনি ১০০টিরও বেশি গবেষণা সাময়িকীতে প্রায় ৯০০টি গবেষণাপত্র প্রকাশ করেছেন। এছাড়া ৪০টিরও বেশি 'রিভিউ' প্রবন্ধ প্রকাশ ও ১৪টি বই সম্পাদনা করেছেন (বহিঃসংযোগে বিস্তারিত)। অধ্যাপক ম্যুলার নানান জাতীয় এবং আন্তর্জাতিক আকাদেমির (গবেষণা সংঘ) সদস্য; যেমন, লিওপলডিনা স্যোসাইটি, পোলিশ বিজ্ঞান আকাদেমি এবং ভারতীয় জাতীয় বিজ্ঞান আকাদেমি।
তিনি নানান পদ ও পুরস্কারে সম্মানিত, যেমন, সাম্মানিক ডক্টরেট, অধ্যাপক পদ ও সদস্য পদ। পুরষ্কারগুলোর মধ্যে উল্লেখ্য, আলফ্রেড স্টক স্মৃতি পুরস্কার (২০০০), প্রি গে লুসাক/ হুমবোল্ট পুরস্কার (২০০১), স্যার জিওফ্রে উইলকিন্সন পুরস্কার (২০০১), সেন্টেনারি লেকচার অফ দ্য রয়্যাল স্যোসাইটি অফ কেমিস্ট্রি (২০০৮/০৯, লন্ডন) ২০১২ সালে ইউরোপিয়ান রিসার্চ কাউন্সিল তাঁকে সম্মানসূচক 'আডভান্সড গ্রান্ট' প্রদান করে (প্রাপ্ত সম্মানের সূত্র বহিঃসংযোগে)।


title: আখিম ম্যুলার

text:
বর্তমানে তাঁর মুখ্য গবেষণার বিষয়টি হল পর্যায়ক্রমে সাজানো ছিদ্রালু ন্যানোক্লাস্টার এবং তার বহুমুখি প্রয়োগ (উদাহরণস্বরূপ, তথ্যসূত্র[১])
এই গবেষণার মুখ্য ভাগগুলো হল,বৃহদাকার গোলক অণু (কেপলারেট), যেমন Mo (ব্যাস প্রায় ৩ ন্যানোমিটার) ও সংশ্লিষ্ট অণু, চাকার মত Mo ক্লাস্টার(তথ্যসূত্র ১ এবং ) এবং ছোট শজারু আকৃতির Mo (ব্যাস প্রায় ৬ ন্যানোমিটার)- অধ্যাপক ম্যুলারের এসমস্ত আবিষ্কারগুলো ন্যানবস্তুর জগৎে এক বিপ্লবের সূত্রপাত করে। অণুগুলোর গঠনের সাথে সাথে রসায়নের নানান ক্ষেত্রে তাদের অনন্য প্রয়োগ এ বিষয়ে সমান উল্লেখযোগ্য। এসমস্ত অণুগুলোর বৃহদাকার গঠন পরিমাপ করা যায় অক্সিজেন অণুর (দৈর্ঘ্য ০.১২ ন্যানোমিটার) সাথে তুলনায়, যাতে বোঝা যায় Mo অক্সিজেন অণুর তুলনায় ৫০ গুণ বড়। এছাড়াও অধ্যাপক ম্যুলারের অন্যান্য কাজের মধ্যে রয়েছে আয়ন পরিবহনের মত আন্তঃকোষীয় ভৌত পদ্ধতিগুলির গোলাকার ছিদ্রালু ক্যাপস্যুলে মডেলিং। এইসমস্ত ক্লাস্টারগুলিকে একত্রে শ্রেনিবদ্ধকরণ করা হয়েছে যাদের পলিঅক্সোমলিবডেট বলা হয় এবং কিছু বিশেষ ক্লাস্টারকে মলিবডেনাম-ব্লু পরিবারের অন্তর্ভুক্ত করা হয়েছে। প্রধানত বস্তুর রসায়ন (মেটেরিয়াল সায়েন্স) সংক্রান্ত সমস্যাগুলির সমাধান খোঁজার জন্য সারা পৃথিবীর বিভিন্ন গবেষণাগারগুলিতে গবেষকেরা এই যৌগগুলি নিয়ে গবেষণারত আছেন (তথ্যসূত্র ১)।


title: আখিম ম্যুলার

text: অধ্যাপক ম্যুলার ব্যক্তিজীবনে গ্রীকদর্শন, পাশ্চাত্য শাস্ত্রীয়সঙ্গীত এবং পর্বত আরোহণ করতে পছন্দ করেন। শৈশবকাল থেকেই বাবার অণুপ্রেরণায় বনের পাখিদের প্রতি তাঁর শখ্যতা ও ভালবাসা গড়ে ওঠে।


title: অয়নাংশ

text: অয়নাংশ(সংস্কৃত অয়নাংশঃ অয়ন “চলন” + অংশ “উপাদান”) বা অয়নভগ্ন (সং-ভগ্ন “অংশ”) ভারতীয় জ্যোতিঃশাস্ত্রে একটি সংস্কৃত শব্দ যা অয়ন চলনের পরিমাপের জন্য ব্যবহার করা হয়।


title: অয়নাংশ

text: জ্যোতিঃশাস্ত্রে এটি ক্রান্তীয় (সায়ন) এবং নাক্ষত্রিক (নিরায়ন) রাশিচক্রের দ্রাঘিমাংশের পরিবর্তন। জ্যোতির্বিদ্যাতেও এটি এক ক্রান্তীয় বছর (৩৬৫.২৪২২ পৃথিবীর ঘূর্ণন) এবং এক নাক্ষত্রিক বছরের (৩৬৫.২৫৬৩ বার ঘূর্ণন) এর পার্থক্য যা অক্ষের চারদিকে একবার ঘুরে আসতে প্রয়োজনীয় সময়ের সমান।


title: অয়নাংশ

text: উপরিউক্ত সজ্ঞাটি সেলেব্রুক, বারগেস প্রভৃতির মতে অয়নাংশের আধুনিক সজ্ঞা। প্রাচীন সজ্ঞানুযায়ী অয়নাংশকে শুধু বিষুবনের গতিই বলা হয় নি প্রাচীন লোকেরা ক্রান্তীয় ও নাক্ষত্রিক বছরেরও পার্থক্য নির্ণয় করে দেখিয়েছেন যে এই গতি অবলোকনযোগ্য। সূর্যসিদ্ধান্তে অয়নাংশকে দেখান হয়েছে নাক্ষত্রিক ধীর ঘূর্নন (নক্ষত্রচক্র বা ভচক্র) হিসেবে যা + বা – ২৭ ডিগ্রীর মধ্যে যার বার্ষিক গতি ৫৪ মিনিট (আধুনিক মতানুযায়ী ৫০.৩ মিনিট)। বার্গেস নক্ষত্রচক্রের ঘূর্ণনের ধারণাটি বুঝতে পারেন নি এবং একে লেখাগত ত্রুতি বলে উল্লেখ করেন। সেলেব্রুকের মত পূর্বসুরীদের ন্যায় তিনি নিজের ধারণার উপর ভিত্তি করে তিনি এই মতামত দেন যে অয়ন চলনই অয়নাংশ। তারা ধরে নিয়েছিল যে ভারতীয়রা গতি সম্পর্কে কোন কিছু জানত না এভাবে তারা নাক্ষত্রিক ভুল গতিকে আবিষ্কার করল। কিন্তু ভাস্কর-২য় তার সিদ্ধান্ত শিরোমণিতে অয়নাংশ নির্ণয়ের সমীকরণ দেন এবং বলেন যে তার সমীকরণ হলো সুর্যসিদ্ধান্তের হারানো সমীকরণ এবং মুঞ্জালার সমীকরণ।


title: অয়নাংশ

text:
বর্তমানে অয়নাংশ বলতে নাক্ষত্রিক অয়নবৃত্ত, ক্রান্তীয় অয়নবৃত্ত এর চেয়ে কতটা কম। এন সি লাহিরির মতে বর্তমানে অয়নাংশ ২৪ ডিগ্রীর কাছাকাছি, ২০০০ এ ২৩.৮৫ ডিগ্রী।এই মান ক্রান্তীয় এবং নাক্ষত্রিক রাশিচক্রের সাথে মিলে যায় ২৯৩ খ্রীষ্টাব্দ বা এর কাছাকাছি সময়ে যা ৩য় খ্রীষ্টাব্দে টলেমী ঐতিয্যগতভাবে পাশ্চাত্য জ্যোতিষে যুক্ত করেছিলেন।
যখন থেকে বাসন্তিক ক্রান্তিপাত পশ্চিম দিকে প্রতি বছর ৫০.২৯ ডিগ্রী(এই হার বৃদ্ধি পাচ্ছে) স্থির নক্ষত্রের সাপেক্ষে স্থির নাক্ষত্রিক দ্রাঘীমাংসের সংজ্ঞা দেয়া হয়।অপর পক্ষে যখন কোন নক্ষত্র এর কোন “স্থান পরিবর্তন না হয়”(প্রকৃত গতি) তখন নক্ষত্রগুলোর দ্রাঘীমাংস ঐ ক্ষেত্রে কোন পরিবর্তন হয় না। ঐতিহ্যগতভাবে বৈদিক জ্যোতিষে(জ্যোতিষা) নাক্ষত্রিক দ্রাঘীমাংস ব্যবহার করা হয়। যখন জ্যোতিষ বিদ্যালয়ের চর্চাকারীগণ আধুনিক জ্যোতিষিক হিসেব ব্যবহার করে কোন নক্ষত্রের দ্রাঘীমাংস নির্ণয় করেন তখন তারা আপেক্ষিক অবস্থানের সাপেক্ষে যে দ্রাঘীমাংস নির্ণয় করেন তাই অয়নাংশ। বৈদিক জ্যোতিষশাস্ত্রের কিছু বিদ্যালয়ে আধুনিক জ্যোতির্বিদ্যাকে অগ্রাহ্য করে এবং এখনও তারা তাদের প্রাচীন পুথি বিশেষ করে সূর্যসিদ্ধান্তের মতানুযায়ী তাদের গণনা করে থাকে।যেখানে অয়নাংশ বৃদ্ধি পায় ০ থেকে +২৭ ডিগ্রী পর্যন্ত প্রতি ১৮০০ বছরে আবার পুনরায় হ্রাস পায় ০ থেকে -২৭ডিগ্রী পর্যন্ত। এভাবে স্পন্দিত হয় +/-২৭ ডিগ্রী যা আধুনিক জ্যোতিষবিদ্যার চক্রাকারের বিপরীত যা আধুনিক জ্যোতিষবিদ্যা সমর্থন করে। মুঞ্জালা চক্রাকার ধারণাকে সমর্থন করেন কিন্তু এটি আল্মানাক নিয়ম তৈরীকারকদের সমর্থন আদায় করতে ব্যর্থ হয়। পাশ্চাত্য পদ্ধতিতে(৪র্থ শতাব্দীতে) সূর্যসিদ্ধান্তের ন্যায় একটি পদ্ধতিই প্রচলিত ছিল(যদিও ত্রিপিদিয়ান বলে অংশগত পার্থক্য হয় +/-৮ডিগ্রী। সূর্যসিদ্ধান্তের হিসেবে ৯০ডিগ্রীর সাথে ০.৩ গুণ অণুমিত হয়। তত্ত্বে পুনরায় ২৭ডিগ্রীর সাথে ০.৩ গুণ করা হয় ৮ডিগ্রী পাওয়ার জন্য।) এই স্পন্দন ধরনের অয়নাংশ ত্রিপিদিয়ান বলে পরিচিত যা ভারত, আরব ও ইউরোপিয়ান জ্যোতিষবিদদের নিকট কোপার্নিকাসের আমল পর্যন্ত বিখ্যাত ছিল। আধুনিক বিজ্ঞান এই পদ্ধতি সমর্থন করে না। ৪৯০খ্রীষ্টাব্দকে শুন্য বছর ধরে এই অয়নাংশ পদ্ধতি প্রচলিত ছিল সূর্যসিদ্ধান্ত,আর্যভট্র প্রভৃতির পদ্ধতিতে। তাই বর্তমান প্রচলিত অয়নাংশের মান +২২.৬৪ডিগ্রী যা আধুনিক মান +২৪ডিগ্রী হতে কম। ২২৯৯খ্রীষ্টাব্দ এর পর হতে সর্বোচ্চ অয়নাংশ +২৭ডিগ্রী হতে কমছে অপর দিকে আধুনিক অয়নাংশ বৃদ্ধি পাচ্ছে। সূর্যদয় ও লগ্ন এর হিসেবে সঠিক অয়নাংশ প্রয়োজন যেখানে ভারতের ধর্মীয় বিষয় আল্মানাক ও রাশিফল এর উপর নির্ভর করে। অয়নাংশ ক্রান্তীয় ও নাক্ষত্রিক রাশিচক্রের মধ্যে পার্থক্য নির্ণয় করে। অয়নাংশ মহাবিষুবের এর অয়নচলন এর মধ্য দিয়ে প্রায় ৫০মিনিট হারে বৃদ্ধি পায় যা বর্তমানে ২৪ডিগ্রী। পাশ্চাত্য জ্যোতিষবিদ ব্রেডলি ও ফাগান ১৯৫০সালে ২৪ডিগ্রী নির্ণয় করেন যদিও ভারতে অয়নাংশের বিভিন্ন মান প্রচলিত আছে। সাধারণ ঐকমত্য্যে দেখা যায় যে মেষ রাশির প্রথম অবস্থান পরিবর্তিত হয় মেষ রাশি এর অনির্দিষ্ট প্রাচীন সীমানার কারণে।


title: রবার্ট ফ্রান্সিস ফার্চগট

text: রবার্ট ফ্রান্সিস ফার্চগট একজন মার্কিন প্রাণরসায়নবিদ। তিনি ১৯৯৮ সালে চিকিৎসাবিজ্ঞানে নোবেল পুরস্কার লাভ করেন।


title: রবার্ট ফ্রান্সিস ফার্চগট

text: ফার্চগট সাউথ ক্যারোলিনার চার্লসটনে জন্মগ্রহণ করেন। তিনি নর্থওয়েস্টার্ন ইউনিভার্সিটি থেকে ১৯৪০ সালে পিএইচডি ডিগ্রি অর্জন করেন। তিনি ১৯৪৯ থেকে ১৯৫৬ সাল পর্যন্ত ওয়াশিংটন ইউনিভার্সিটি স্কুল অব মেডিসিনে শিক্ষক হিসেবে কর্মরত ছিলেন। ১৯৫৬ থেকে ২০০৯ সাল পর্যন্ত স্টেট ইউনিভার্সিটি অব নিউ ইয়র্ক ডাউনস্টেট মেডিকেল সেন্টারের ফার্মাকোলজির অধ্যাপক ছিলেন।


title: হ্যারল্ড ইলিয়ট ভারমাস

text: হ্যারল্ড ইলিয়ট ভারমাস একজন নোবেল বিজয়ী মার্কিন বিজ্ঞানী। তিনি ১৯৮৯ সালে চিকিৎসাবিজ্ঞানে নোবেল পুরস্কার লাভ করেন।


title: হ্যারল্ড ইলিয়ট ভারমাস

text: ভারমাস ১৯৭০ সালে ইউনিভার্সিটি অব ক্যালিফোর্নিয়া, সানফ্রান্সিস্কো ডক্টরেটোত্তর গবেষণা সম্পন্ন করেন। তিনি ১৯৭২ সালে এই বিশ্ববিদ্যালয়ের শিক্ষক নিযুক্ত হন এবং ১৯৭৯ সালে অধ্যাপক পদে উন্নীত হন।


title: লাও নববর্ষ

text: লাও নববর্ষ, যা বিমাই (, ) বা সংকান (, ) নামেও পরিচিত, একটি নববর্ষ উৎসব যা প্রতিবছর ১৩ এপ্রিল থেকে ১৫ এপ্রিল পর্যন্ত উদযাপন করা হয়।


title: লাও নববর্ষ

text:
লাও নববর্ষ লাওসের সবচেয়ে জনপ্রিয় উৎসব। এছাড়া মার্কিন যুক্তরাষ্ট্র, কানাডা, ফ্রান্স, এবং অস্ট্রেলিয়াতে বসবাসরত লাওদের মাঝেও এ উৎসবটি উদযাপিত হয়। লাও নববর্ষ উদযাপিত হয় এপ্রিলে যা লাওসের সবচেয়ে উষ্ণ সময়, এবং এসময় হতেই লাওসে বর্ষাকাল শুরু হয়। লাও নববর্ষ থাইল্যান্ডের সংক্রান এবং কম্বোডীয় নববর্ষের সাথে কমবেশি একই সময়ে উদযাপিত হয়।
আনুষ্ঠানিকভাবে উৎসবের সময়কাল তিন দিন যা ১৩ এপ্রিল শুরু ১৫ এপ্রিল-এ শেষ হয়। তবে লুয়াং প্রাবাংয়ের মতো কিছু শহরে এটি এক সপ্তাহেরও বেশি সময় ধরে চলতে পারে। উৎসব শুরুর প্রথম দিনটি হচ্ছে সদ্য গত হওয়া বছরের শেষ দিন। উৎসব উপলক্ষে বাসাবাড়ি ও গ্রাম প্রথম দিন-ই পরিষ্কার পরিচ্ছন্ন করে ফেলা হয়। নববর্ষ উপলক্ষে সুগন্ধী, পানি, ও ফুলও আয়োজন করে রাখা হয়। উৎসব শুরু হওয়ার পরের দিনটি হচ্ছে ‘না দিবস’, এটি এমন একটি দিন যা পুরোনো বা নতুন কোনো বছরেরই অন্তর্ভুক্ত নয়। আর উৎসবের শেষ দিনটি হচ্ছে নতুন বছরের শুরুর দিন।


title: রবীন্দ্র প্রভাত

text:
রবীন্দ্র প্রভাত () (জন্ম: এপ্রিল ৫, ১৯৬৯) একজন হিন্দি কবি, পণ্ডিত, সাংবাদিক, ঔপন্যাসিক এবং কাহিনীকার। তিনি একজন প্রশাসক, সম্পাদক, এবং গবেষক এবং স্ক্রিন প্লে লেখক হিসেবে কাজ করেছেন। প্রধান দৈনিক সংবাদপত্রে তিনি ইতিহাসবিদ হিসাবে লেখেন। এ ছাড়াও তিনি বেশ কিছু পুরস্কার পান।
প্রভাত এপ্রিল ৫, ১৯৬৯ সালে সূক্ষ্মদীদ্বারা , সীতামারহি, ভারতের গ্রামে জন্মগ্রহণ করেন। তিনি সেখানে উত্থাপিত এবং প্রাথমিক শিক্ষা গ্রহন করেন। বিহার বিশ্ববিদ্যালয় থেকে ভূগোল উচ্চতর সম্মান প্রাপ্ত হন, পরে তিনি উত্তরপ্রদেশ ট্যান্ডন ওপেন ইউনিভার্সিটি, এলাহাবাদ থেকে সাংবাদিকতা এবং গণ যোগাযোগ মাস্টার (MJMC) নেন।


title: রবীন্দ্র প্রভাত

text: প্রভাত গত আড়াই দশক ধরে বিভিন্ন বিষয়ের উপর লিখেছেন। তার রচনা ভারতে এবং বিদেশে হিন্দি সংবাদপত্র প্রকাশিত হয়েছে। তার হাফ ডজন কবিতা সংগ্রহ করে কম্পাইল করা হয়। তিনি "বটগাছ" (VatVriksh) পত্রিকার প্রধান সম্পাদক (হিন্দি পত্রিকা)।


title: পরাণ বন্দ্যোপাধ্যায়

text: পরাণ বন্দ্যোপাধ্যায় (English: Paran Bandopadhyay) ভারতীয় বাংলা চলচ্চিত্রের একজন খ্যাতনামা শিল্পী। তিনি বাংলায় অনেক চলচ্চিত্রে অভিনয় করেছেন। সন্দীপ রায় পরিচালিত সত্যজিৎ রায়-এর গল্পের ওপর ভিত্তি করে নির্মিত "যেখানে ভূতের ভয়" চলচ্চিত্রে তিনি তাড়িনীখুড়ো চরিত্রে অভিনয় করেছেন । এছাড়া তিনি জি বাংলার জনপ্রিয় কমেডি অনুষ্ঠান মীরাক্কেলের ) একজন নিয়মিত বিচারক। বর্তমানে তিনি জি বাংলার জনপ্রিয় ধারাবাহিক "বয়েই গেলোতে" অভিনয় করছেন।


title: পরাণ বন্দ্যোপাধ্যায়

text: পরান বন্দ্যোপাধ্যায় বাংলাদেশের যশোরে জন্মগ্রহণ করেন। তিনি খুব কমবয়সে মাতৃহারা হন এবং তাঁর বাবা তাকে ছেড়ে চলে যান। এরপর তিনি তার পিসির মাধ্যমে বড় হন। তার সাথেই দমদম কলকাতায় পরাণ বন্দ্যোপাধ্যায় তার শৈশব অতিবাহিত করেন। সেখানে তিনি ছোট-খাটো নাটকে অভিনয় করতেন। ১৯৬২ সালে তিনি পশ্চিম বাংলার পিডব্লিউ রোডে কাজ করা শুরু করেন।


title: পরাণ বন্দ্যোপাধ্যায়

text: ২০০০ সালে পরাণ বন্দ্যোপাধ্যায় চাকরি থেকে অবসর গ্রহণ করেন। তারপর থেকে ২০১০ সাল পর্যন্ত তিনি প্রায় ৩৫টি বাংলা চলচ্চিত্রে অভিনয় করেছেন। এরমধ্যে বিখ্যাত কিছু ছবি যেমন ভূতের ভবিষ্যত, নোবেল চোর উল্লেখযোগ্য।


title: পরমব্রত চট্টোপাধ্যায়

text: পরমব্রত চট্টোপাধ্যায় ভারতীয় চলচ্চিত্রের এক উজ্জ্বল নক্ষত্র। তিনি একাধারে একজন সফল অভিনেতা এবং পরিচালক। বাংলা টেলিফিল্ম ও চলচ্চিত্র, উভয় স্থানেই তিনি আপন প্রতিভার সাক্ষর রেখেছেন । বিদ্যা বালানের বিপরীতে "কাহানি" চলচ্চিত্রে অভিনয়ের মাধ্যমে তিনি একজন বিখ্যাত অভিনেতা হিসেবে আত্মপ্রকাশ করেন। তিনি একই অভিনেত্রীর বিপরীতে "ভালো থেকো" ছবিতেও অভিনয় করেছেন।


title: পরমব্রত চট্টোপাধ্যায়

text: তিনি কলকাতার পশ্চিম বাংলায় জন্মগ্রহণ করেন। তিনি বিখ্যাত চলচ্চিত্র নির্মাতা ঋত্বিক ঘটকের নাতি।


title: পরমব্রত চট্টোপাধ্যায়

text: তিনি কলকাতার পাঠ ভবন স্কুলে লেখাপড়া করেন ও পড়ে যাদবপুর বিশ্ববিদ্যালয় থেকে ইংরেজি সাহিত্য বিষয়ে মাস্টার্স করেন।


title: পরমব্রত চট্টোপাধ্যায়

text: "জিয়ো কাকা" চলচ্চিত্রের মধ্যদিয়ে তার পরিচালনা শুরু হয়। রাইমা সেন,ঋতুপর্ণ ঘোষ ও ইন্দ্রনীল ঘোষ এই ছবিতে অভিনয় করেন। "কাহানি" চলচ্চিত্রের সাত মাস ধরে চলা সাফল্যের পর তিনি অস্কার জয়ী পরিচালক জেফরি ডি. ব্রাউনের "সোল্ড" ("Sold") ছবিতে অভিনয় করার প্রস্তাব পান।


title: পরমব্রত চট্টোপাধ্যায়

text: সম্প্রতি তিনি তার দীর্ঘ অভিনয় জীবনের সাথী রুদ্রনীল ঘোষ এবং শিল্পপতি দীপক রাহার সাথে যৌথভাবে প্রযোজনা প্রতিষ্ঠান "ওয়র্কশপ" খুলেছেন।


title: গিলবার্ট নিউটন লুইস

text: গিলবার্ট নিউটন লুইস, ফরমেমআরস (; জন্ম: ২৩ অক্টোবর, ১৯৭৫ - মৃত্যু: ২৩ মার্চ, ১৯৪৬) একজন মার্কিন ভৌত রসায়নবিদ। তিনি সমযোজী বন্ধন, ইলেক্ট্রন জোড়, লুইস ডট কাঠামোর ধারণা দেন। তিনি তাপগতিবিদ্যা, আলোকরসায়ন, আইসোটোপ পৃথকীকরণ ও অম্ল এবং ক্ষারকের তত্ত্বের জন্যও বিখ্যাত হয়ে রয়েছেন।


title: গিলবার্ট নিউটন লুইস

text: লুইস ১৮৭৫ সালে ম্যাসাচুসেটসে জন্মগ্রহণ করেন। তিনি নেব্রাস্কা বিশ্ববিদ্যালয়ে দুই বছর পড়ার পর হার্ভার্ড বিশ্ববিদ্যালয়ে চলে যান এবং এখান থেকেই বিএসসি ডিগ্রি অর্জন করেন। তিনি ১৮৯৯ সালে একই বিশ্ববিদ্যালয় থেকে রসায়নে পিএইচডি ডিগ্রি অর্জন করেন। তিনি হার্ভার্ডে এক বছর শিক্ষকতা করার পর জার্মানিতে গমন করেন। ১৯০১ সালে তিনি হার্ভার্ডে ফিরে আসেন। তাকে তাপগতিবিদ্যা ও তড়িৎরসায়নের ইন্সট্রাক্টর হিসেবে নিয়োগ দেয়া হয়। তিনি ১৯০৫ সালে ম্যাসাচুসেট্‌স ইনস্টিটিউট অফ টেকনোলজিতে শিক্ষক হিসেবে যোগ দেন। তিনি ১৯০৭ সালে সহকারী অধ্যাপক, ১৯০৮ সালে সহযোগী অধ্যাপক এবং ১৯১১ সালে পূর্ণ অধ্যাপক পদে উন্নীত হন। তিনি ১৯১২ সালে ইউনিভার্সিটি অব ক্যালিফোর্নিয়া, বার্কলের কলেজ অব কেমিস্ট্রির ভৌত রসায়নের অধ্যাপক নিযুক্ত হন।


title: উইকিউপাত্ত

text: উইকিউপাত্ত বা উইকিডাটা উইকিমিডিয়া ফাউন্ডেশন দ্বারা পরিচালিত একটি সমন্বিত সহযোগিতায় সম্পাদিত জ্ঞান ভাণ্ডার। প্রাথমিকভাবে এর উদ্দেশ্য উইকিমিডিয়া প্রকল্প, যেমন উইকিপিডিয়া এবং অন্যান্য পাবলিক ডোমেইন লাইসেন্সের আওতাধীন তথ্যসমূহের জন্য একটি সাধারণ উৎস প্রদান করা। এটি উইকিমিডিয়া কমন্সের অনুরূপ যে কোন উইকিমিডিয়া প্রকল্পে সকল মিডিয়া ফাইল এবং এর ব্যবহারের অনুমতি প্রদান করে।


title: উইকিউপাত্ত

text: উইকিউপাত্ত অক্টোবর ২৯, ২০১২ সালে চালু করা হয় এবং এটি ছিল ২০০৬ সালের পর উইকিমিডিয়া ফাউন্ডেশনের প্রথম কোন প্রকল্প।


title: কূটনীতিবিদ

text: কূটনৈতিক বা কূটনীতিবিদ () কোন রাষ্ট্র কর্তৃক কূটনীতিবিদ্যায় প্রশিক্ষিত ও কূটনৈতিক পদমর্যাদাসম্পন্ন মনোনীত ব্যক্তি। তিনি অন্য কোন দেশ বা আন্তর্জাতিক সংস্থার সাথে কূটনৈতিক কার্যক্রম পরিচালনা করেন। তার প্রধান কাজই হচ্ছে নিজ দেশের স্বার্থ সংরক্ষণ এবং অক্ষুণ্ন রাখার উদ্দেশ্যে কোন কিছু উপস্থাপনা করা। এছাড়াও তিনি পারস্পরিক বন্ধুত্বমূলক সম্পর্কের উন্নয়ন ও আনুষঙ্গিক তথ্যাদি তুলে ধরেন।


title: কূটনীতিবিদ

text: একজন কূটনৈতিক রাষ্ট্রের বৈদেশিক নীতির সবচেয়ে প্রাচীন পদ্ধতির একটি হিসেবে চিহ্নিত ও পরিগণিত, যা কয়েক শতক বছর ধরে পররাষ্ট্র মন্ত্রী ও সংশ্লিষ্ট মন্ত্রণালয়ের মাধ্যমে পরিচালিত হচ্ছে। অধিকাংশ কূটনীতিবিদগণই আন্তর্জাতিক সম্পর্ক, রাষ্ট্রবিজ্ঞান, অর্থনীতি কিংবা আইন বিষয়ে স্বীকৃত কোন বিশ্ববিদ্যালয় থেকে স্নাতক কিংবা স্নাতকোত্তর ডিগ্রীধারী হয়ে থাকেন।


title: কূটনীতিবিদ

text: গ্রীক শব্দ διπλωμάτης, diplōmátēs, থেকে এ শব্দটি উদ্ভূত হয়েছে; যিনি শিক্ষাণুক্রমিক ডিপ্লোমা ধারণ না করে কূটনীতিবিদ্যার অনুমোদনপত্র ধারণ করেন। পুরুষ কিংবা নারী হিসেবে তিনি নিজ দেশ বা সংস্থার প্রতিনিধি হিসেবে অন্য দেশ বা সংস্থায় প্রচলিত নিয়মের মধ্যে থেকে কর্তব্য কর্ম সম্পাদন করেন।


title: কূটনীতিবিদ

text: ১৯৬১ সালে ভিয়েনা সম্মেলনে কূটনৈতিক বিষয়ের পরিভাষা নির্ধারণ করা হয়। সেখানে অ্যাম্বাসেডর, এনভয়, মিনিস্টার এবং চার্জ দ’অ্যাফেয়ার্সকে কূটনৈতিক হিসেবে চিহ্নিত করা হয়েছে। কনসাল, অ্যাটাশের সাথে কূটনীতিবিদের তুলনা করা চলে। তারা নিজ রাষ্ট্রের অনেকগুলো প্রশাসনিক কার্যাবলীকে তুলে ধরেন। কিন্তু কূটনীতিবিদগণ কোন রাজনৈতিক কার্যাবলী সম্পাদন করেন না।


title: কূটনীতিবিদ

text: পদবীধারী ব্যক্তি হিসেবে একজন কূটনীতিবিদ তথ্যমূলক প্রতিবেদন সংগ্রহ ও প্রেরণ করেন, যার মাধ্যমে জাতীয় স্বার্থে প্রভাব ফেলতে পারে। প্রায়শঃই তিনি উপদেশমূলক তথ্যের অন্তর্ভুক্তির জন্য নিজ দেশের সরকারকে পরামর্শ দেন। নিজ রাষ্ট্রের রাজধানী থেকে যদি কোন কারণে নীতিগত সিদ্ধান্ত নেয়া হয়, তখন এ পদের অধিকারী ব্যক্তিকে তা বাস্তবায়নের জন্য প্রধান দায়িত্ব পালন করতে হয়। কূটনৈতিকদের চাকুরী স্থানান্তরযোগ্য। সবচেয়ে উপযোগী ও প্ররোচনাকারী পন্থায় সম্ভবপর তিনি নিজ দেশের সরকারের দৃষ্টিভঙ্গী অন্য দেশের সরকারের কাছে তুলে ধরেন, কোন কোন ক্ষেত্রে তাদের আগ্রহ, এ ব্যাপারে তারা কি করছেন - এ বিষয়গুলোকে ঘিরে ঐ দেশের সরকার নিজ দেশের স্বার্থ উপযোগিতার জন্যে কিরূপ ভূমিকা পালন করা প্রয়োজন ইত্যাদি তুলে ধরেন। এভাবেই বৈদেশিক নীতির মাধ্যমে উদ্ভূত যে কোন বিষয়ের শুরু থেকে শেষ পর্যন্ত কূটনীতিবিদ ধারাবাহিক প্রক্রিয়ার সাথে অবিচ্ছেদ্যভাবে জড়িত থাকেন।


title: কূটনীতিবিদ

text: সাধারণভাবে কূটনীতিবিদদের পক্ষে স্বতঃস্ফূর্তভাবে কাজ করা বেশ কঠিন ব্যাপার হয়ে দাঁড়ায়। কিন্তু অতীতে থমাস জেফারসন তাঁর স্বরাষ্ট্রমন্ত্রী বা সেক্রেটারী অব স্টেটকে একদা লিখেছিলেন যে, “আমরা গত দুই বছর ধরে আমাদের স্পেনীয় রাষ্ট্রদূতের কাছে এ ব্যাপারে কোন কিছু শুনতে পাইনি। যদি আমরা এ বছরও তাঁর কাছ থেকে কোন কিছু শুনতে না পাই, তবে আমরা তাঁকে একটি পত্র লিখব।” নিরাপদ যোগাযোগ পদ্ধতি, ইমেইল এবং মোবাইল টেলিফোনের মাধ্যমে তথ্য ফাঁস হতে পারে যা মিশন প্রধানের জন্য ক্ষতির কারণ হয়ে দাঁড়াতে পারে। একই প্রযুক্তিকে ঘুরিয়ে কূটনীতিবিদগণ দ্রুত তথ্য ধারণ করে নীতি-নির্ধারণীর জন্য নিজ দেশে প্রেরণ করে থাকেন।


title: কূটনীতিবিদ

text: নিরাপদ ইমেইলের মাধ্যমে কূটনৈতিক ও মন্ত্রণালয়ের মাধ্যমে যোগাযোগ প্রক্রিয়া সম্পন্ন হয়ে থাকে। এ প্রক্রিয়ার মাধ্যমে তথ্য ফাঁস হয়ে যাবার সম্ভাবনা তুলনামূলকভাবে অনেক কম। ক্যাবলগ্রামের তুলনায় এতে আরো অধিক ব্যক্তিগত তথ্যাদি সুরক্ষিত থাকে। এরফলে বৈশ্বিক পরিমণ্ডলে এর ব্যাপক ব্যবহার লক্ষ্য করা যায়।


title: কূটনীতিবিদ

text: নিজ দেশ থেকে অন্য কোন বহিঃদেশে প্রেরিত হওয়ার প্রেক্ষাপটে মনোগত দিক থেকে কূটনৈতিকগণ প্রভাবান্বিত হতে পারেন। অনেক সময় তারা নিজ দেশের সাথে সম্পর্কচ্ছেদসহ নিজস্ব সংস্কৃতি থেকে বিচ্যুত হয়ে যেতে পারেন। স্যার হ্যারল্ড নিকলসন স্বীকার করছেনে যে, “কূটনীতিবদগণ বিজাতীয়তাবোধ, আন্তর্জাতিক মনোভাবাপন্ন এবং তারপর পানি শূন্যতায় আক্রান্ত হন যা সুরুচিসম্পন্ন শূন্য খোসাবিশেষের ন্যায়”।


title: কূটনীতিবিদ

text: অষ্টাদশ শতকে ইউরোপের দেশসমূহে অলঙ্করিত অবস্থায় কূটনৈতিক পোশাকের প্রবর্তন ঘটে। অষ্টাদশ শতক থেকে দ্বিতীয় বিশ্বযুদ্ধের অব্যহতিকাল পর্যন্ত অধিকাংশ দেশের দূতাবাস ও কনস্যুলার কর্মকর্তা হিসেবে কূটনৈতিকগণ বিভিন্ন সরকারি অনুষ্ঠানে আনুষ্ঠানিক পোশাক পরিহিত অবস্থায় অংশগ্রহণ করতেন। বর্তমানে গুটিকয়েক দেশে এ ধরনের পোশাক শুধুমাত্র কূটনৈতিক কার্যকলাপে অংশগ্রহণের উদ্দেশ্যে পরিধান করতে দেখা যায়। বিংশ শতকে এসে এ পোশাকের প্রচলন প্রায় নেই বললেই চলে।


title: কূটনীতিবিদ

text: ঊনবিংশ শতকে অনেক অ-ইউরোপীয় দেশে ইউরোপীয় ঘরাণার কূটনৈতিক পোশাক গ্রহণ করতে শুরু করে। তন্মধ্যে, জাপান মেইজি আন্দোলনের পর সনাতনী ধারার পোশাকের পরিবর্তে সকল কর্মকর্তাকে ইউরোপীয় পোশাক সরবরাহ করে।


title: অনুপম রায়

text:
অনুপম রায় () কলকাতা, পশ্চিমবঙ্গ, ভারতের বাংলা ভাষার সমসাময়িক উদীয়মান তরুণ গায়ক, গীতিকার এবং সুরকারদের মধ্যে অন্যতম। ২০১০ সালে সৃজিত মুখার্জির "অটোগ্রাফ" চলচ্চিত্রে "আমাকে আমার মতো থাকতে দাও" ও "বেঁচে থাকার গান" এর মাধ্যমে কলকাতার গানের জগতে আলোড়ন ফেলে দিয়েছিলেন তিনি। এর পরে আর পিছনে ফিরে তাকাতে হয়নি এই সৃজনশীল শিল্পীকে।
২০১৫ সালে "পিকু" সিনেমার সংগীত পরিচালনার মাধ্যমে বলিউডে পদার্পণ করেন তিনি এবং ছবিটির আবহ সংগীতের জন্য "ফিল্ম ফেয়ার এওয়ার্ড" পান।
তিনি "তুমি যাকে ভালোবাসো" গানটির জন্য শ্রেষ্ঠ গীতিকার হিসেবে ২০১৬ সালে ভারতের "৬৪তম জাতীয় চলচ্চিত্র পুরষ্কার" লাভ করেন।


title: অনুপম রায়

text: অনুপম রায় জন্মগ্রহণ করেন ২৯ মার্চ ১৯৮২ সালে। তিনি তার প্রাথমিক শিক্ষার ১০ বছর পার করেন কলকাতার সেন্ট.পালস ব্রডিং অ্যান্ড ডে স্কুল এ। তিনি তার কলেজ জীবন পার করেন বেহালার এমপি বিরলা ফাউন্ডেশন থেকে। অণুপম রায় কলকাতার যাদবপুর বিশ্ববিদ্যালয় থেকে ইলেক্ট্রনিক্স এন্ড টেলিকমিউনেকেশন ইঞ্জিনিয়ারিং এ পড়াশোনা করেছেন। তিনি যাদবপুর বিশ্ববিদ্যালয় থেকে২০০৪ সালে গোল্ড মেডেল অর্জন করেন। তিনি টেক্সাস ইনস্ট্রুমেন্টস বাঙ্গালোর, কলকাতা তে ২০০৪ সালের জুলাই থেকে ২০১১ সালের মার্চ পর্যন্ত এনালগ সার্কিট ডিজাইন ইঞ্জিনিয়ার হিসেবে কাজ করেছেন।


title: অনুপম রায়

text:
অনুপম রায় গানের সবকাজ নিজেই করেন। তাঁর অধিকাংশ গানের ক্ষেত্রেই তিনি নিজেই গান লেখেন, সুর করেন এবং গান গান। "অটোগ্রাফ" চলচিত্রে তার গান "আমাকে আমার মতো থাকতে দাও" কে বাংলা ভাষার সেরা গানগুলোর একটি হিসেবে ধরা হয়। এরপরে "চলো পাল্টাই" সিনেমায় তাঁর "বাড়িয়ে দাও" সহ বেশ কয়েকটি গান বেশ জনপ্রিয়তা পায়। তবে তার জনপ্রিয়তার বৃহঃস্পতি শুরু হয় "বাইশে শ্রাবণ" চলচিত্রের মাধ্যমে। এই চলচ্চিত্রের প্রত্যেকটি গান সুপারহিট হয়। বিশেষ করে রূপঙ্কর বাগচি ও শ্রেয়া ঘোষালের গাওয়া "গভীরে যাও" বছরের সেরা গান নির্বাচিত হয়। তবে জুড়িদের ভোটে সেরা গান নির্বাচিত হয় অনুপমের গাওয়া একবার বল । তাছাড়া রূপম ইসলামের "এই শ্রাবণ" ও সপ্তর্ষী মুখোপাধ্যায়ের "যে কটা দিন" দারুণ জনপ্রিয়তা লাভ করে। এছাড়াও অনুপম "জানি দেখা হবে", "বেডরুম", "ল্যাপটপ", "চোরাবালি (বাংলাদেশ)", "শুন্য অঙ্ক", "জাতিস্মর", "চতুষ্কোণ", "প্রাক্তন", "বেলাশেষে" সহ বেশ কয়েকটি জনপ্রিয় চলচিত্রে কাজ করেছেন। তিনি ২০১৫ সালে সুজিত সরকার পরিচালিত"পিকু" চলচিত্রের সঙ্গীত পরিচালনার মাধ্যমে বলিউডে পদার্পণ করেন। এরপর পিঙ্ক, রানিং শাদি ডট কম, ডিয়ার মায়া, পরি, অক্টোবরসহ বেশ কয়েকটি বলিউড চলচিত্রে কাজ করেছেন। এখন পর্যন্ত তার চারটি একক অ্যালবাম বেরিয়েছে- প্রথমটি "দূরবীনে চোখ রাখবো না", দ্বিতীয়টি "দ্বিতীয় পুরুষ", তৃতীয়টি "বাক্যবাগীশ" এবং চতুর্থটি "এবার মরলে গাছ হবো। তার প্রতিটি অ্যালবামই দারুণ জনপ্রিয়তা লাভ করে। তবে অনেকের মতে সব কিছুকে ছাপিয়ে যায় দ্য অনুপম রায় ব্যান্ড-এর স্টেজ পারফরমেন্স।
সাবেক সদস্য


title: মঙ্গল শোভাযাত্রা

text: মঙ্গল শোভাযাত্রা প্রতি বছর বাংলা নববর্ষের প্রথম দিনে আয়োজিত একটি তুলনামূলকভাবে নতুন বর্ষবরণ উৎসব। বিংশ শতাব্দীর শেষভাগে বাংলাদেশের ঢাকা শহরে এটি প্রবর্তিত হয়। একবিংশ শতাব্দীর দ্বিতীয় দশকে একটি ধর্মনিরপেক্ষ উৎসব হিসাবে সারাদেশে এটি ছড়িয়ে পড়তে শুরু করে।


title: মঙ্গল শোভাযাত্রা

text: ঢাকা বিশ্ববিদ্যালয়ের চারুকলা অনুষদের উদ্যোগে প্রতিবছরই পহেলা বৈশাখে ঢাকা শহরের শাহবাগ-রমনা এলকায় এই মঙ্গল শোভাযাত্রার আয়োজন করা হয়। এই শোভাযাত্রায় চারুকলা ইন্সটিটিউটের শিক্ষক শিক্ষার্থী ছাড়াও বিভিন্ন স্তরের ও বিভিন্ন বয়সের মানুষ অংশগ্রহণ করে। শোভাযাত্রায় বিভিন্ন ধরনের প্রতীকী শিল্পকর্ম বহন করা হয়। এছাড়াও বাংলা সংস্কৃতির পরিচয়বাহী নানা প্রতীকী উপকরণ, বিভিন্ন রঙ-এর মুখোশ ও বিভিন্ন প্রাণীর প্রতিকৃতি নিয়ে হাজার হাজার মানুষ জমায়েত হয়। তবে একবিংশ শতাব্দীর দ্বিতীয় দশক থেকে প্রায় প্রতি জেলাসদরে এবং বেশ কিছু উপজেলা সদরে পহেলা বৈশাখে ‘‘মঙ্গল শোভাযাত্রা’’ আয়োজিত হওয়ায় ‘‘মঙ্গল শোভাযাত্রা’’ বাংলাদেশের নবতর সর্বজনীন সংস্কৃতি হিসেবে আত্মপ্রকাশ করেছে।


title: মঙ্গল শোভাযাত্রা

text: বাংলাদেশ সরকারের সংস্কৃতি মন্ত্রণালয়ের আবেদনক্রমে ২০১৬ খ্রিস্টাব্দের ৩০শে নভেম্বর বাংলাদেশের ‘‘মঙ্গল শোভাযাত্রা’’ জাতিসংঘ সংস্থা ইউনেস্কোর মানবতার অধরা বা অস্পর্শনীয় সাংস্কৃতিক ঐতিহ্যের তালিকায় স্থান লাভ করে।


title: মঙ্গল শোভাযাত্রা

text: প্রতি বছর বাংলা নববর্ষকে বরণ করে নিতে ঢাকার রমনা পার্কে ছায়ানট আয়োজিত প্রাত্যোষিক সঙ্গীতানুষ্ঠান এবং একে ঘিরে আয়োজিত অন্যান্য সাংস্কৃতিক অনুষ্ঠান ও মেলা সাধারণ মানুষকে নিবিড়ভাবে আকৃষ্ট করতে থাকে এবং নাগরিক আবহে সার্বজনীন পহেলা বৈশাখ উদযাপনে নতুন মাত্রা যোগ হয়। ১৯৮০’র দশকে স্বৈরাচারী শাসনের বিরূদ্ধে সাধারণ মানুষের ঐক্য এবং একইসঙ্গে শান্তির বিজয় ও অপশক্তির অবসান কামনায় ঢাকা বিশ্ববিদ্যালয়ের চারুকলা ইন্সটিটিউটের উদ্যোগে ১৯৮৯ খ্রিস্টাব্দে সর্বপ্রথম মঙ্গল শোভাযাত্রার প্রবর্তন হয়। ঐ বছরই ঢাকাবাসীর দৃষ্টি আকর্ষণ করতে সক্ষম হয় এই আনন্দ শোভাযাত্রা। সকালে ঢাকা বিশ্ববিদ্যালয়ের চারুকলা ইন্সটিটিউটের শিক্ষক-শিক্ষার্থীগণ পহেলা বৈশাখ উপলক্ষে এই আনন্দ শোভাযাত্রা বের করার উদ্যোগ প্রতি বছর অব্যাহত রাখে।


title: মঙ্গল শোভাযাত্রা

text: শোভাযাত্রার অনতম আকর্ষণ - বিশালকায় চারুকর্ম পুতুল, হাতি, কুমীর, লক্ষ্মীপেঁচা, ঘোড়াসহ বিচিত্র মুখোশ এবং সাজসজ্জ্বা, বাদ্যযন্ত্র ও নৃত্য। পহেলা বৈশাখ উদযাপন উপলক্ষে আনন্দ শোভাযাত্রা শুরু থেকেই জনপ্রিয়তা পেয়ে আসছে। পরের বছরও চারুকলার সামনে থেকে আনন্দ শোভাযাত্রা বের হয়। তবে সংবাদপত্রের খবর অনুযায়ী জানা যায়, ঐ বছর চারুশিল্পী সংসদ নববর্ষের সকালে চারুকলা ইন্সটিটিউট থেকে বর্ণাঢ্য আনন্দ মিছিল বের করে। শুরু থেকেই চারুকলার শোভাযাত্রাটির নাম মঙ্গল শোভাযাত্রা ছিল না।


title: মঙ্গল শোভাযাত্রা

text: মাহবুব জামাল শামীম নামক শুরুরদিকের একজন অংশগ্রহণকারীর কাছ থেকে জানা যায়, পূর্বে এর নাম ছিল বর্ষবরণ আনন্দ শোভাযাত্রা। সেই সময়ের সংবাদপত্রের খবর থেকেও এমনটা নিশ্চিত হওয়া যায়। সংবাদপত্র থেকে যতোটা ধারণা পাওয়া যায়, ১৯৯৬ সাল থেকে চারুকলার এই আনন্দ শোভাযাত্রা মঙ্গল শোভাযাত্রা হিসেবে নাম লাভ করে। তবে বর্ষবরণ উপলক্ষে আনন্দ শোভাযাত্রা চারুকলায় ১৯৮৯ সালে শুরু হলেও এর ইতিহাস আরো কয়েক বছরের পুরানো।


title: মঙ্গল শোভাযাত্রা

text: ১৯৮৬ খ্রিস্টাব্দে চারুপীঠ নামের একটি বেসরকারি প্রতিষ্ঠান যশোরে প্রথমবারের মতো নববর্ষ উপলক্ষে আনন্দ শোভাযাত্রার আয়োজন করে। যশোরের সেই শোভাযাত্রায় ছিল - পাপেট, বাঘের প্রতিকৃতি, পুরানো বাদ্যযন্ত্রসহ আরো অনেক শিল্পকর্ম। শুরুর বছরেই যশোরে শোভাযাত্রা আলোড়ন তৈরি করে। পরবর্তীতে যশোরের সেই শোভাযাত্রার আদলেই ঢাকার চারুকলা থেকে শুরু হয় বর্ষবরণ আনন্দ শোভাযাত্রা।


title: মঙ্গল শোভাযাত্রা

text: ১৯৮৯ সালে প্রথম আনন্দ শোভাযাত্রায় ছিল পাপেট, ঘোড়া, হাতি। ১৯৯০ খ্রিস্টাব্দের আনন্দ শোভাযাত্রায়ও নানা ধরনের শিল্পকর্মের প্রতিকৃতি স্থান পায়। ১৯৯১ সালে চারুকলার শোভাযাত্রা জনপ্রিয়তায় নতুন মাত্রা লাভ করে। চারুকলা ইন্সটিটিউটের শিক্ষার্থী, শিক্ষক-শিক্ষিকা ও শিল্পীদের উদ্যোগে হওয়া সেই শোভাযাত্রায় ঢাকা বিশ্ববিদ্যালয়ের তৎকালীন ভাইস চ্যান্সেলর, বিশিষ্ট লেখক, শিল্পীগণ-সহ সাধারণ নাগরিকরা অংশ নেয়।


title: মঙ্গল শোভাযাত্রা

text: শোভাযাত্রায় স্থান পায় বিশালকায় হাতি, বাঘের প্রতিকৃতির কারুকর্ম। কৃত্রিম ঢাক আর অসংখ্য মুখোশখচিত প্ল্যাকার্ডসহ মিছিলটি নাচে গানে উৎফুল্ল পরিবেশ সৃষ্টি করে। ১৯৯২ খ্রিস্টাব্দে আনন্দ শোভাযাত্রার সম্মুখে রং বেরংয়ের পোশাক পরিহিত ছাত্র-ছাত্রীদের কাঁধে ছিল বিরাট আকারের কুমির। বাঁশ এবং বহু বর্ণের কাপড় দিয়ে তৈরি করা হয়েছিল কুমিরটি। ১৯৯৩ খ্রিস্টাব্দে ‘১৪০০ সাল উদযাপন কমিটি’ ঢাকা বিশ্ববিদ্যালয়েরর চারুকলা ইন্সটিটিউটের সামনে থেকে বর্ণাঢ্য শোভাযাত্রা বের করে। শোভাযাত্রার আকর্ষণ ছিল বাঘ, হাতি, ময়ূর, ঘোড়া, বিভিন্ন ধরনের মুখোশ। চারুকলার সামনে থেকে শোভাযাত্রাটি শুরু হয়ে শাহবাগ মোড় দিয়ে শিশু একাডেমি হয়ে পুনরায় চারুকলায় এসে শেষ হয়।


title: মঙ্গল শোভাযাত্রা

text: জাতিসংঘের অঙ্গসংস্থা ইউনেস্কো বাংলাদেশ সরকারের সংস্কৃতি বিষয়ক মন্ত্রণালয়ের আবেদনক্রমে ২০১৬ খ্রিস্টাব্দের ৩০শে নভেম্বর বাংলাদেশের ‘‘মঙ্গল শোভাযাত্রা’’ কে বিশ্বের গুরুত্বপূর্ণ অধরা সাংস্কৃতিক ঐতিহ‌্যের তালিকায় অন্তর্ভুক্ত করে। ইথিওপিয়ার আদ্দিস আবাবা’য় অনুষ্ঠিত ২৮ নভেম্বর থেকে ২ ডিসেম্বর পর্যন্ত অনুষ্ঠিত ইউনেস্কোর সংশিষ্ট আন্তজাতিক পর্ষদ (INTERGOVERNMENTAL COMMITTEE FOR THE SAFEGUARDING OF THE INTANGIBLE CULTURAL HERITAGE) বাংলাদেশ সরকারের প্রস্তাবটি অনুমোদন করে। এ বিষয়ে বাংলাদেশের প্রস্তাবটি Nomination file no. 01091 হিসেবে চিহ্নিত ছিল। সংস্কৃতি মন্ত্রণালয়ের পক্ষে বাংলা একাডেমী এই প্রস্তাবনাটি প্রণয়ন করে। পরবর্তীকালে ইউনেস্কোর চাহিদা অনুযায়ী এই প্রস্তাবনাকে গ্রহণযোগ্যরূপে পুনঃপ্রণয়ন করা হয়। ২০১৫ এর ১লা জুন প্যারিসে নিযুক্ত বাংলাদেশের রাষ্ট্রদূত এম. শহিদুল ইসলাম এই পুনঃপ্রণীত প্রস্তবনাটি বাংলাদেশ সরকারের পক্ষে পুনরায় ইউনেস্কোর নিকট দাখিল করেন।


title: মঙ্গল শোভাযাত্রা

text: ২০০৫-০৬ অর্থবৎসরে বাংলাদেশের সাংস্কৃতিক ঐতিহ্যের একটি তালিকা প্রণয়নের জন্য উদ্যোগ গ্রহণ করে এবং এশিয়াটিক সোসাইটিকে এর দায়িত্ব দেয়া হয়। ১২ খণ্ডে প্রকাশিত এই তালিকা তথা সমীক্ষা প্রতিবেদনের ১১শ খণ্ডে পহেলা বৈশাখের মঙ্গল শোভাযাত্রাকে জাতীয় সংস্কৃতি হিসেবে অন্তর্ভুক্ত করে। এরই ধারাবাহিকতায় সংস্কৃতি বিষয়ক মন্ত্রণালয় সর্বপ্রথম ২০১৪ খ্রিস্টাব্দে ইউনেস্কোর প্যারিসে অবস্থিত সদর দপ্তরে আবেদন করেছিল যে পহেলা বৈশাখের মঙ্গল শোভাযাত্রাকে বিশ্ব ঐতিহ্য হিসেবে স্বীকৃতি প্রদান করা হোক। ‘‘মঙ্গল শোভাযাত্রা’’ অশুভ শক্তির বিরূদ্ধে শান্তি, গণতন্ত্র ও বাঙ্গালী জাতিসত্বার ঐক্যের প্রতীক হিসেবে পরিগণিত। ১৯৮৯ খ্রিস্টাব্দ থেকে বছরের প্রথম দিনে ‘‘মঙ্গল শোভাযাত্রার’’ মাধ্যমে অপশক্তির অবসান এবং বাংলাদেশের মানুষ কল্যাণময় ভবিষ্যতের আশা ব্যক্ত করে চলেছে। ইতোপূর্বে ২০০৮ খ্রিস্টাব্দে বাংলাদেশের বাউল গান ও ২০১৩ খ্রিস্টাব্দে জামদানী বয়ন শিল্প ইউনেস্কোর অধরা সাংস্কৃতিক ঐতিহ‌্যের তালিকায় অন্তর্ভুক্তি লাভ করে। ২০১৫ খ্রিস্টাব্দে বাংলাদেশ জাতীয় জাদুঘর সিলেটের শীতল পাটি বয়ন শিল্পকে ইউনেস্কোর অধরা সাংস্কৃতিক ঐতিহ‌্যের তালিকায় অন্তর্ভুক্তির জন্য আবেদন করেছে যা ২০১৭ খ্রিস্টাব্দে বিবেচিত হবে।


title: নিকোলাস মাদুরো

text: নিকোলাস মাদুরো মরোস (; ; জন্ম: ২৩ নভেম্বর, ১৯৬২) ভেনেজুয়েলার বিশিষ্ট রাজনীতিবিদ। বর্তমানে তিনি ভেনেজুয়েলার রাষ্ট্রপতি হিসেবে আসীন রয়েছেন। পূর্বে তিনি ভেনেজুয়েলার উপ-রাষ্ট্রপতি ও পররাষ্ট্রমন্ত্রী হিসেবে দায়িত্ব পালন করেছেন। হুগো চাভেজের মৃত্যুজনিত কারণে অন্তর্বর্তীকালীন রাষ্ট্রপতির দায়িত্বে ছিলেন। ১৪ এপ্রিল, ২০১৩ তারিখে অনুষ্ঠিত রাষ্ট্রপতি নির্বাচনে বিজয়ী হন মাদুরো।


title: নিকোলাস মাদুরো

text: একজন শ্রমিক নেতার পুত্র নিকোলাস মাদুরাই ভেনেজুয়েলার কারাকাসে জন্মগ্রহণ করেন ১৯৬২ সালে। এল ভ্যাল রাজ্যের লিসিও জোস আভালোসের সরকারী উচ্চ বিদ্যালয়ে পড়াশোনা করেন যা কর্মজীবি-শ্রেণীর সন্তানদের জন্য প্রতিষ্ঠিত। রাজনীতির সাথে প্রথম সংযুক্ত হন ঐ বিদ্যালয়ের ছাত্র সংঘের সদস্য হবার মাধ্যমে।


title: নিকোলাস মাদুরো

text: রোমান ক্যাথলিক হিসেবে বড় হতে থাকেন মাদুরো। পৈতৃকসূত্রে তাঁর পরিবার সেফার্দিক ইহুদি বংশোদ্ভূত। এছাড়াও তিনি সত্য সাই বাবা আন্দোলনের সাথে জড়িত আছেন ও সত্য সাই বাবা’র একনিষ্ঠ পরম ভক্তরূপে পরিচিত।


title: নিকোলাস মাদুরো

text: কোজেডস রাজ্যের টিনাকুইলো এলাকায় জন্মগ্রহণকারী সিলিয়া ফ্লোরেস নাম্নী এক আইনজীবি ও রাজনীতিবিদকে মাদুরো বিয়ে করেন। ফিফথ রিপাবলিক মুভমেন্ট (এমভিআর)-এর রাজনীতিবিদ হিসেবে ফ্লোরেসকে মাদুরো আগস্ট, ২০০৬ সালে জাতীয় পরিষদের স্পিকাররূপে নিযুক্ত করেন। তিনি হচ্ছেন ভেনেজুয়েলার প্রথম নারী, যিনি ২০০৬ থেকে ২০১১ মেয়াদে জাতীয় পরিষদে সভাপতিত্ব করেছেন। বর্তমানে ফ্লোরেস ভেনেজুয়েলার অ্যাটর্নি জেনারেল হিসেবে কাজ করছেন। মাদুরো-ফ্লোরেস দম্পতিকে ভেনেজুয়েলার সবচেয়ে শক্তিশালী দম্পতিরূপে চিহ্নিত করা হয়।


title: নিকোলাস মাদুরো

text: মাদুরো কর্মজীবনে প্রবেশ করেন সাধারণ একজন বাস চালক হিসেবে। এরপর তিনি শ্রমিক সংঘের নেতা হন। ২০০০ সালে ভেনেজুয়েলার জাতীয় পরিষদের সংসদ সদস্য নির্বাচিত হন। সাবেক রাষ্ট্রপতি হুগো চাভেজের সরকারের শাসন আমলে তিনি অনেকগুলো গুরুত্বপূর্ণ পদে অধিষ্ঠিত ছিলেন। ঘটনা পরম্পরায় ২০০৬ সালে তিনি ভেনেজুয়েলার পররাষ্ট্রমন্ত্রী নিযুক্ত হন। এসময়ে তাঁকে ‘সবচেয়ে দক্ষ প্রশাসক ও রাজনীতিবিদ হিসেবে চাভেজের সবচেয়ে কাছের ব্যক্তিরূপে’ মনে করা হতো।


title: নিকোলাস মাদুরো

text: ৯ আগস্ট, ২০০৬ তারিখে মাদুরো পররাষ্ট্রমন্ত্রীরূপে নিযুক্ত হন। রোরি ক্যারলের মতে, মাদুরো বিদেশী ভাষায় কথা বলতে পারেন না। পররাষ্ট্র বিষয়ক মন্ত্রণালয়ের প্রধানের দায়িত্ব পালনকালে মুয়াম্মার গাদ্দাফি সরকারের কাছ থেকে সুন্দর বৈদেশিক নীতির মাধ্যমে ব্যাপক সহায়তা পান। এছাড়াও, ২০১০ সালের কলম্বিয়া-ভেনেজুয়েলার মধ্যকার বিচ্যুত কূটনৈতিক সম্পর্ক উন্নয়নের প্রয়াস চালান তিনি।


title: নিকোলাস মাদুরো

text: ৫ মার্চ, ২০১৩ তারিখে চাভেজের মৃত্যুর পর নিকোলাস মাদুরো ক্ষমতার কেন্দ্রবিন্দুতে পরিণত হন এবং রাষ্ট্রপতির দায়িত্বভার কাঁধে নেন। তবে, চাভেজের মৃত্যুর ফলে রাষ্ট্রপতি হিসেবে ক্ষমতায় আরোহণের মাধ্যমে তিনি ভেনেজুয়েলার সংবিধানের ২২৯, ২৩১ ও ২৩৩নং ধারা ভঙ্গ করেছেন বলে বিরোধী দলীয় নেতারা অভিযোগ তোলেন। ২০১৩ সালের ১৪ এপ্রিল তারিখে অনুষ্ঠিত বিশেষ রাষ্ট্রপতি নির্বাচনে তিনি নতুন রাষ্ট্রপতিরূপে অত্যন্ত স্বল্প ১.৫% ভোটের ব্যবধানে সরাসরি নির্বাচিত হন। নির্বাচনে তিনি ইউনাইটেড সোশ্যালিষ্ট পার্টি’র পক্ষাবলম্বন করে রাষ্ট্রপতি প্রার্থী হন। তাঁর প্রধান ও একমাত্র নির্বাচনী প্রতিদ্বন্দ্বী ছিলেন মিরান্ডার গভর্নর হেনরিক ক্যাপ্রিলস। তবে, সাংবিধানিকভাবে তাঁর ক্ষমতায় আরোহণ ও নির্বাচনে অংশগ্রহণের ফলে বিরোধী দল থেকে নানা প্রশ্ন উত্থাপিত হয়। ক্যাপ্রিলস ও তাঁর সমর্থকেরা পুণরায় ভোট গণনার দাবী জানান ও নির্বাচনের ফলাফল প্রত্যাখ্যান করেন।


title: সার্ক (দ্বীপ)

text: সার্ক (ফরাসি: Sercq) ইংলিশ চ্যানেলের দক্ষিণাংশে অবস্থিত একটি ছোট দ্বীপ। এটি চ্যানেল দ্বীপপুঞ্জের একটি দ্বীপ এবং Bailiwick of Guernsey এর অংশ। সে হিসেবে এই দ্বীপটি ব্রিটিশ রাজত্বের অধীনস্থ। প্রায় ৬০০ জনসংখ্যাবিশিষ্ট এই দ্বীপের প্রধান শিল্প হচ্ছে পর্যটন, কারুশিল্প এবং বাণিজ্য। এর আয়তন মাত্র ২ বর্গমাইল (৫.৪৫ বর্গ কিমি)। এই দ্বীপে অনেক দিন ধরেই সামন্ততন্ত্র বিরাজমান ছিল। সম্প্রতি এই তন্ত্র বিলুপ্ত করা হয়েছে। এর মাধ্যশে ইউরোপের শেষ সামন্ততন্ত্রটিও বিলুপ্ত হয়ে গেছে।


title: সার্ক (দ্ব্যর্থতা নিরসন)

text: সার্ক বলতে নীচের বিষয়সমূহ বুঝাতে পারে:


title: ধর্ম অবমাননা

text: ধর্ম অবমাননা বা ধর্মনিন্দা বা ব্লাসফেমি হল পরমেশ্বর, পবিত্র জিনিস, কিংবা পবিত্র বা অলঙ্ঘনীয় বিবেচিত এমন কোন কিছুর প্রতি অশ্রদ্ধা প্রদর্শন করা, ঠাট্টা করা বা অশালীন ভাষায় আক্রমণ করা।


title: ধর্ম অবমাননা

text: ধর্ম অবমাননার উদ্ভব হয়েছিল প্রাচীন ও মধ্যযুগে। এখন থেকে এক হাজার ৪৫০ বছর আগে রোমের সামন্ত রাজারা প্রতিক্রিয়াশীল মৌলবাদী খ্রিষ্টান ক্যাথলিক চার্চের যাজকদের সহায়তায় জনগণের ওপর ধর্মের নামে অত্যাচারের হাতিয়ার হিসেবে ‘ধর্ম অবমাননা’র ব্যবহার শুরু করেছিল। আধুনিক যুগে এসে যখন চার্চ ও রাষ্ট্রকে আলাদা করা হয়, তখন থেকে এ আইনের বিবর্তন ঘটে। বিভিন্ন দেশের আইনে ধর্মের বিরুদ্ধে কটূক্তি ও আচরণের জন্য আইন থাকলেও তার আর প্রয়োগ সেভাবে নেই।


title: ধর্ম অবমাননা

text: ইসলামি প্রধান ধর্মগ্রন্থ কুরআনের সূরা মায়েদার ৩৩ আয়াতে এবং সূরা আহযাবের ৫৭ থেকে ৬১ নং আয়াতে ধর্ম অবমাননা সম্পর্কে বিস্তারিত বলা হয়েছে।উদাহরণস্বরূপ,


title: ধর্ম অবমাননা

text: এছাড়া অনেক আলেম ধর্ম অবমাননা আইনের সমর্থন হিসেবে বেশ কিছু হাদিসের প্রতিও ইঙ্গিত করে থাকেন, যেখানে আল্লাহ, নবীর প্রতি কটুক্তি বা তিরষ্কারমূলক বক্তব্য প্রদান করার অপরাধে ব্যক্তিবিশেষকে দন্ড দেয়া হয়েছিল, এই হাদিসগুলোর মধ্যে কা'ব ইবনে আশরাফ নামক ইহুদি নেতাকে হত্যার নির্দেশ দেয়ার হাদিসটি উল্লেখযোগ্য, যিনি বদর যুদ্ধে নিহত মুসলিম পুরুষদের তিরস্কার করেছিল এবং মুসলিম নারীদের সম্পর্কে অশালীন মন্তব্য করেছিল। তবে, পাকিস্তানের প্রখ্যাত ইসলামিক পণ্ডিত জাভেদ আহমদ ঘাদামি বলেছেন, ইসলামের কোথাও ধর্ম অবমাননা আইনের সমর্থনে কিছু বলা নেই। অনেক মুসলিম আইনবিদেরা একে ‘শরিয়ার’ অংশ হিসেবে দেখিয়েছেন।


title: বারদাস্কান

text: বারদাস্কান (; এছাড়াও রোমানাইজেশন এ "Badar Askān", "Badr Eshkand", "Bardāskan", "Bardāskand", "Bardeshkand", "Bardeskan", এবং "Būdraskān") খোরসনে রাজাভি প্রদেশ, ইরানের একটি শহর এবং বারদাস্কান কাউন্টির প্রধান শহর। ২০০৬ সালের আদমশুমারি অনুযায়ী, জনসংখ্যা ছিল ৫,৯৬০ টি পরিবারের মধ্যে ২৩,১৪২ জন।


title: বড়ফুটুস

text: "বড়ফুটুস" (Borofutus) হলো বোলেটাসেয়ী (Boletaceae) মাশরুম পরিবারের একটি নতুন গণ অথবা জেনাস। বাংলাদেশ হতে প্রথমবারের মতো বোলেটাসেয়ী পরিবারের এই জেনাসটি আবিস্কার করা হয়েছে এবং তা ২০১২ সালে প্রকাশিত হয়েছে। এই পরিবারের মাশরুমগুলোর বৈশিষ্ট্য হল- এদের হাইমেনোফোর ল্যামেলী দ্বারা গঠিত না হয়ে টিউব দ্বারা অথবা ছোট ছোট অনেক ছিদ্র দ্বারা গঠিত হয়ে থাকে তবে একটি ব্যাতিক্রমও আছে যেমন-"Phylloporus" এটির হাইমেনোফোর ল্যামেলী দ্বারা গঠিত হয়ে থাকে। গণের নাম "Borofutus" শব্দটি বাংলাভাষা থেকে এসেছে যেখানে "Boro" মানে বড়/বৃহৎ এবং "futus" মানে ফুটো/ছিদ্র; কারণ এটির হাইমেনোফোরের ছিদ্রগুলো অনেক বড় বড় যা অন্যান্য বোলেটের তুলনায়, আর একারণেই এটির নামকরণ হয়েছে বড়ফুটুস।


title: মার্কিন যুক্তরাষ্ট্রে হিন্দুধর্ম

text: মার্কিন যুক্তরাষ্ট্রে হিন্দুধর্ম একটি সংখ্যালঘু ধর্ম। আমেরিকান হিন্দুরা সেদেশের জনসংখ্যার প্রায় ০.৫%। এদের অধিকাংশই ভারতীয় আমেরিকান, ভারত, নেপাল, বাংলাদেশ, আফগানিস্তান, ক্যারিবিয়ান ও অন্যান্য এশীয় দেশ থেকে আগত অভিবাসী এবং তাদের বংশধরেরা। এছাড়া খুব অল্প সংখ্যক কিছু ধর্মান্তরিত হিন্দুও আছেন।


title: মার্কিন যুক্তরাষ্ট্রে হিন্দুধর্ম

text: উনিশ শতকে যুক্তরাষ্ট্রে হিন্দুদের আসা-যাওয়া থাকলেও ইমিগ্রেশন অ্যান্ড ন্যাশানালিটি সার্ভিসেস (এনআইএস) অ্যাক্ট অফ ১৯৬৫ পাস হওয়ার আগে সেদেশে হিন্দুদের উপস্থিতি নগন্যই ছিল।


title: মার্কিন যুক্তরাষ্ট্রে হিন্দুধর্ম

text: সম্প্রতি, হিন্দু-আমেরিকানরা মার্কিন যুক্তরাষ্ট্রের অন্যান্য ধর্মসম্প্রদায়গুলির চেয়ে উচ্চতর আর্থসামাজিক স্তরে বসবাস করে। তাদের আয়ের মাত্রা সর্বোচ্চ ও শিক্ষাগত যোগ্যতাও অনেক উচ্চস্তরের। হিন্দুধর্মের বিভিন্ন ধারণা―যেমন কর্মবাদ, পুনর্জন্মবাদ ও যোগসাধনা―এখন মূলধারার মার্কিন জনসাধারণের কাছে সুপরিচিত। ২৪% আমেরিকান হিন্দুধর্মের অন্যতম গুরুত্বপূর্ণ মতবাদ পুনর্জন্মবাদে বিশ্বাসী।


title: মার্কিন যুক্তরাষ্ট্রে হিন্দুধর্ম

text:
ইউনাইটেড স্টেটস ডিপার্টমেন্ট অফ স্টেট-এর রিপোর্ট অনুযায়ী সেদেশের মোট হিন্দুর সংখ্যা ১.৫ মিলিয়ন; যা মার্কিন জনসংখ্যার প্রায় ০.৫%। অন্য একটি সূত্রের মতে, মার্কিন যুক্তরাষ্ট্রে হিন্দুদের জনসংখ্যা ২.৪ মিলিয়ন। মার্কিন যুক্তরাষ্ট্রে হিন্দু-জনসংখ্যা বিশ্বে অষ্টম বৃহত্তম। এশীয় আমেরিকানদের ১০% হিন্দু ধর্মাবলম্বী।
আমেরিকান হিন্দুদের শিক্ষাগত যোগ্যতা ও পারিবারিক আয় উচ্চস্তরের। ৪৮% আমেরিকান হিন্দুরই স্নাতকোত্তর ডিগ্রি আছে। বিবাহ বিচ্ছেদের হারও এদের মধ্যে কম। পিউ রিসার্চ সেন্টারের ফোরাম-এর ধর্ম ও নাগরিক জীবন সংক্রান্ত একটি গবেষণাপত্রের মতে, ৪৮% আমেরিকান হিন্দুর পারিবারিক আয় ১০০,০০০ মার্কিন ডলার বা তার বেশি। ৭০% অন্তত ৭৫,০০০ মার্কিন ডলার আয় করে। এটি যুক্তরাষ্ট্রের ধর্মসম্প্রদায়গুলির মধ্যে সর্বোচ্চ।


title: মার্কিন যুক্তরাষ্ট্রে হিন্দুধর্ম

text: স্বামী বিবেকানন্দ ১৮৯৩ সালে শিকাগোর ওয়ার্ল্ড’স পার্লামেন্ট অফ রিলিজিয়ন-এ ভাষণ দিয়েছিলেন। তিনি দুই বছর মার্কিন যুক্তরাষ্ট্রে ছিলেন এবং শিকাগো, ডেট্রয়েট, বস্টন ও নিউ ইয়র্কে বক্তৃতা দিয়েছিলেন। ১৯০২ সালে স্বামী রামতীর্থ মার্কিন যুক্তরাষ্ট্রে আসেন। তিনিও দুই বছর সেদেশে থেকে বেদান্ত দর্শন প্রচার করেন। ১৯২০ সালে পরমহংস যোগানন্দ বস্টনে আয়োজিত ইন্টারন্যাশানাল কংগ্রেস অফ রিলিজিয়াস লিবারালস-এ ভারতের প্রতিনিধি হিসেবে যোগ দেন।


title: মার্কিন যুক্তরাষ্ট্রে হিন্দুধর্ম

text: ১৯৬৫ সালের আগে মার্কিন যুক্তরাষ্ট্রে হিন্দু অভিনিবেশকারীর সংখ্যা ছিল নগণ্য। প্রথম দিকে পর্যটক, ছাত্র ও ব্যবসায়ীরাই আসত। ১৯০৭ সালের ৫ সেপ্টেম্বর ওয়াশিংটনের বেলিংহামের দাঙ্গা প্রমাণ করে যে সেকালে যুক্তরাষ্ট্রে ভারতীয় ও হিন্দুরা নিরাপদ ছিলেন না। তা সত্ত্বেও নানা পেশার মানুষ সেদেশে থেকে কাজ করতেন। ইমিগ্রেশন অ্যান্ড ন্যাশানালিটি সার্ভিসেস (এনআইএস) অ্যাক্ট অফ ১৯৬৫ পাস হওয়ার পর হিন্দু অভিনিবেশকারীদের কাছে যুক্তরাষ্ট্রের দরজা খুলে যায়।


title: মার্কিন যুক্তরাষ্ট্রে হিন্দুধর্ম

text: ১৯৬০-এর দশকেই মার্কিন কাউন্টার-কালচার আন্দোলনের জেরে স্বামী প্রভুপাদ প্রতিষ্ঠিত ইসকন সহ অন্যান্য নব্য-হিন্দু আন্দোলনগুলি বিশেষ গুরুত্ব অর্জন করে। অন্যান্য প্রভাবশালী ভারতীয় হিন্দু ধর্মপ্রচারকেরা হলেন চিন্ময় ও মহর্ষি মহেশ যোগী।


title: মার্কিন যুক্তরাষ্ট্রে হিন্দুধর্ম

text: ২০০০ সালের সেপ্টেম্বর মাসে ভারতীয় প্রধানমন্ত্রী অটলবিহারী বাজপেয়ীর যুক্তরাষ্ট্র সফরের সময় তাঁর সম্মানে মার্কিন কংগ্রেসের একটি যৌথ অধিবেশনের শুরুতে সংস্কৃত ভাষায় (হিন্দি ও ইংরেজি সহ) প্রার্থনা পাঠ করা হয়। পাঠ করেছিলেন ভেঙ্কটাচালপতি সমুদ্রালা। ওহিওর কংগ্রেসম্যান শেরোড ব্রাউনের উদ্যোগে এই সংস্কৃত প্রার্থনা পাঠ করা হয়েছিল। ২০০৭ সালের ১২ জুলাই মার্কিন সেনেটে নেভাডার হিন্দু চ্যাপলেইন রাজান জেড অন্য একটি হিন্দু প্রার্থনা পাঠ করেন। এই নিয়ে কিছু বিতর্কও হয়। ২০০৯ সালের দীপাবলি উৎসবে বারাক ওবামা হোয়াইট হাউসে প্রদীপ জ্বালিয়েছিলেন।


title: মার্কিন যুক্তরাষ্ট্রে হিন্দুধর্ম

text: বেদান্ত সোসাইটি ১৯০৬ সালের পর থেকে মার্কিন যুক্তরাষ্ট্রে হিন্দুদের ব্যবহারোপযোগী কিছু উপাসনালয় স্থাপন করেছিল। তবে সেগুলি ঠিক শাস্ত্রবিহিত মন্দির ছিল না। সেদেশের সবচেয়ে পুরনো প্রথাগত হিন্দু মন্দির হল মহাবল্লভ গণপতি দেবস্থানম। নিউ ইয়র্ক সিটির ফ্লাসিং-এর হিন্দু টেম্পল সোসাইটি অফ নর্থ আমেরিকার মালিকানাধীন এই মন্দিরটি স্থাপিত হয় ১৯৭৭ সালের ৪ জুলাই। বর্তমানে মন্দিরটি সংস্কার করে আরও বড়ো করা হয়েছে।


title: মার্কিন যুক্তরাষ্ট্রে হিন্দুধর্ম

text: হিন্দু টেম্পল সোসাইটি অফ সাউদার্ন ক্যালিফোর্নিয়ার মালিকানাধীন কালাবাসাসের ম্যালিবু হিন্দু মন্দির একটি গুরুত্বপূর্ণ মন্দির। এটি ১৯৮১ সালে স্থাপিত।


title: মার্কিন যুক্তরাষ্ট্রে হিন্দুধর্ম

text: টেক্সাসের সবচেয়ে পুরনো মন্দির হল শ্রীরাসেশ্বরী রাধারানি মন্দির। এটি অস্টিনের রাধামাধব ধামে অবস্থিত। মন্দিরটি প্রতিষ্ঠা করেছিলেন কৃপালু মহারাজ। এটি পাশ্চাত্যের অন্যতম বড়ো এবং উত্তর আমেরিকায় বৃহত্তম হিন্দু মন্দির।


title: মার্কিন যুক্তরাষ্ট্রে হিন্দুধর্ম

text: মিশিগানের পন্টিয়াকের পরাশক্তি মন্দির একটি শাক্ত মন্দির। এটি ১৯৯৪ সালে প্রতিষ্ঠিত।


title: বিরাট কোহলি

text: বিরাট কোহলি (; ; জন্ম: ৫ নভেম্বর, ১৯৮৮) দিল্লিতে জন্মগ্রহণকারী ভারতের আন্তর্জাতিক ক্রিকেটার। তিনি মাঝারি সারির ডানহাতি ব্যাটসম্যানরূপে পরিচিত। তবে, মাঝে-মধ্যে উদ্বোধনী ব্যাটসম্যান হিসেবেও ব্যাটিংয়ে নেমে থাকেন তিনি। এছাড়াও, ডানহাতে মিডিয়াম পেস বোলিং করে থাকেন। মালয়েশিয়ায় অনুষ্ঠিত ২০০৮ সালের আইসিসি অনূর্ধ্ব-১৯ ক্রিকেট বিশ্বকাপের শিরোপা বিজয়ী ভারতীয় দলের অধিনায়ক ছিলেন তিনি। বর্তমানে ভারতের আন্তর্জাতিক ক্রিকেটের সকল স্তরে মহেন্দ্র সিং ধোনি’র পরিবর্তে তিনি অধিনায়কের দায়িত্ব পালন করছেন। এছাড়াও আইপিএলের দল রয়্যাল চ্যালেঞ্জার্স ব্যাঙ্গালুরুর অধিনায়ক তিনি৷


title: বিরাট কোহলি

text: ৫ নভেম্বর, ১৯৮৮ তারিখে "প্রেম" ও "সরোজ কোহলি" দম্পতির সন্তান বিরাট কোহলি দিল্লিতে জন্মগ্রহণ করেন। বাবা পেশায় আইনজীবি ছিলেন ও ২০০৬ সালে মৃত্যুবরণ করেন। তার "বিকাশ" ও "ভাবনা" নামের বড় দুই ভাই-বোন রয়েছে। বিশাল ভারতী ও স্যাভিয়ের কনভেন্টে পড়াশোনা করেন কোহলি।


title: বিরাট কোহলি

text: ১৮ আগস্ট, ২০০৮ তারিখে শ্রীলঙ্কার বিপক্ষে একদিনের আন্তর্জাতিক ক্রিকেটে অভিষিক্ত হন কোহলি। একদিবসীয় ক্রিকেটে নিয়মিত অংশগ্রহণ করা স্বত্বেও তিনি টেস্ট ক্রিকেটে অভিষেক ঘটে ২০১১ সালে ওয়েস্ট ইন্ডিজের বিরুদ্ধে কিংস্টনে। ২০১১/১২ মৌসুমে অস্ট্রেলিয়া সফরে ভারতীয় দলের ব্যাপক বিপর্যয় ঘটে। সেখানে জ্যেষ্ঠ খেলোয়াড়গণ ব্যর্থ হলেও কোহলি অস্ট্রেলিয়ার বিপক্ষে অ্যাডিলেডে তার প্রথম শতক হাঁকান।


title: বিরাট কোহলি

text: এছাড়াও, বাংলাদেশ-ভারত-শ্রীলঙ্কায় যৌথভাবে অনুষ্ঠিত ২০১১ সালের বিশ্বকাপ ক্রিকেটের শিরোপা বিজয়ী দলের অন্যতম সদস্য ছিলেন তিনি।


title: বিরাট কোহলি

text: ২০১৩ সাল থেকে কোহলি বলিউডের অভিনেত্রী অনুষ্কা শর্মার সাথে প্রেমের সম্পর্কে জড়ান৷ তাদের সম্পর্ক নিয়ে গণমাধ্যমে গুঞ্জন শুনা যেত। তারা ২০১৭ সালের ১১ ডিসেম্বর ইতালিতে বিবাহ বন্ধনে আবদ্ধ হন।


title: বিরাট কোহলি

text: কোহলি স্বীকার করেন যে তিনি কুসংস্কারে বিশ্বাসী। তিনি হাতে একটি কালো রিস্টব্যান্ড পড়তেন। এর পূর্বে তিনি যে গ্লোভস পড়ে রান পেয়েছিলেন সেই গ্লোভস জোড়া পড়ে মাঠে নামতেন।


title: বিরাট কোহলি

text: কোহলির দ্বিতীয় প্রিয় খেলা হল ফুটবল। ২০১৪ সালে তিনি ইন্ডিয়ান সুপার লীগের ক্লাব এফসি গোয়ার সহ-মালিকানা গ্রহণ করেন। তিনি বলেন যে তিনি তার "ফুটবলের প্রতি আগ্রহ" থেকে ক্লাবটিতে বিনিয়োগ করেন এবং চান "ভারতে ফুটবল বিকাশ লাভ করুক"। তিনি আরও বলেন, "এটি আমার কাছে ভবিষ্যতের জন্য একটি ব্যবসায়িক বিনিয়োগ। ক্রিকেট আজীবন খেলে যেতে পারব না, তাই আমি অবসরের পর সকল সুযোগ জিইয়ে রাখছি।"


title: বিরাট কোহলি

text:
কোহলির মোট সম্পদের পরিমাণ ৩৮২ কোটি রুপি। ফোর্বস সাময়িকীর চোখে ব্র্যান্ডমূল্যে কোহলি এগিয়ে আছেন লিওনেল মেসির চেয়েও। মেসির অবস্থান নয়ে, কোহলির সাত। বছরে তাঁর আয় ১২১ কোটি রুপির মতো। আইপিএল খেলার বিনিময়ে প্রতি বছর রয়্যাল চ্যালেঞ্জার্স বেঙ্গালুরুর কাছ থেকে ১৪ কোটি রুপি বেতন নেন। বান্দ্রায় ৯ কোটি রুপির ফ্ল্যাট আছে। কোহলি ১৮ ব্র্যান্ডের প্রচার করেন। এক দিনের বিজ্ঞাপনের জন্য কোহলি প্রায় পাঁচ কোটি রুপি নেন।
লোকনাথ দোলই


title: বিরাট কোহলি

text: ২০১২ সালে আইসিসির বর্ষসেরা একদিনের ক্রিকেটার হিসেবে আইসিসি পুরস্কার লাভের মর্যাদা লাভ করেন কোহলি। ২০১৬ সালে উইজডেন কর্তৃক বিশ্বের শীর্ষস্থানীয় ক্রিকেটারের মর্যাদা পান।


title: বিরাট কোহলি

text: ২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে জো রুট, কেন উইলিয়ামসন ও স্টিভ স্মিথের সাথে তাকেও অন্তর্ভূক্ত করেন।


title: মহেশ চন্দ্র রায়

text: মহেশ চন্দ্র রায় (জন্ম : ১ জানুয়ারি, ১৯১৮ - মৃত্যু: ২৯ জানুয়ারি, ১৯৯৩) উত্তরবঙ্গের বিখ্যাত ভাওয়াইয়া গানের শিল্পী। কানিছাত গারুনু আকাশি আকালী, টুলটুলিরে টুলটুলি দিনাও বেড়াইস চুলখুলি, কোঁড়ক কোঁড়ত কড়কা বাজে, ও তুই যাগে নানী থুইয়া আয় এলায়, দয়াল তুই আরিনে মোর নিদানে, বিয়াও বিয়াও করিস না ম্‌ন, আবো তুই মরিয়া গেইলে এ নাইওর মোক কায় নিগাইবে, না দেখো তোর টেরিয়া সিতা’, ‘ওরে ফোঁক দিও না প্রাণবন্ধুয়া মাকলা বাঁশের বাঁশিতে ইত্যাদি তাঁর উল্লেখযোগ্য সৃষ্টি।


title: মহেশ চন্দ্র রায়

text: মহেশচন্দ্র রায়ের জন্ম ১৩২৫ সালের ১৯ মাঘ (১৯১৯ সালের ১ ফেব্রুয়ারী) দলিত শ্রেণীভুক্ত রাজবংশী ক্ষত্রিয় বংশে। তাঁর গ্রাম পুটিমারী (তত্কালীন রংপুর), বর্তমানে নীলফামারী জেলার কিশোরীগঞ্জ উপজেলায় অবস্থিত। বাবা বাবুরাম রায় ও মাতা বিমলা রানী। জন্মের পাঁচ বছর পরেই মহেশ রায়ের মা মারা যান। পিতার আদরে লালিত-পালিত শিশু মহেশকে বাবা গ্রাম্য পাঠশালায় ভর্তি করান। তিন বছরের মাথায় প্রাথমিক শিক্ষা সমাপ্ত করে কিশোরীগঞ্জ ইংরেজি স্কুলে ভর্তি হন। ১১-১২ বছর বয়সেই তাঁর প্রাতিষ্ঠানিক শিক্ষার সমাপ্তি ঘটে।


title: মহেশ চন্দ্র রায়

text: শিক্ষাজীবন শেষ করে যোগ দেন গ্রাম্য যাত্রা সংকীর্তন প্রভৃতির দলে। জনপ্রিয়ও হয়ে ওঠেন অল্প দিনেই। এ সময় বাবা ছেলের ভবিষ্যত উন্নতির জন্য নীলফামারীর প্রবীণ উকিল সুরথ কুমার ঘোষের তত্ত্বাবধানে রেখে আসেন শহরে। এই শহরে ঘটনাক্রমে পরিচয় ঘটে ভারতবর্ষ অবতার পত্রিকার লেখক অধ্যাপক তারা প্রসন্ন মুখোপাধ্যায় ও লেখক বলাই দেব শর্ম্মার সঙ্গে। তাঁদের নির্দেশেই পরবর্তীকালে তিনি সংগ্রহ করতে শুরু করেন প্রাচীন পুঁথি। কণ্ঠে ধারণ করতে থাকেন এই গানের অনেকগুলোই।


title: মহেশ চন্দ্র রায়

text: নীলফামারী শহরে তাঁর পালনকর্তা সুরথ কুমার ঘোষের মৃত্যুর পর মহেশচন্দ্র ছেড়ে দেন শহরবাস। এর মধ্যেই গান গাওয়ার সুবাদে তিনি শিক্ষকতার সুযোগ পান শহর থেকে দূরে জয়চণ্ডী পুটীহারী প্রাথমিক বিদ্যালয়ে। ১৩৪৪ থেকে ১৩৪৬ সন পর্যন্ত শিক্ষকতা করেন তিনি এ বিদ্যালয়ে। আর সে সময়ই সংগলসী ইউনিয়নের দীঘলডাঙ্গী গ্রামের গগনচন্দ্র রায়ের কন্যা বীণাপাণি রায়ের সঙ্গে বিবাহবন্ধনে আবদ্ধ হন এবং স্থায়ীভাবে থেকে যান শ্বশুরালয়েই। কিন্তু বেশিদিন টেকেনি তাঁর স্থায়ী দাম্পত্য জীবন। স্ত্রী বীণাপাণি মৃত্যুবরণ করেন ১৩৪৯ সনে দুটি সন্তান রেখে। ১৩৫০ সনে তিনি বিয়ে করেন কামিনী বালা রায়কে। কয়েক বছর পর চারটি সন্তান রেখে দ্বিতীয় স্ত্রীরও বিয়োগ ঘটে। দীর্ঘদিন ধরে মাতৃহীন সন্তানদের প্রতিষ্ঠিত করার পর শেষ বয়সে সরলা বালা নামক একজন বিধবাকে স্ত্রীরূপে গ্রহণ করেছিলেন।


title: মহেশ চন্দ্র রায়

text: পাকিস্তান আমলে তিনি রাজশাহী বেতার কেন্দ্রে কণ্ঠস্বর পরীক্ষায় উত্তীর্ণ হয়ে গীতিকার, সুরকার ও সঙ্গীত শিল্পী হিসেবে প্রতিমাসে অনিয়মিত শিল্পী হিসেবে সঙ্গীত পরিবেশন করতেন। সেখানে কয়েক বছর অতিবাহিত করার পর রংপুর কেন্দ্রে সঙ্গীত পরিবেশন করতেন।


title: মহেশ চন্দ্র রায়

text: মহেশচন্দ্র রায় তাঁর দীর্ঘ জীবনে যে গানগুলো সৃষ্টি করেছেন, ধারণ করেছেন, সেগুলোর যথাযথ সংরক্ষণের চেষ্টাও চালিয়েছেন নিরন্তর। তাঁর লেখা ও সুর করা গানগুলো গেয়েছেন বাংলাদেশের ভাওয়াইয়া গানের প্রধান শিল্পী মুস্তফা জামান আব্বাসী, শরিফা রানী, নাদিরা বেগম, রথীন্দ্রনাথ রায়সহ আরও অনেকে। বাংলা একাডেমী ও শিল্পকলা একাডেমী প্রকাশ করেছে গানের সঙ্কলন ও জীবনী এবং ট্রান্সক্রিপশন সার্ভিস বাংলাদেশ বেতার আর্কাইভসে সংরক্ষিত হচ্ছে তাঁর গানের সুর। কথিত আছে যে, মহেশচন্দ্র রায়ের লিখিত গানের সংখ্যা এক হাজারের মতো। কিন্তু গবেষকের তথ্য অনুযায়ী সংগ্রহ করা গেছে মাত্র ২০০ গান।


title: মহেশ চন্দ্র রায়

text: ১৯৯৩ সালের ২ সেপ্টেম্বর মহেশ চন্দ্র রায় রচিত ‘ধীরে বোলাও গাড়ী’ (প্রথমখন্ড) নামে একটি গানের বই নীলফামারী শিল্পকলা একাডেমীর উদ্যোগে প্রকাশ করা হয়। ২০০৩ সালে বাংলা একাডেমী থেকে ‘মহেশ চন্দ্র রায়ের গান’ নামে একটি বই বের করা হয়। ২০১০ সালে শিল্পকলা একাডেমী ‘ভাওয়াইয়া শিল্পী মহেশ চন্দ্র রায়ের জীবনী ও গান’ নামে একটি বই প্রকাশ করে। এছাড়া জাতীয় বিশ্ববিদ্যালয়, ঢাকা বিশ্ববিদ্যালয় ও রাজশাহী বিশ্ববিদ্যালয়ের সঙ্গীঁত বিষয়ে পাঠ্যসূচীতে অন্তর্ভুক্ত করা হয় শিল্পীর গান ও জীবনী।


title: মহেশ চন্দ্র রায়

text: এই শিল্পী ১৯৯৩ সালের ২৯ জানুয়ারি ৭৫ বছর বয়সে রংপুর মেডিকেল কলেজ হাসপাতালে মৃত্যুবরণ করেন।


title: জোনাথন সুইফট

text: জোনাথন সুইফট (; জন্ম: ৩০ নভেম্বর, ১৬৬৭ - মৃত্যু: ১৯ অক্টোবর, ১৭৪৫) ছিলেন বিখ্যাত অ্যাংলো-আইরিশ প্রাবন্ধিক, ব্যাঙ্গাত্মক-কবিতা লেখক ও পাদ্রী। তিনি ডাবলিনের সেন্ট প্যাট্রিক ক্যাথেড্রালের ডীন নিযুক্ত হয়েছিলেন। ১৭২৬ সালে গালিভার'স ট্রাভেলস নামের একটি ইংরেজি উপন্যাস রচনা করে তিনি স্মরণীয় হয়ে রয়েছেন। এটিকে ইংরেজি সাহিত্যের একটি ধ্রুপদি গ্রন্থ মনে করা হয়। এছাড়াও, "এ টেল অব এ টাব" (১৭০৪) ও "এ মডেস্ট প্রোপোজাল" (১৭২৯) নামের ছোট গল্পগুলোও তার অবিস্মরণীয় কীর্তিরূপে স্বীকৃত। ইংরেজি সাহিত্যে সুইফটকে সবচেয়ে জনপ্রিয় ব্যাঙ্গাত্মক-কবিতা লেখক হিসেবে আখ্যায়িত করা হয়ে থাকে। রাজনৈতিক অঙ্গনে প্রথমে হুইগ ও পরে কনজারভেটিভ (টোরি) দলের জন্যে ক্ষুদ্র পুস্তিকা রচনা করেছিলেন তিনি। ব্যাঙ্গাত্মক-কবিতার তুলনায় কবিতায় তিনি তেমন জনপ্রিয়তা অর্জন করতে পারেননি। লেমুয়েল গালিভার, আইজ্যাক বিকারস্টাফ, এমবি ড্রাপিয়ারসহ বিভিন্ন ছদ্মনামে তাঁর সকল রচনাসমগ্র প্রকাশ করেছেন।


title: জোনাথন সুইফট

text: আয়ারল্যান্ডের ডাবলিনে জন্মগ্রহণকারী সুইফট ছিলেন জোনাথন সুইফট (১৬৪০-১৬৬৭) ও আবিগেইল এরিক দম্পতির একমাত্র সন্তান। ইংরেজ গৃহযুদ্ধের ফলে বাবার সম্পত্তি বিক্রি হয়ে যাওয়ায় ভাগ্যান্বেষণে তারা আয়ারল্যান্ডে চলে আসেন। ডাবলিনে থাকা অবস্থাতেই বাবার মৃত্যুর পর তাঁর জন্ম হয়। ফলে মা পুণরায় ইংল্যান্ডে ফিরে আসেন। গডউইন নামীয় চাচা অত্যন্ত যত্নসহকারে তাঁকে লালন-পালন করেন। গডউইনের নিকটতম বন্ধু স্যার জন টেম্পলের পুত্র পরবর্তীকালে তাঁকে তার একান্ত সচিব হিসেবে নিযুক্ত করেছিল। সুইফটের পরিবার বিভিন্ন সাহিত্যিক পরিমণ্ডলে যুক্ত ছিল।


title: জোনাথন সুইফট

text: গডউইন সুইফট কিশোর জোনাথনের যাবতীয় দায়-দায়িত্ব গ্রহণ করেন ও তাঁকে বিখ্যাত দার্শনিক জর্জ বার্কলির তত্ত্বাবধানে কিলকেনি কলেজে ভর্তি করান। ১৬৮২ সালে ডাবলিন বিশ্ববিদ্যালয়ের নিয়ন্ত্রণাধীন ট্রিনিটি কলেজে ভর্তি হন। গডউইনের পুত্র উইলাবি’র অর্থানুকূল্যে সেখান থেকে ১৬৮৬ সালে স্নাতক ডিগ্রী লাভ করেন ও উইলিয়াম কনগ্রিভের সাথে বন্ধুত্ব গড়ে তোলেন।


title: জোনাথন সুইফট

text: আয়ারল্যান্ডে গৌরবময় বিপ্লব ছড়িয়ে পড়লে তিনি স্নাতকোত্তর শ্রেণীর পড়াশোনা শেষ না করেই ইংল্যান্ডে চলে যান ১৬৮৮ সালে। সেখানে তার মা তাকে ফার্নহ্যামের ম্যুর পার্কে বসবাসকারী ব্রিটিশ রাজনীতিবিদ ও কূটনীতিবিদ স্যার উইলিয়াম টেম্পলের সচিব ও ব্যক্তিগত সহকারীর চাকুরী লাভে সহায়তা করেন। নিয়োগকর্তার বিশ্বাসভাজন সুইফট বিভিন্ন গুরুত্বপূর্ণ বিষয়ে প্রায়শই ভূমিকা পালন করতেন। তিন বছর পর টেম্পল তাকে ইংল্যান্ডের তৃতীয় উইলিয়ামের সচিবরূপে প্রেরণের সুপারিশ করেন।


title: জোনাথন সুইফট

text: ২৭ জানুয়ারি, ১৬৯৯ সালে টেম্পল মৃত্যুবরণ করেন। তিনি সংক্ষিপ্তকালের জন্য ইংল্যান্ডে অবস্থান করেন ও টেম্পলের স্মৃতিমূলক গ্রন্থের সম্পাদনায় মনোনিবেশ করেন। ধারণা করেছিলেন যে, এতে হয়তোবা ইংল্যান্ডে ভালো কোন পদ নিয়ে সম্মানজনকভাবে অবস্থান করতে পারবেন। কিন্তু, সুইফটের কার্যকলাপে টেম্পলের পরিবার ও বন্ধুরা শত্রুতে পরিণত হয়ে যায়। পরবর্তীতে তিনি সরাসরি রাজা উইলিয়ামের কাছে চলে যান ও টেম্পলের সাথে তাঁর গভীর সম্পর্কের কথা তুলে ধরেন। তার বিশ্বাস ছিল, রাজা তাকে প্রতিশ্রুতিবদ্ধ পদে নিযুক্ত করবেন। এতে ব্যর্থ হয়ে অপেক্ষাকৃত নিম্নপদ গ্রহণ করেন। কিন্তু আয়ারল্যান্ডে পৌঁছে তিনি দেখেন যে, পদটিতে ইতোমধ্যেই অন্য ব্যক্তিকে নিযুক্ত করা হয়েছে।


title: জোনাথন সুইফট

text: ফেব্রুয়ারি, ১৭০২ সালে জোনাথন সুইফট ডাবলিনের ট্রিনিটি কলেজ থেকে ডক্টর অব ডিভিনিটি ডিগ্রী লাভ করেন। ঐ বছরের বসন্তে ইংল্যান্ড সফরে যান। সহচর হিসেবে ছিলেন বিশ বছর বয়সী ইস্থার জনসন, রেবেকা ডিংলে। তারা অক্টোবরে আয়ারল্যান্ডে ফিরে আসেন। স্টেলা যিনি ইস্থার জনসন, জোনাথ সুইফটের সাথে সম্পর্ক নিয়ে ব্যাপক জল্পনা-কল্পনা ও গুজব রয়েছে। সুইফটের নিকট বন্ধু থমাস শেরিদানের মতে তারা অত্যন্ত গোপনে ১৭১৬ সালে বিয়ে করেছেন। কিন্তু গৃহপরিচারিকা মিসেস ব্রেন্ট এবং ডিংলে তা গুজব ও ভিত্তিহীন হিসেবে দাবী করেন।


title: জোনাথন সুইফট

text: ইংল্যান্ডে ভ্রমণকালীন সময়ে ১৭০৪ সালে প্রকাশ করেন এ টেল অব এ টাব ও দ্য ব্যাটল অব দ্য বুকস। এরফলে তিনি লেখকরূপে মর্যাদা পেতে শুরু করেন। আলেকজান্ডার পোপ, জন গে এবং জন আর্বাটনটের সাথে আজীবন বন্ধুত্বের বন্ধন গড়ে উঠে তাঁর। ১৭১৩ সালে তাদেরকে নিয়ে স্ক্রাইলেরাস ক্লাব গড়ে তোলেন।


title: জোনাথন সুইফট

text: সুইফট চমৎকার লেখক হিসেবে তাঁর ব্যাঙ্গাত্মক-কবিতা রচনার জন্যে প্রসিদ্ধ ছিলেন। হার্বার্ট ডেভিসের সম্পাদনায় সাম্প্রতিককালে চৌদ্দ খণ্ডে কবিতাসমগ্র প্রকাশিত হয়েছে। এছাড়াও, প্যাট রজেস ৯৫৩ পৃষ্ঠায় তাঁর পূর্ণাঙ্গ কবিতা ও চিঠিপত্র নিয়ে ডেভিড ওলি ১৯৯৯ সালে তিন খণ্ডে পুস্তক প্রকাশ করেছেন।


title: জোনাথন সুইফট

text: সপ্তদশ শতকের শুরুতে জোনাথন সুইফট উত্তরোত্তর রাজনৈতিকভাবে জড়িত হতে থাকেন। লন্ডনে থাকাবস্থায় ১৭০৭ থেকে ১৭০৯ এবং পুণরায় ১৭১০ সালে লর্ড গডলফিনের নেতৃত্বাধীন হুইগ প্রশাসনে আইরিশ দাবী উত্থাপন করে ব্যর্থ হন। তিনি বিরোধী দলীয় টোরি নেতৃত্বের কাছ থেকে এ বিষয়ে সহানুভূতিসম্পন্ন আচরণ পান ও ক্ষমতাসীন অবস্থায় ১৭১০ সালে তাকে দলের মুখপত্ররূপে পরিচিত দি এক্সামিনার পত্রিকার সম্পাদকের দায়িত্ব প্রদান করে। ১৭১১ সালে রাজনৈতিক পুস্তিকা ’দ্য কনডাক্ট অব দি অ্যালাইজ’ প্রকাশ করেন যাতে ফ্রান্সের সাথে দীর্ঘস্থায়ী যুদ্ধ বন্ধে তাদের অক্ষমতার কথা তুলে ধরেন। ভবিষ্যতের টোরি সরকার খুবই গোপনে ও অবৈধপন্থায় ফ্রান্সের সাথে যুদ্ধ নিয়ে আলোচনা চালায়। এরফলে ১৭১৩ সালে আটরেখট চুক্তি সম্পন্ন হয় ও স্পেনের উত্তরাধিকার বিষয়ে যুদ্ধের পরিসমাপ্তি ঘটে।


title: জোনাথন সুইফট

text: সুইফট টোরি সরকার প্রশাসনের কেন্দ্রবিন্দুতে অবস্থান করেছিলেন। পররাষ্ট্র সচিব হেনরি সেন্ট জন ও প্রধানমন্ত্রী রবার্ট হার্লির মধ্যস্থতাকারী হিসেবে কাজ করেছেন। সুইফট তার ব্যক্তিগত অভিজ্ঞতা ও চিন্তাধারা আপদকালীন সময়ে ইস্থার জনসনের সাথে পত্রাকারে মতবিনিময় করতেন। এরফলেই পরবর্তীকালে পত্রগুচ্ছ নিয়ে প্রকাশ করেন ’দ্য জার্নাল টু স্টেলা’।


title: জোনাথন সুইফট

text: জন রাসকিন তিনজন ব্যক্তির একজনরূপে সুইফটকে চিত্রিত করেছেন, যিনি তাঁর জীবনকে ব্যাপকভাবে প্রভাবান্বিত করেছেন।


title: জোনাথন সুইফট

text: নৈতিক ও রাজনৈতিক বিষয়ের সাথে একমত না হলেও জর্জ অরওয়েল তাঁকে অন্যতম সেরা লেখকরূপে গণ্য করেছেন যিনি তাঁর জীবনে প্রভাববিস্তার করেছেন।


title: জোনাথন সুইফট

text: মঙ্গল গ্রহের চাঁদ ডিমোসের সুইফট ক্র্যাটর নামকরণ হয়েছে জোনাথন সুইফটের নামানুসারে।ই-টেক্সট রচনাবলী


title: পরিণীতি চোপড়া

text: পরিনীতি চোপড়া (; ; জন্ম: ২২ অক্টোবর, ১৯৮৮) একজন ভারতীয় অভিনেত্রী। ২০১১ সালে লেডিস ভার্সেস রিকি বেহেল চলচ্চিত্রের মাধ্যমে অভিনয় ক্যারিয়ার শুরু করেন । শুরুতে একজন ইনভেস্টমেন্ট ব্যাংকার হতে চেয়েছিলেন পরিনীতি চোপড়া, তবে ম্যানচেস্টার বিজনেস স্কুল থেকে ব্যবসা, ফিন্যান্স এবং অর্থনীতিতে তিনটি স্নাতক ডিগ্রি নেয়ার পর ২০০৯ সালে ভারতে চলে আসেন । ভারতে এসে যশ রাজ ফিল্মস -এ 'জনসংযোগ পরামর্শক' হিসেবে কাজ শুরু করেন । প্রতিষ্ঠানে কর্তব্যরত অবস্থাতেই চলচ্চিত্র পরিচালক মনীশ শর্মা'র নজরে আসেন । পরবর্তীতে অডিশনের মাধ্যমে তিনি এ প্রতিষ্ঠানের সঙ্গে অভিনেত্রী হিসেবে তিনটি চলচ্চিত্রে কাজ করার জন্য চুক্তিবদ্ধ হন ।


title: পরিণীতি চোপড়া

text: পরিনীতি চোপড়া হরিয়ানার আমবালায় একটি পাঞ্জাব পরিবারে ১৯৮৮ সালের ২২ অক্টোবর জন্মগ্রহণ করেন। তাঁর বাবার নাম পাওয়ান চোপড়া যিনি একজন ব্যবসায়ী।


title: পরিণীতি চোপড়া

text: পরিনীতি চোপড়া Debut and breakthrough (2011–12) ছবির মাধ্যমে প্রথম দর্শকের সামনে হাজির হন।


title: ব্লাউজ

text: ব্লাউজ একটি ঢলঢলে উর্ধাঙ্গে পরিধেয় পোশাক, যা পূর্বে শ্রমিক, কৃষক, শিল্পী, নারী ও শিশুরা পরিধান করতো। এটি সাধারণত কোমর বা নিতম্ব পর্যন্ত সংগৃহীত থাকে (একটি কোমরবন্ধ বা বেল্ট কর্তৃক),("ব্লাউজ") যাতে পরিধানকারীর শরীরের উপর ঢিলেঢালাভাবে অবস্থান করে। বর্তমানে, এই শব্দটি মেয়ে বা নারীদের পোষাক শার্ট বলতে বোঝানো হয়। সাধারণত ব্লাউজ, শার্ট থেকে খানিকটা ছোট হয়ে থাকে। বিশ্বের বিভিন্ন দেশেই ব্লাউজ পরিধানের রেওয়াজ আছে। অধিকাংশ ক্ষেত্রেই ব্লাউজ অনেকটা শার্টের মতোই সামনের দিকে হুক বা বোতাম দিয়ে আটকানো থাকে। বিশ্বের অনেক দেশেই ব্লাউজ বহির্বাস হিসেবে ব্যবহৃত হলেও ভারতীয় উপমহাদেশ তথা দক্ষিণ এশিয়ার দেশগুলোতে ব্লাউজ বেশিরভাগ ক্ষেত্রে অন্তর্বাস হিসেবে পরিধানের রেওয়াজ প্রচলিত।


title: ব্লাউজ

text: ব্লাউজের বুকের অংশ দুই ভাগে বিভক্ত থাকে, এবং তিন থেকে চারটি বোতাম, ফিতা বা হুকের মাধ্যমে এটি আটকানো থাকে। আধুনিক ব্লাউজের পেছন দিকেও বোতাম, হুক বা ফিতা থাকতে পারে। ব্লাউজের দুই হাত শার্টের মতো ফুলহাতা, হাফহাতা, অথবা হাত ছাড়াও হতে পারে।


title: ব্লাউজ

text: বাঙালি নারীর ঐতীহ্যবাহী একটি অতি জনপ্রিয় পোশাক ব্লাউজ। এটি শাড়ির নিচে বুকের অংশে পরা হয়।


title: জহির আব্বাস

text: সৈয়দ জহির আব্বাস কিরমানী (; জন্ম: ২৪ জুলাই, ১৯৪৭) শিয়ালকোটে জন্মগ্রহণকারী পাকিস্তানের সাবেক ও বিখ্যাত আন্তর্জাতিক ক্রিকেট তারকা ও ক্রিকেট সংগঠক। তবে, তিনি জহির আব্বাস নামেই সর্বাধিক পরিচিত ব্যক্তিত্ব। তাঁকে পাকিস্তানের সবচেয়ে বিখ্যাত ব্যাটসম্যানরূপে গণ্য করা হয়। সাবেক অস্ট্রেলীয় ক্রিকেট ব্যক্তিত্ব স্যার ডোনাল্ড ব্র্যাডম্যানের সাথে তুলনান্তে তিনি "এশিয়ার ব্র্যাডম্যানরূপে" বৈশ্বিকভাবে পরিচিতি পেয়েছেন। খেলার মাঠে তিনি চশমা পরিধান করতেন, যা খুব কমসংখ্যক পেশাদার ক্রিকেটারদের মাঝে দেখা যায়। ১৯৮১ ও ১৯৮৪ সালে দুই মেয়াদে জাতীয় দলের অধিনায়কত্ব করেন। বর্তমানে তিনি আইসিসি’র সভাপতির দায়িত্ব পালন করছেন।


title: জহির আব্বাস

text: ২৪ অক্টোবর, ১৯৬৯ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে তাঁর। নিজস্ব দ্বিতীয় টেস্টে ইংল্যান্ডের বিপক্ষে ব্যক্তিগত সর্বোচ্চ ২৭৪ রান করেন যা অদ্যাবধি পাকিস্তানীদের পক্ষে ৫ম সেরা রানের রেকর্ড। সমগ্র খেলোয়াড়ী জীবনে তিনি চারটি দ্বি-শতক রান করেন। সর্বশেষটি করেন ১৯৮৩ সালে ভারতের বিপক্ষে। ধারাবাহিকভাবে টেস্টে তিনটি শতকসহ প্রথম-শ্রেণীর ক্রিকেটে একশত সেঞ্চুরি করেছেন আব্বাস। টেস্ট ক্রিকেটসহ প্রথম-শ্রেণীর ক্রিকেটে মাত্র দ্বিতীয় ব্যাটসম্যানরূপে জিওফ্রে বয়কটের সাথে সেঞ্চুরিতে ভাগাভাগি করেন।


title: জহির আব্বাস

text: ১৯৮২/১৯৮৩ মৌসুমে একদিনের আন্তর্জাতিক ক্রিকেটের ইতিহাসে প্রথম খেলোয়াড় হিসেবে ধারাবাহিকভাবে তিনটি শতক করে বিশেষ ক্রীড়া নৈপুণ্য প্রদর্শন করেছিলেন তিনি।


title: জহির আব্বাস

text: "রান মেশিন" নামে খ্যাত জহির আব্বাস এশিয়ার একমাত্র ব্যাটসম্যানরূপে একশত প্রথম-শ্রেণীর ক্রিকেটে শতক করেছেন। গ্লুচেস্টারশায়ার কাউন্টি ক্লারের পক্ষে ১৯৭২ সালে কাউন্টি ক্রিকেটে অংশগ্রহণ করেন। সেখানে তিনি তেরো বৎসর পার করেন। ১৯৭৬ ও ১৯৮১ মৌসুমে তিনি দুই সহস্রাধিক রান করেছিলেন। চারবার তিনি সেঞ্চুরি ও ডাবল-সেঞ্চুরি হাঁকিয়েছেন। আট ইনিংসে অপরাজিত থেকেছেন।


title: জহির আব্বাস

text: ১৯৮৫ সালে আন্তর্জাতিক ক্রিকেট অঙ্গন থেকে অবসর গ্রহণ করেন। এরপর তিনি একটি টেস্টে ও তিনটি ওডিআইয়ে ম্যাচ রেফারীর দায়িত্ব পালন করেন।


title: জহির আব্বাস

text: ২৫ জুন, ২০১৫ তারিখে তাঁকে আইসিসি’র ১২শ সভাপতি হিসেবে মনোনীত করা হয়। তিনি এক বছরের জন্য এ দায়িত্ব পালন করবেন। বার্বাডোসে অনুষ্ঠিত আইসিসি’র বার্ষিক সম্মেলনের তৃতীয় দিনে তাঁকে এ পদে মনোনয়ন দেয়া হয়। এরপূর্বে পিসিবি কর্তৃপক্ষ তাঁকে মনোনয়নের জন্য আবেদন করে। বর্তমান চেয়ারম্যান এন শ্রীনিবাসন তাঁর এ মনোনয়নকে স্বাগতঃ জানান ও তাঁকে ক্রিকেট খেলার ‘সমৃদ্ধশালী দূত’ হিসেবে আখ্যায়িত করেন। আইসিসি’র সভাপতি পদে পিসিবি’র চেয়ারম্যান হিসেবে নজম শেঠি তাঁর প্রার্থীতা প্রত্যাহার করলে এ পদের জন্য আব্বাসকে মনোনয়ন দেয়া হয়। পিসিবি’র চেয়ারম্যান পদে থাকাকালীন শেঠি’র অধীনে প্রধান পরামর্শকের দায়িত্ব পালন করেন আব্বাস। গত বছরের সেপ্টেম্বরে পিসিবিকে সাবেক ক্রিকেটার মনোনয়নের জন্য বলা হলেও শেঠি’র নাম চলে আসে। ১ জুলাই থেকে শেঠি’র দায়িত্ব পালনের কথা থাকলেও এপ্রিল, ২০১৫ সালে মোস্তফা কামালের পদত্যাগের কারণে দুই মাসের জন্য অস্থায়ীভাবে এ দায়িত্ব পালন করছিলেন। উল্লেখ্য, আইসিসি’র সভাপতির পদটি আনুষ্ঠানিকতাপূর্ণ ও দূত পর্যায়ের সমতুল্য।


title: জহির আব্বাস

text: ভারতের জীবন্ত কিংবদন্তি ও সাবেক টেস্ট অধিনায়ক সুনীল গাভাস্কার একসময় ধারাভাষ্যে বলেছিলেন যে, ভারতীয় খেলোয়াড়গণ প্রায়শঃই বলে থাকেন যে, 'জহির, জহির আব-বাস করো' যার অর্থ হচ্ছে 'জহির, এখন বন্ধ করো'। হিন্দী ও উর্দু ভাষায় আব্বাস নামকে ’স্বাধীনভাবে রান করার’ জন্য উৎসাহিত করা হয়। অদ্যাবধি তিনি আইসিসি প্লেয়ার র‌্যাঙ্কিং প্রথায় একদিনের আন্তর্জাতিকের সর্বকালের শ্রেষ্ঠ তালিকায় দ্বিতীয় স্থানে অবস্থান করছেন।


title: জহির আব্বাস

text: ১৯৭২ সালে উইজডেন ক্রিকেটার্স অ্যালমেনাক প্রবর্তিত বর্ষসেরা ক্রিকেটাররূপে নির্বাচিত হন জহির আব্বাস। এছাড়াও, ১৯৮৬ সালে ক্রীড়াক্ষেত্রে অসামান্য অবদান রাখায় প্রাইড অব পারফরমেন্স প্রাপক হন তিনি।


title: পিপীলিকা (অনুসন্ধান ইঞ্জিন)

text: পিপীলিকা বাংলাদেশ থেকে তৈরিকৃত এবং নিয়ন্ত্রিত একটি ইন্টারনেটভিত্তিক অনুসন্ধান ইঞ্জিন। এটি বাংলাদেশের প্রথম অনুসন্ধান ইঞ্জিন, যেখানে বাংলা এবং ইংরেজি - উভয় ভাষায় তথ্য পাওয়ার সুবিধা রয়েছে। সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক মুহম্মদ জাফর ইকবালের তত্ত্বাবধানে বিশ্ববিদ্যালয়ের সহযোগী অধ্যাপক মো. রুহুল আমিনের নেতৃত্বে একদল শিক্ষার্থী চালু হয় এ অনুসন্ধান ইঞ্জিনটি। সহযোগিতায় ছিলো গ্রামীণফোন আইটি (জিপিআইটি)। বর্তমানে পরীক্ষামূলকভাবে পরিচালিত হচ্ছে পিপীলিকা।


title: পিপীলিকা (অনুসন্ধান ইঞ্জিন)

text: ১৩ এপ্রিল ২০১৩ সালে এটি আনুষ্ঠানিকভাবে উদ্বোধন করা হয়। পিপীলিকা সংবাদ, ব্লগ, বাংলা উইকিপিডিয়া এবং জাতীয় ই-তথ্যকোষ এ চার ধরনের উৎস থেকে তথ্য উত্থাপন করে থাকে।ভুল বানান সংশোধনের জন্য এতে একটি নিজস্ব বাংলা অভিধান ব্যবহার করা হয়েছে।


title: তিলা ঘুঘু

text: তিলা ঘুঘু (বৈজ্ঞানিক নাম: "Streptopelia chinensis") Columbidae (কলাম্বিডি) গোত্র বা পরিবারের অন্তর্গত "Streptopelia" (স্ট্রেপ্টোপেলিয়া) গণের অন্তর্গত অত্যন্ত সুলভ এক প্রজাতির ঘুঘু। খুব বেশি সুলভ পাখি হওয়ায় এদের অনেকগুলো নাম: তিলা ঘুঘু, তেলিয়া ঘুঘু, ছিটে ঘুঘু ইত্যাদি। তিলা ঘুঘুর বৈজ্ঞানিক নামের অর্থ "চীনের কণ্ঠীঘুঘু" (গ্রিক: "streptos" = কণ্ঠী, "peleia" = ঘুঘু, "chinensis" = চীনের)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: তিলা ঘুঘু

text: তিলা ঘুঘু একই গণের অন্যসব প্রজাতি থেকে বেশ খানিকটা আলাদা; কেবল খুদে ঘুঘুর ("Streptopelia senegalensis") সাথে এর খানিকটা মিল লক্ষ করা যায়।


title: তিলা ঘুঘু

text: তিলা ঘুঘুর মাথার চাঁদি ও কান-ঢাকনি ধূসর। ঘাড়ের পেছনের উপরিভাগ পাটল বর্ণের। ঘাড়ের পেছনের নিচের ভাগ ও ঘাড়ের পাশে সাদা-কালো তিলার পট্টি। বাদামি পিঠ ও ডানায় পীতাভ তিলা রয়েছে। চোখ ফিকে লালচে বাদামি, চোখের পাতা ও চোখের গোলকের মুক্ত পট্টি অনুজ্জ্বল গাঢ় লাল। ঠোঁট কালচে। পা ও পায়ের পাতা লালে মেশানো এবং নখর বাদামি। ছেলে ও মেয়ে পাখির চেহারা অভিন্ন।


title: তিলা ঘুঘু

text: গ্রামের মাঠেঘাটে, শস্যভিটায়, একাকী বা জোড়ায় হেঁটে হেঁটে শস্যদানা খায়।


title: তিলা ঘুঘু

text: তিলা ঘুঘু আর্দ্র পাতাঝরা বন, বাগান, কুঞ্জবন, আবাদি জমিতে বিচরণ করে। গ্রাম ও শহর—সবখানে এই পাখি দেখা যায়। সচরাচর জোড়ায় বা ছোট দলে থাকে। তৃণভূমি, খামার, চাষের জন্য কর্ষিত জমি, রাস্তাঘাট ও বনের ধারে খাবার খায়। ছেলে পাখি ডাকতে পছন্দ করে।